Emme7Point! Flat dheyn hedhi hisaabu nubai! | Mihaaru\nފްލެޓަށް އެދޭ ފޯމު ހުށަހަޅަން ބަޔަކު ހައުސިން މިނިސްޓްރީގައި: ހިޔާ މަޝްރޫއުގައި ވެސް ފްލެޓް ދިނީ އިންސާފުން ނޫން ކަމަށް ބުނެ ގިނަ ބަޔަކު ދަނީ ޝަކުވާކުރަމުން. --ފޮޓޯ/މިހާރު\nއެންމެ7ޕޮއިންޓް! ފްލެޓް ދޭން ހެދި ހިސާބު ނުބައި!\n13 އޮކްޓޯބަރ 2018 - 08:53 95 comments\nއޭގެތެރޭގައި، ލިބޭ އެއްޗަކުން ދެކޮޅުނުޖެހި މާލޭގައި ވަރަށް ނިކަމެތި ހާލުގައި އުޅޭ މީހުންތަކެއް ވެސް ހިމެނެ އެވެ. މި ސަރުކާރުގައި ހުޅުވާލި (ނުހައްގުން ފްލެޓް ބަހާލީ ކަމަށް ތުހުމަތުކުރާ) ފުރަތަމަ މަޝްރޫއުގައި، މަތިން މާކްސް ލިބި ފްލެޓް ބީވި ބަޔަކަށް ހަތް ޕޮއިންޓް ދިނީ ކޮން ގޮތަކަށް ހިސާބު ހަދައިގެން ހެއްޔެވެ؟\nއެ މީހަކަށް ދިން ޕޮއިންޓުގެ އަދަދު ސައްހަތޯ ބަލަން، އަލުން ހިސާބު ހެދުމުގެ ވިސްނުން ގިނަ ބަޔަކަށް އައީ، އެ ހަތް ޕޮއިންޓާ ހެދި އެވެ.\nފްލެޓަށް ކުރިމަތިލުމުގެ ފުރުސަތު ދިނީ، ހުޅުމާލެ އިން ދޫކުރާ 7،000 ފްލެޓް ކެޓަަގަރީތަކަކަށް ބަހާލުމަށް ފަހު އެވެ. އެކި ކެޓަގަރީތަކަށް ތަފާތު ކުރި ފޯމުގައި ޕޮއިންޓް ދިނުމުގައި ބަލާނެ މިންގަނޑު ވެސް އޮތީ އާއްމުކޮށްފަ އެވެ. އެ މިންގަނޑުގައި އޮތީ މާލޭގައި ހޭދަވީ މުއްދަތާއި ވަޒީފާ އަދާކުރާ މުއްދަތާއި ދަރިން ތިިބި އަދަދާއި ދިރިއުޅުމުގެ ހާލަތަށް ބަލައިގެން ދޭނެ ޕޮއިންޓުގެ އަދަދު ކަނޑައަޅައިފަ އެވެ.\nޕޮއިންޓް ދިން ގޮތާ މެދު ހިތްހަމަނުޖެހިގެން މީހަކު ކޮށްފައިވާ ޕޯސްޓެއް.\nކިޔޫ ޖެހިގެން ހައުސިން މިނިސްޓްރީ އަށް ގިނަ ބަޔަކު ފޯމު ހުށަހެޅީ، އެ މީހަކަށް ލިބޭ ޕޮއިންޓުގެ އަދަދު ގުނުމަށް ފަހު އެވެ. އެކަމަކު ވަގުތީ ލިސްޓު އާއްމުކުރިިއިރު، ބައެއް މީހުންނަށް ދީފައި އޮތް ޕޮއިންޓުގެ އަދަދު، ހައުސިން މިނިސްޓްރީން އާއްމުކުރި މިންގަނޑާ ދިމައެއް ނުވެ އެވެ. މި ޝަކުވާތައް ހައުސިން މިނިސްޓްރީ އާއި އޭސީސީ އަށް އަންނަނީ ހުށަހަޅަމުންނެވެ.\n"އާއްމުކުރި މިންގަނޑުން ބަލާ ކަމަށް ވަންޏާ 40 ޕޮއިންޓަށް ވުރެން މަތި އެބަވޭ ދަރިންގެ އަދަދާއި ވަޒީފާގެ މުއްދަތުން. ދިރިއުޅުމުގެ ހާލަތަށް ކަނޑައަޅާފައިވާ 30 ޕޮއިންޓުން މިނިސްޓްރީ އަށް ދޭން ފެންނަ ވަރެއް ދީގެން ވެސް 40 އަށް ވުރެ ޖުމްލަ މާކްސް މަތިވޭ. ލިސްޓު އާއްމުކުރި އިރު މިއޮތީ އެންމެ ހަތް ޕޮއިންޓް ލިބުނު ކަމަށް،" ފްލެޓް ދޫކުރީ އިންސާފުން ނޫން ކަމަށް ގަބޫލުކޮށްގެން ހުރި އެކަކު ބުންޏެވެ.\nH6/00757 ah ehaa madhu point libunu goiy balavaadehvaa alhugandaki4kudhin balanjehifaivaa meeheh. Vanaane gedhoreh nei. Kuri buruves nulibey Mifaharuves ☹ flat thi dehvani insaafun tho???\n— Zau (@zaurashyd) October 12, 2018\nފްލެޓް ދިނީ އިންސާފުން ނޫން ކަމަށް ސުވާލު އުފައްދައި މީހަކު ކަންބޮޑުވުންފާޅުކޮށްފައި.\nފްލެޓް ފޯމު ނަގަން ދަރުބާރުގޭގައި މީހުން ތޮއްޖެހިފައި. --ފޮޓޯ: ނިޝާން އަލީ/މިހާރު\nބައެއް މީހުންނަށް ހަތް ޕޮއިންޓް ލިބުނީ ކޮން ގޮތަކަށް ފޯމުތައް އިވެލުއޭޓްކޮށްގެންތޯ ހައުސިން މިނިސްޓަރު ޑރ. މުހައްމަދު މުއިއްޒާ "މިހާރު" އިން ސުވާލު ދެންނެވުމުން ވިދާޅުވީ "އެއީ، އޮޅުމެއް" ކަމަށެވެ. ދާއިމީ ލިސްޓު ނެރޭނީ އެކަން އިސްލާހުކޮށްފައި ކަމަށް ވިދާޅުވި އެވެ.\nDear @ACC_Maldives @MMuizzu @HousingGovMv\nMivee gotheh balaadheebala, Dhiriulhumuge haalathu hama ekani ai badhalakee kujjaku ithuruvun. Gedhoruveri 48 point , Hiyaa 43 point (5 point univee) pic.twitter.com/rAstAuPvND\n— almode (@almode) October 11, 2018\nޕޮއިންޓް ދިން ގޮތާ މެދު ހިތްހަމަނުޖެހިން މީހަކުކޮށްފައިވާ ޕޯސްޓެއް.\nއެތައް ބައެއްގެ ހައްގުތަކާ ގުޅިފައިވާ ކަމެއްގެ ލިސްޓު ނެރޭއިރު، ރަނގަޅަށް ނުބެލުމާއި އެހާ ބޮޑު އޮޅުމެއް އެއީ، ގަބޫލުކުރަން ދަތި ކަމެކެވެ. މައްސަލައެއް ނެތެވެ. މިނިސްޓަރު ވިދާޅުވި ގޮތަށް ހަތް ޕޮއިންޓް ޖެހުނީ ގަސްތުގައި ނޫން ކަމަށް ވެދާނެ އެވެ. އެކަމަކު ފްލެޓަށް ކުރިމަތިލީ 22،000 މީހުންގެ ތެރެއިން، އެތައް ބަޔަކަށް، އާއްމުކުރި މިންގަނޑާއި ޕޮއިންޓް ދީފައިވާ ގޮތް ދިމާ ނުވުމަކީ އޮޅުމަކަށް ވެގެން ނުވާނެ އެވެ. އެއީ، ހާމަކަން ބޮޑު ގޮތަކަށް އޮޅުން ފިލުވައިދޭން ޖެހޭ ކަމެކެވެ.\nMy exact concern! Gedhoruverikuruvun mashroo ga ehuriha kamakah balaafa point dhevvee kurin rangalhah! Efaharu mathin points libunu meehunnah hulhuvaali furusathekey miekiyaafa conference ga bunee, ekamaku kanthah mi vee mulhin idhikolhah! Emme dhuvahakah Male ai meehun vs dyfi\n— Mariyam (@MuneerMariyam) October 12, 2018\nފްލެޓް ދިނީ އިންސާފުން ނޫން ކަމަށް ބުނެ މީހަކު ކަންބޮޑުވުންފާޅުކޮށްފައި.\nކުރިމަތިލީ ކެޓަގަރީގެ ވަގުތީ ލިސްޓު އާއްމުކުރިއިރު 30 މާކްސް ދީފައި އޮތް މީހެކެވެ. މާލޭގައި މެދު ނުކެނޑި ދިރިއުޅުނު މުއްދަތާއި ދަރިންގެ އަދަދުގެ ބައިން އެކަނި ހިސާބު ހަދައިގެން ބެލި ނަމަވެސް އޭނާ އަށް 50 ޕޮއިންޓް ލިބެ އެވެ. އެ 50 ޕޮއިންޓު އިތުރުވަނީ، އާއްމުކުރި މިންގަނޑުގައި ދިރިއުޅުމުގެ ހާލަތަށް ރިއާޔަތްކޮށް، 30 ޕޮއިންޓް ދޭން ކަނޑައަޅާފައި އޮތުމުންނެވެ.\nއެހެންކަމުން، އޭނާ އަށް ލިބެނީ ޖުމްލަ 30 ޕޮއިންޓު ކަމަށް ހަދާފައި އޮތީ ނުބައި ހިސާބެކެވެ.\n"ދިރިއުޅުމުގެ ހާލަތަށް ރިއާޔަތްކޮށް އެންމެ ޕޮއިންޓެއް ނުދިނަސް 50 ޕޮއިންޓް އަހަރެންނަށް ލިބެން ޖެހެ އެވެ،" ހައުސިން މިނިސްޓްރީ އާއި އޭސީސީ އަށް ހުށަހަޅަން ތައްޔާރުކޮށްފައި އޮތް ޝަކުވާގައި އޭނާ ލިއެފައިވެ އެވެ.\n"ފޯމުލީ މީހުންގެ ތެރެއިން 64 ޕޮއިންޓް ލިބުނު މީހުންނަށް ވެސް ފްލެޓް ލިބުނު ކަން ފާހަގަކޮށް، މި ޝަކުވާ މި ހުށަހަޅަނީ އަހަރެންގެ ދިރިއުޅުމުގެ ހާލަތު ހުރި ގޮތުން، ރަނގަޅަށް ހިސާބު ހަދައިފި ނަމަ އަހަރެންނަށް ވެސް މަދުވެގެން އެ އަދަދަށް ޕޮއިންޓް ލިބެން ޖެހޭނެ ކަމަށް ގަބޫލުކުރާތީ އެވެ. ވީމާ ނުބައިކޮށް، ހަދާފައިވާ ހިސާބު ރަނގަޅުކޮށް އަހަރެންނަށް ލިބެންވާ ޕޮއިންޓުގެ ހައްގު އަދަދު އިއުލާންކުރަން އިލްތިމާސްކުރަމެވެ."\nFLAT Libunu Myhunah Alun Point dinumah Sarukaarah govaalan.\nMinistry in beyru bayakaa Formtah evaluate kuran havaalu kurey!!\nMinistry kanda alhaafivaa usoolun beyrun etah bayakah point dyfaivaakan haamayah mi othy fennan. pic.twitter.com/Btug438G2f\n— Gini Mode (@Gini_Mode) October 10, 2018\nފޯމުތައް އަލުން އިވެލުއޭޓް ކުރަން މީހަކު އެދިފައި.\nފްލެޓް ދޫކުރުމުގައި އެންމެ މުހިއްމު ޝަރުތަކީ ދިރިއުޅުމުގެ ހާލަތެވެ. އެ ބަޔަކަށް ކަނޑައެޅީ 30 ޕޮއިންޓެވެ. ފްލެޓް ލިބުނީ އިންސާފުވެރިކަމާ އެކު އެންމެ ހައްގުވެރިންނަށް ކަމަށް މިިނިސްޓަރު މުއިއްޒު ވިދާޅުވިއަސް، ގޭގެއަށް ގޮސް، ދިރިއުޅުމުގެ ހާލަތު ނުބަލައި 30 ޕޮއިންޓު، ތަފާތުކުރެއް ނެތި ހަމަހަމަކަމާ އެކު ދިން ގޮތެއް ވެސް ސާފުކޮށްދެއްވަން ޖެހެ އެވެ.\nފްލެޓަށް އެދޭ ފޯމު ހައުސިން މިނިސްޓްރީން ބަލައިގަންނަނީ. --ފޮޓޯ/މިހާރު\nދިރިއުޅުމުގެ ހާލަތު ބަލަން ގޭގެއަށް ޒިޔާރަތް ކުރާނެ ކަމަށް ވައުދުވީ، އެންމެ ނިކަމެތިންނަށް ފްލެޓް ދޭން މި ސަރުކާރުން ބޭނުންވާތީ އެވެ. ވަގުތީ ލިސްޓު ނެރުނީ ގޭގެއަށް ޒިޔާރަތްކޮށް ހާލަތު ބަލާފައި ކަމަށް މިނިސްޓަރު ވިދާޅުވި ނަމަވެސް އެއީ ކޮން އިރަކު، ކޮން ބަޔަކު ކުރި ކަމެއް ކަން ވެސް ސާފެއް ނޫނެވެ. އެ އިޝާރާތް ކުރައްވަނީ، ޕީޕީއެމުން ރިޔާސީ އިންތިޚާބަށް ކުރި ކެމްޕޭންގެ ތެރޭގައި، ސަރުކާރުގެ މުވައްޒަފުން މާލޭގެ ގެތަކަށް ދޮރުން ދޮރަށް ހިނގައި މައުލޫމާތު އެއްކުރި ވާހަކަ ކަމަށް ވާ ނަމަ، އެކަން ވެސް އެ ހިނގީ ގޯސްކޮށެވެ.\nއެހާ ހިސާބުން ސާފުކޮށްދޭން ޖެހޭ އަނެއް ކަމަކީ، ޕީޕީއެމްގައި އިސްކޮށް ހަރަކާތްތެރިވި ބަޔަކަށް ފްލެޓް ލިބުނު ގޮތެވެ. މާލެ އަށް ބަދަލުވިތާ ކުޑަދުވަސްކޮޅެއްވީ މީހުންނަށް ފްލެޓް ލިބުނުއިރު، ވޭތުވެދިޔަ ސަރުކާރުތަކުގައި ފްލެޓަށް ފޯމުލައިގެން ވެސް ބޯހިޔާވަހިކަމެއް ނުލިބުނު އެތައް ބަޔަކު ވެސް އެބަތިއްބެވެ. މި މަޝްރޫއުން ވެސް އެ މީހުން ވީ ބާކީ އެވެ. ރަށްރަށުގައި ތިބި ޓީޗަރުންތަކަކަށް ފްލެޓް ލިބުނު ކަމުގެ ތުހުމަތު ވެސް އެބަކުރެ އެވެ.\nއެއާއެކު، ދެމަފިރިންނާއި ފުދުންތެރި އާއިލާތަކުގެ މަންމަ ނުވަތަ ބައްޕައަށް ފްލެޓް ލިބިފައި އެއްބަނޑު އެއްބަފާ ތިން ހަތަރު ބެއިންނަށް ފްލެޓް ލިބުނު ގޮތް ވެސް އޮޅުންފިލުވައިދޭން ޖެހެ އެވެ. މިއީ، އަވަސް އަރުވާލައިގެން ފޯމުތައް އިވެލުއޭޓް ކުރަން އުޅުމުން ވީގޮތެއް ކަމަށް ވެސް ވެދާނެ އެވެ. އެއްބަޔަކު ދިގު ކިޔޫއެއްގައި ޖެހިގެން ފޯމުލައި ނިމުނުތާ ދެ ދުވަހެއްގެ ތެރޭގައި އިވެލުއޭޝަން ވަނީ ނިންމައިފަ އެވެ.\nއެކަމަކު އެތައް ރައްޔިތުންގެ ހައްގާ ގުޅިފައިވާ ބޯހިޔާވަހިކަން ލިބޭ މީހުންގެ ލިސްޓެއް ނެރޭއިރު އޮޅުމަކުން އެކަކަށް ޕޮއިންޓް ގިނަވެފައި އަނެކަކަށް ޕޮއިންޓް މަދުވުން ބަލައެއް ނުގަނެވޭނެ އެވެ. ފްލެޓް ދޭން ނުބައިކޮށް ހެދި ހިސާބު ރަނގަޅު ކުރަން ޖެހެ އެވެ.\nހައުސިން މިނިސްޓްރީން އަލުން ފޯމުތައް އިވެލުއޭޓް ކުރިއަސް އިންސާފުވެރިކަމާ އެކު އެ މިިނިސްޓްރީން ފްލެޓް ދޭނެ ކަމުގެ އިތުބާރެއް ގިނަ ބަޔަކަށް ނެތެވެ. ދެ މަޝްރޫއެއްގައި ފްލެޓް ލިބޭ މީހުން ކަނޑައެޅީ ގިނަ ބަޔަކު މާޔޫސްކުރުވައިފަ އެވެ. އެހެންކަމުން، ދެން އޮތް ގޮތަކީ ދެފުށް ފެންނަ، އިތުބާރު ކުރެވޭ ކޮމެޓީއަކާ ފޯމުތައް އިވެލުއޭޓް ކުރަން ހަވާލުކުރުމެވެ. އިންސާފުވެރިކަމާ އެކު އެންމެ ހައްގުވެރިންނަށް ފްލެޓް ކަށަވަރު ކުރެވޭނީ އޭރުންނެވެ.\nއިތުރު ލިޔުންތައް ހުޅުމާލެ ހައުސިން މިނިސްޓަރު ބޯހިޔާވަހިކަން ފްލެޓް ހައުސިން މިނިސްޓްރީ ކުރީގެ މިނިސްޓަރު ޑރ. މުހައްމަދު މުއިއްޒު


BREAKING : Dhidhdhoo In Fassivi Meehun Ge Adhadhu 111 Ah Araifi! - Vaguthu\nދިއްދޫ އިން ފައްސިވި މީހުންގެ އަދަދު 111 އަށް އަރައިފި\nހއ.ދިއްދޫ އިން ކޮވިޑް-19 އަށް ފައްސިވި މީހުންގެ އަދަދު 111ށް އަރައިފިއެވެ.\nމިއަދު އެރަށުން ފައްސިވެފައި ވަނީ4މީހެކެވެ. އަދި ފައްސިވި4މީހުން ވެސް ފައްސިވި ކަން އެނގިފައި ވަނީ މީގެ ކުރިން ކޮންޓެކްޓު ޓްރޭސިން ހަދައި ކަރަންޓީނު ކުރެވިފައި ވަނިކޮށެވެ.\nމިހައިތަނަށް ދިއްދޫ އިން 1،257 ސުންކު ނަގާފައިވާއިރު މިވަގުތު ނަތީޖާ ނުލިބި ވަނީ އެންމެ ސުންކަކުންނެވެ. ދިއްދޫ އިން ބަލި ޖެހުނު 111 މީހުންގެ ތެރެއިން މިހައިތަނަށް ބަލިން ރަނގަޅު ވެފައި ވަނީ 21 މީހަކު ކަމުގައި ވާއިރު، އެރަށުން ބަލި ޖެހިގެން އެކަކު ވަނީ ނިޔާވެފައެވެ. އަދި ދެ މީހަކު މީގެ ކުރިން ހާލު ސީރިއަސްވެ ކޮވިޑް ފެސިލިޓީ އަށް ގެންދެވިފައިވާކަން ފާހަގަކޮށްލެވެއެވެ.\nދިއްދޫގައި ކޮވިޑް ހަލުވިކަމާއި އެކު ފެތުރެން ފެށުމާއި އެކު ދިއްދޫ ކައުންސިލުން ވަނީ މީގެ ކުރިން ހަރުކަށި ފިޔަވަޅުތަކެއް އިއުލާނު ކޮށް ގިނަ ވަގުތުތަކަކަށް ކާފިއު ހިންގާފައެވެ. އަދި މީގެ ދެ ދުވަަސް ކުރިން އެޗްޕީއޭ އިންވެސް ވަނީ އިތުރު ހަރުކަށި ފިޔަވަޅުތަކެއް އަޅާފައެވެ.\nމިހާރު ދިއްދޫގައި ކެފޭ ރެސްޓޯރަންޓުތައް ވެސް ބަންދު ކުރަން އަންގާފައި ވާއިރު ޔުނިވާސިޓީތަކާއި ކޮލެޖުތަކަށް ވެސް ވަނީ އޮންލައިންކޮށް ކިޔަވައިދިނުމަށް އަންގާފައެވެ. މީގެ އިތުރުން7ގަޑިއިރަށް ކާފިއު ހިންގުމާއި، ފިހާރަތައް ތެރެއަށް ވަދެ ހިދުމަތް ހޯދަން މަނާކުރުމެ އިތުރުން3މީހުންނަށް ވުރެން ގިނައިން ބޭރަށް ނިކުމެ އުޅުމާއި އެއް ގެއިން އަނެއް ގެއަށް ޒިޔާރަތް ކުރުން ވެސް މަނާކޮށްފައި ވާކަން ފާހަގަކޮށްލެވެއެވެ.\nދިއްދޫން މީހަކު ކޮވިޑަށް ފައްސިވެއްޖެ\nދިއްދޫ ގޮނޑުދޮށް ހިމާޔަތް ކުރުމުގެ މަޝްރޫއުގެ މަސައްކަތް އާޒިމް ބައްލަވާލައްވައިފި\nމެއި 18, 2021 00:35\nދިއްދޫ ކައުސިލުން ދިއްދޫ ގައި ކޮވިޑް ފެތު ރޭތީވެ ރަނގަޅު އުސޫލުތަކެއްހަދާ ރައްޔިތުން އެއަށް ފު ރިހަމައަށް އެއްބާ ރުލުން ދެމުންދަނިކޮށް މައިމޫނާ ވަނީ އެއުސޫލު އުވާލާ އޭނާގެ ތާކުންތާކުނުޖެހޭ ގައިޑްލައިނަށް އަމަލުކު ރަން އަންގާފައި\nމެއި 18, 2021 00:38\nވަގުތު މިއީ މިހާރު ހއ އަތޮޅު ނޫހަކަށް ވެއްޖެ . ފޮޓޯތަކުގައި ވެސް ހއ ގެ ފޮޓޯތައް އަޅުވާފައިވާތާ މިހާރު ލައްކަ ޒަމާން ވެއްޖެ. މިވަގުތަށް ޚިއްތަ ވާނ ީފަލަސްޠީނުގެ ފޮޓޯތައް އެޅުވިޔަސް. ޚަބަރުވެސް ހުސް ހއ، އަތޮޅުގެ. މިއީ އެ އަތޮޅު ރައްޔަތުންނަށް ކުރެވޭ ބޭ އިންސާފެއްކަމކުގައި ނުދެކެން.


MDN Ah Fiyavalhu Naalhai, Fenigen Dhanee Raees Solih Eh Qaumun Aneh Qaumah Dhathuru Kuraa Than - Dr. Muizz - Vaguthu\nއެމްޑީއެންއަށް ފިޔަވަޅު ނާޅައި، ފެނިގެންދަނީ ރައީސް ޞޯލިހު އެއްޤައުމުން އަނެއް ޤައުމަށް ދަތުރުކުރާތަން - ޑރ. މުއިއްޒު\nވަގުތު އިމޭޖްސް: އިބްރާހީމް ޝާބިލް\nމޯލްޑިވިއަން ޑިމޮކްރެސީ ނެޓުވޯކް، އެމްޑީއެން އިން ނެރުނު ރިޕޯޓާއި ގުޅިގެން އެ ޖަމިއްޔާ އާ ދޭތެރޭ ފިޔަވަޅު އަޅަން މި ސަރުކާރުން ނޫޅޭ ކަމަށާއި، މިއަދުގެ ރައީސުލްޖުމްހޫރިއްޔާ ފެނިގެންދަނީ އެއް ޤައުމުން، އަނެއް ޤައުމަށް ދަތުރުކުރައްވާ މަންޒަރު ކަމަށް ޕީޕީއެމްގެ ނައިބު ރައީސް، ޑރ. މުހައްމަދު މުއިއްޒު ވިދާޅުވެއްޖެއެވެ.\nޑރ. މުއިއްޒު މިގޮތަށް ވިދާޅުވީ އެމްޑީއެންއާ ދެކޮޅަށް ފިޔަވަޅު އެޅުމަށާއި، އެ ޖަމިއްޔާ އުވާލުމަށް ގޮވާލާ ޕީޕީއެމް-ޕީއެންސީގެ ފަރާތުން މިރޭ ޕީޕީއެމް އޮފީހުގެ ކުރިމަތީގައި ބޭއްވި ބައްދަލުވުމުގައި ވާހަކަފުޅު ދައްކަމުންނެވެ.\nމި އެއްވުމުގައި ޕްރޮގްރެސިވް ކޯލިޝަނަށް ނިސްބަތްވާ ގިނަ ލީޑަރުންނާއި އެމްޑީއެން އާއި ދެކޮޅު ގިނަ އަދަދެއްގެ ރައްޔިތުން ވަނީ ބައިވެރިވެފައެވެ.\nރައީސް ޔާމީން ސަރުކާރުގެ ހައުސިންގް މިނިސްޓަރު، ޑރ. މުއިއްޒު ވިދާޅުވީ އެމްޑީއެންއާ ދޭތެރޭ ސަރުކާރުން އެއްވެސް ފިޔަވަޅެއް އަޅުއްވަން އުޅޭ ތަން ނުފެންނަ ކަމަށެވެ.\n"30ށް ވުރެން ގިނަ ދުވަސްވީއިރު އެއްވެސް ކަމެއް ކުރާތަނެއް ނުފެނޭ. ރައީސުލްޖުމްހޫރިއްޔާ އާއި ފޮރިންގ މިނިސްޓަރު ފެނިގެންދަނީ އެއްޤައުމުން އަނެއްޤައުމަށް ބޭރުގެ ޤައުމުތަކަށް ޤައުމުގައި ތިބި މީހުން، ބައިތުލްމާލު ވަގަށް ނަގައިގެން ދަނީ، އެއްވެސް މަސައްކަތެއް ކުރެވޭ ތަނެއް ނުފެނޭ. ޤައުމުގެ އިޤްތިސާދު އޮތީ އިނދެ ޖެހިފަ. ރައްޔިތުންގެ ޖީބުގައި ފައިސާއެއް ނެތް. އަޅުގަނޑުމެންނަށް އެންމެ މުހިއްމު ކަމަކީ އިސްލާމްދީން. ސަރުކާރުން އިސްލާމްދީން ޙިމާޔަތް ކުރާ ތަނެއް ނުފެނޭ." މުއިއްޒު ވިދާޅުވިއެވެ.\nމުއިއްޒު ވިދާޅުވީ މިއަދުގެ އެމްޑީޕީ ވެރިކަމުން ފެނިގެން ދަނީ އިސްލާމްދީން އަޅުގަނޑުމެންގެ އަތުން ގެއްލިގެންދާތަން ކަމަށާއި، ފާޅުގައި އިސްލާމްދީނަށް ގޮންޖަހާލާ މަންޒަރު ކަމަށެވެ. އެމްޑީއެންއާ ދޭތެރޭ މިއަދުގެ ސަރުކާތުން ފިޔަވަޅު ނާޅުއްވާ ވޭތުކުރައްވާ ކޮންމެ ވަގުތަކީ އެކަމާ ދޭތެރޭ ހިތާމަކުރައްވާ ވަގުތުކޮޅެއް ކަމަށް މުއިއްޒު ވިދާޅުވިއެވެ.\n"އަޅުގަނޑުމެންގެ މާތް އިސްލާމްދީނަށް ގޮންޖަހާލާ ކޮންމެ ސިކުންތެއް. އެމްޑީއެންއަށް ފިޔަވަޅު އެޅުމުގެ ގޮތުން އެ ޖަމިއްޔާ އުވާލަން ޖެހޭ. އަސްލު މައްސަލަ ހައްލުވާނީ އެމްޑީއެން ރިޕޯޓު ލިޔުނު ފަރާތްތައް، މިހާރު ސަރުކާރުގެ އިސްމަޤާމުތަކުގައި ތިއްބެވި އެ ޖަމިއްޔާގެ ފަރާތްތަކާއި، ބޭރުގެ ޤައުމުތަކަށް ފިއްލަވައިގެން ދިޔަ އެ ޖަމިއްޔާގެ ފަރާތްތަކާ ދޭތެރޭ ހަރުކަށި ފިޔަވަޅުތައް އެޅިގެން، މި ޤައުމުގައި މިފަދަ ކަންތައްތައް ނުހިނގާނެ ކަން ޔަޤީންކުރަން ޖެހޭ." ޑރ. މުއިއްޒު ވިދާޅުވިއެވެ.\nއޮކްޓޯބަރ 30, 2019 16:30\nމިކަހަލަ ރައީސެއް ތަންކޮޅެއްކުރިން އިންޑޮނޭޝިއާގައި ވެސް ހުރި މި ހީވވވވ ވަނީ ރެކޯޑެއް ހަދަން އުޅޭ ބޭފުޅެއް ހެން ޤައުމަކާ ޤައުމެއް؟؟ ހަބޭސް\nއޮކްޓޯބަރ 31, 2019 13:36\nއެޖެންޑާ 19 ވަރަށް ތަފާތު\nއޮކްޓޯބަރ 31, 2019 15:52\nވަރަށް އުފަލުންނެއްނު ތިހިރީ. ބާރަށް އަތްޖަހާ.\nއޮކްޓޯބަރ 31, 2019 15:50\nކަރަކަރައިގަ ތެޅިތެޅިފަ ރާއްޖެ އެރޭ ފަހަރަކު ވިއްޔާ މޮޔަ ގޮވާފަ އަނެއްކާވެސް ފުރައިގެން ދަނީ. .


Vady aai Rooney aa dhemedhu massala eh nei: Hodgson\nވާޑީ އާއި ރޫނީއާ ދެމެދު މައްސަލައެއްނެތް: ހޮޖްސަން\nއިނގިރޭސި ކެޕްޓަނާއި ކޯޗް އަދި ބައެއް ކުޅުންތެރިން ޕްރެކްޓިހުގައި\nދެ ފޯވަޑުން ކަމަށްވާ ޖިމީ ވާޑީ އާއި ކެޕްޓަން ވޭން ރޫނީއާ ދެމެދު އެއްވެސް މައްސަލައެއްނެތް ކަމަށާއި ނޫސްތަކުން ދައްކަނީ ދޮގުވާހަކަތައް ކަމަށް އިނގިރޭސި ކޯޗު ރޯއި ހޮޖްސަން ބުނެފި އެވެ.\nއޭނާ މިހެން ބުނީ މިރޭ އައިސްލޭންޑާ ދެކޮޅަށް ދެ ވަނަ ބުރުގައި ކުޅެން ޖެހޭ މެޗުގެ ކުރިން އޭނާގެ ދެ ފޯވަޑުން މައްސަލަ ޖެހިފައިވޭތޯ ރޫނީ ކުރެން ސުވާލު ކުރުމުންނެވެ.\n"އަހަރެން އެދެން ރޫނީ ޖަވާބު ނުދޭން. އަހަރެން ތިޔަ ސުވާލަށް ޖަވާބު ދީފާނަން. ފުޓްބޯޅައިގެ އެއްވެސް ކަމެއްގައި ރޫނީ އާއި ވާޑީއާ ދެމެދު އެެއްވެސް މައްސަލައެއްނެތް. އެއީ ދަނޑމަތީގަ އާއި ދަނޑު ބޭރުގައި ވެސް ދެ ރަހުމަތްތެރިން. ނޫސްތަކުން އެދައްކަނީ ރަނގަޅު ވާހަކައެއްނޫން. މިއީ އަހަރުމެން ޓީމު ބައިބައިކޮށްލުމަށް ދައްކާ ވާހަކަ،" ކޯޗު ބުންޏެވެ.\nނަމަވެސް ވާޑީގެ އަންހެނުން ރެބެކާ ވާޑީ އަށް މިފަހުން މީޑިޔާތަކުން ލިބެމުން އަންނަ ސަމާލުކަމާ މެދު މި ދެ ކުޅުންތެރިން ވާހަކަ ދައްކާފައިވާ ކަމަށް ޖަރުމަނުގެ ނޫސްތަކުން ވަނީ ބުނެފަ އެވެ. އަދި މިކަމާ ރޫނީ ހިތްހަމަނުޖެހިފައިވާ ކަމަށް ވެސް އެނޫސްތަކުން ބުނެ އެވެ.\nނޫސްވެރިން ވަނީ ޔޫރަޕިއަން ޔޫނިއަންއިން އިންގްލޭންޑް ވަކިވުމާ ބެހޭ ގޮތުން ހޮޖްސަންއާ ސުވާލުކޮށްފަ އެވެ.\n"އަހަރުމެން ވޯޓުދިނިން. އެއީ އަހަރުމެންގެ ގައުމުގެ މީހުން ބޭނުންވާ ގޮތް. އެކަމާ އަހަރުމެންގެ ތައްޔާރުވުމަކާ ގުޅުމެއްނެތް. އެކަން ނިންމީ އަހަރުމެންގެ ގައުމުގެ މީހުން. ނިންމުމާ އެއްގޮތަށް އަހަރުމެން ވެސް ދާނަން. އެކަމަކު އެއީ އަހަރުމެންގެ ތައްޔާރުވުންތަކާ އެއްވެސް ގުޅުމެއް ހުރި ކަމެއްނޫން،" ހޮޖްސަން ބުންޏެވެ.


ގުޑްގަވަރނަންސް އަކީ ހެޔޮވެރިކަމެއް ނޫނެވެ. އެއީ ރަނގަޅުވެރިކަމެވެ. – އައްޑޫ އޮބްޒާވަރ\nގުޑްގަވަރނަންސް އަކީ ހެޔޮވެރިކަމެއް ނޫނެވެ. އެއީ ރަނގަޅުވެރިކަމެވެ.\nއަޙްމަދު ނާސިޙު 1 މޭ, 2018\nސަރުކާރެއް ހިނގާގޮތް ރަނގަޅު ވުމަކީ އެ ސަރުކާރަކުން ގިނަ ޕްރޮޖެކްޓްތަކެއް ހިންގުމެއް ނޫނެވެ. އަދިކިއެއްތަ، އެއީ ސަރުކާރުން އެކިދާއިރާތަކަށް ގިނަ ހޭދަތަކެއް ކުރުމެއް ވެސް ނޫނެވެ. ރަނގަޅު ވެރިކަމަކީ “ގުޑް ގަވަރނަންސް” ގެ އުސޫލުން ސަރުކާރު ހިންގުމެވެ. ގުޑް ގަވަރނަންސްއާ ނުލައި ސަރުކާރުން ހިންގާ ޕްރޮޖެކްޓްތަކާއި ކުރާ ހޭދަތައް އެ ކުރެވެނީ އެންމެ ރަނގަޅުގޮތުގައި ކަމަކަށް ނުވާނެއެވެ. ގުޑް ގަވަރނަންސްގެ އެންމެ މުހިއްމު ސިފައަކީ ހުރިހާ ކަމެއް ކުރުމުގައި ވެސް ރަނގަޅު އިޖްރާއާތުތަކެއް ހަމަޖެހިފެއި ހުރުމާއެކު އެ އިޖްރާއާތުތަކާ އެއްގޮތަށް އަމަލުކުރުމެވެ. ގުޑް ގަވަރނަންސްގެ ޝަރުޠުތަކަކީ ޖަވާބުދާރީވުމާއި، ދެފުށްފެނުމާއި، ޤާނޫނީ ޙުކޫމަތު ނެގެހެއްޓުމާއި، ރައްޔިތުންގެ ގޮވާލުންތަކަށް އިޖާބަދިނުމާއި، ހުރިހާ ރައްޔިތުން ޝާމިލުކުރުމާއި، ހިންގުންތެރިކަމާއި، ކަންކަން ނިންމުމުގައި އެކަންތައްތަކުން އަސަރުކުރާނެ ފަރާތްތަކުގެ ރައުޔާއި ޚިޔާލުހޯދުމެވެ.\nޙަޤީޤީ ރަނގަޅުވެރިކަން ނުވަތަ ގުޑް ގަވަރނަންސް އަކީ ކޮބައިތޯއެވެ؟\n“ގުޑް ގަވަރނަންސް” އަކީ ސަރުކާރުކާރު ހިންގުމުގެ ދާއިރާގައި ކަންކަން ނިންމުމާއި ފައިސަލާ ކުރުމާ ބެހޭގޮތުން ބޭނުންކުރެވޭ އިސްޠިލާހެކެވެ. އެއީ ކޮންމެހެން “ރަނގަޅު” ފައިސަލާތައް ކުރުމަށް ބޭނުންކުރެވޭ ބަހެއް ނޫނެވެ. އެކަމަކު، އެއީ އެ ފައިސަލާތައް ކުރުމުގެ ކަމާކެމި (ޕްރޮސެސް) ވީއެންމެ ފުރިހަމައަކަށް ކުރުމަށް ބޭނުންކުރެވޭ ބަހެކެވެ.\nކަންކަން ނިންމުމުގެ ރަނގަޅު އިޖްރާއާތުތައް، ނުވަތަ އޭގެ ސަބަބުން ޤާއިމުކުރެވޭ ގުޑް ގަވަރނަންސް ގައި ތަފާތު ސިފަތަކެއް ހުރެއެވެ. އެ ހުރިހާ ސިފަތަކެއްގެ ސަބަބުންވެސް، ސަރުކާރު ހިންގުމުގެ އެކިއެކި ދާއިރާތަކަށް ރަނގަޅު އަދި އީޖާބީ އަސަރުތައް ފޯރުވައި ދެއެވެ. މަޝްވަރާކުރުމުގައި ޢަމަލުކުރާ ގޮތްތަކާއި އެކަމުގެ ސިޔާސަތު ހިމެނޭ ގޮތުންނެވެ. އަދި ބައްދަލުވުންތައް ބާއްވާނެ އުސޫލުތަކާއި، ޚިދުމަތްތަކުގެ ފެންވަރު ހިފަހައްޓާނެ ޤަވާޢިދުތަކާއި، އިންތިޚާބުތަކުން ހޮވޭ މުވައްޒަފުންނާއި އިދާރީ މުވައްޒަފުންގެ ސުލޫކީ މިންގަނޑާއި، މަސްއޫލިއްޔަތު ސާފުކޮށް ބަޔާންވެފައިވުމާއި މަސައްކަތު މާޙައުލުގެ ގުޅުން ރަނގަޅުވެފައިވުން ހިމެނެއެވެ.\nރަނގަޅުވެރިކަން ނުވަތަ ގުޑް ގަވަރނަންސްގެ މައިގަނޑު ސިފަތައް\nޖަވާބުދާރީވުމަކީ ގުޑް ގަވަރނަންސްގައި ހިމެނޭ އެންމެ އަސާސީ އެއް ޝަރުޠެކެވެ. ސަރުކާރަކުން، އެ ސަރުކާރެއް ތަމްސީލުކުރާ ރައްޔިތުންގެ ނަމުގައި، ނިންމާ ނިންމުންތަކުގެ ނަތީޖާތަކާ ބެހޭ މަޢުލޫމާތުދީ، އޮޅުންފިލުވައިދީ، ޖަވާބުދާރީވުމަކީ އެ ސަރުކާރެއްގެ ވާޖިބެކެވެ.\nކަންކަން ނިންމާގޮތް، ރައްޔިތުންނަށް، ބަލައި އޮޅުންފިލުވެން ވާނެއެވެ. މީގެ މާނައަކީ ކަމެއްގައި ނިންމި ގޮތަކީ، ކީއްވެ އަދި ކޮންގޮތަކުން ނިންމި ކަމެއްކަން، ރައްޔިތުންނަށް ސާފުކޮށް އެނގެން އޮންނާންވާނެ އެވެ. ކަމެއްގައި ސަރުކާރުން ވަކިގޮތެއް ކަނޑައެޅީ ކޮން މަޢުލޫމާތުތަކަކާއި، ކޮން އިރުޝާދުތަކަކާއި، ކޮން މަޝްވަރާތަކަކަށްފަހު ކަން، އަދި އެކަމެއްގައި ޤާނޫނީ ގޮތުން ލާޒިމްކުރާ ކަންތައްތަކެއް ވާނަމަ، ޢަމަލުކުރީ ކޮން ޤާނޫނެއްގެ ދަށުން ކަން އެނގެން ވާނެއެވެ.\n(ނ) ޤާނޫނީ ޙުކޫމަތަށް ޢަމަލުކުރުން\nމީގެ މާނައަކީ ސަރުކާރުގެ ނިންމުންތައް ހުންނާން ވާނީ ކަމާގުޅޭ ޤާނޫނުތަކާއި، ޤަވާޢިދުތަކާއި، އިސްލާމީ ޝަރީޢަތާއި، އާދަކާދަ ނުވަތަ ކޮމަން ލޯގެ އުސޫލުތަކާ ތަޢާރުޒުނުވާ ގޮތުގެ މަތީން، އަދި ސަރުކާރުގެ އިޚްތިޞާޞުން ބޭރުނުވެއެވެ.\n(ރ) އިޖާބަ ދިނުން\nސަރުކާރުން އަބަދުވެސް މަސައްކަތްކުރާން ވާނީ ވާދަކުރަމުންދާ އެހެނިހެން މަސްލަހަތުތަކާ ތިލަފަތްހަމަކޮށް މުޅި މުޖްތަމަޢުގެ ބޭނުންތައް ފުއްދައިދިނުމުގައި އަވަސްކަމާއެކު އެކަށީގެންވާގޮތެއްގައި އިޖާބަދީ ޚިދުމަތްކުރުމަށެވެ.\n(ބ) ހަމަހަމަކަމާއި ޝާމިލުވުން\nޖަމާޢަތަކަށް އުފާވެރިކަމާއި ސުލްޙަވެރިކަން ގެނެސްދޭނީ ސަރުކާރުން ކަންކަން ނިންމުމުގެ މަރުޙަލާތަކުގައި، އެ ޖަމާޢަތުގެ އަފްރާދުންގެ މަސްލަޙަތުތަކަށް ރިޢާޔަތްކުރާކަމުގެ އިޙްސާސް އެ އަފްރާދުންގެ މެދުގައި އުފެދިފައި އޮތުމުންނެވެ. މީގެ މާނައަކީ ހުރިހާ ޖަމާޢަތްތަކެއްގެ މީހުންނަށް ވެސް، ޚާއްޞަކޮށް، އެންމެ ބަލިކަށި ގިންތިތަކުގެ މީހުންނަށް، އެ މަރުޙަލާތަކުގައި ބައިވެރިވުމުގެ ފުރުސަތު އޮތުމުންނެވެ.\n(ޅ) ނަތީޖާނެރެވުމާއި ޤާބިލު ހިންގުންތެރިކަން\nޖަމާޢަތުގެ ކުރިއެރުމަށްޓަކައި ޙާޞިލުކުރެވެން އޮތް އެންމެރަނގަޅު ނަތީޖާއެއް ކަށަވަރުކުރުމަށްޓަކައި، ސަރުކާރުން، އޭރަކު ލިބެން ހުރި ވަސީލަތްތަކާއި، ވަގުތާއި، މީހުންގެ ބޭނުން އެންމެ ފުރިހަމަ ގޮތުގައި ހިފޭނެ ގޮތުގެމަތީން އަމަލުކޮށް، ނިންމުންތައް ނިންމައި، ތަންފީޒުކުރާން ވާނެއެވެ.\nސަރުކާރުގެ ނިންމުމަކުން އަސަރުކޮށްފާނެ، ނުވަތަ އެފަދަ ކަމެއްގައި މަސްލަޙަތު އޮވެދާނެ ކޮންމެމީހަކަށް، އެ ނިންމުމެއްގެ އެކިއެކި މަރުޙަލާތަކުގައި ބައިވެރިވުމުގެ ފުރުސަތު އޮންނާންވާނެއެވެ. މިކަންތައް، ތަފާތު އެތައްގޮތަކަށް ކުރެވިދާނެއެވެ. ޖަމާޢަތުގެ އެކިއެކި ފަރުދުންގެ ކިބައިން ކަންކަމުގެ މަޢުލޫމާތު ހޯދިދާނެއެވެ. އެބައިމީހުންގެ ރައުޔު ތަކަށް އެދެވިދާނެއެވެ. އަދި އެބައިމީހުންނަށް ކަންކަމުގައި ޚިޔާލާއި މަޝްވަރާ ދެވިދާނެއެވެ. ނުވަތަ ބައެއްކަހަލަ މައްސަލަތަކުގައި ކަންކަން ނިންމުމުގެ ޙަޤީޤީ މަރުޙަލާތަކުގައި ޢަމަލީގޮތުން ބައިވެރިވުމުގެ ފުރުސަތު އެބައިމީހުންނަށް ދެވިދާނެއެވެ.


BREAKING - PG Bisham ge ithubaaru neiy kamuge mahsala Majlis ah vahdhaifi\nޕީޖީ ބިޝާމްގެ އިތުބާރު ނެތް ކަމުގެ މައްސަލަ މަޖިލީހަށް ވައްދައިފި\nޕްރޮސިކިއުޓާ ޖެނެރަލް، ޕީޖީ އައިޝަތު ބިޝާމްގެ އިތުބާރު ނެތްކަމުގެ މައްސަލަ މިއަދު މަޖިލީހަށް ހުށަހަޅައިފި އެވެ. އެ މައްސަލަ މަޖިލީހަށް ހުށަހެޅުއްވީ، ތިނަދޫ ދެކުނު ދާއިރާގެ މެންބަރު، އަބްދުﷲ އަހުމަދެވެ.\nޕީޖީގެ އިތުބާރު ނެތް ކަމަށް އޭނާ މަޖިލީހަށް ހުށަޙެޅުއްވި މައްސަލައިގައި ފަސް ސަބަބެއް ވަނީ ބަޔާންކޮށްފަ އެވެ. މައިގަނޑު ސަބަބުތަކުގެ ގޮތުގައި އޮތީ، ނިމިދިޔަ ސަރުކާރުގެ ތެރޭގައި މަޖިލީހުގެ ބައެއް މެންބަރުން ހައްޔަރުކޮށް އެބޭފުޅުންގެ މައްޗަށް ކުރެވުނު ތަހުގީގުތަކާއި އުފުލުނު ދައުވާތަކުގައި ޕީޖީގެ ބޮޑެތި އިހުމާލުތަކެއް ހުރުމާއި އެކަށީގެންވާ\nވަރަށް މަސްއޫލިއްޔަތު އަދާކޮށްފައި ނުވުމެވެ.\nއިތުބާރު ނެތްކަމުގެ މައްސަލަ ހުށަހެޅި ސަބަބުތައް:\n1- ނިމިދިޔަ ސަރުކާރުން ރައްޔިތުންގެ މަޖިލީހުގެ ބައެއް މެންބަރުން ޕްރޮސިކިއުޓަރ ޖެނެރަލްގެ އެދިވަޑައިގަތުމަށް ހައްޔަރުކުރިއިރު، އެ މެންބަރުންގެ މައްޗަށް ތުހުމަތުކުރެވޭ ޖިނާއީ ކުށުގެ ވަށައިގެންވާ ކަންކަމަކީ ކޮބައިތޯއާއި، އެ މެންބަރުން ހައްޔަރުކުރުމަށް އެކަށީގެންވާ ސަބަބުތަކެއް ހުރިތޯ ޕްރޮސިކިއުޓަރ ޖެނެރަލް ކަށަވަރުކުރައްވާފައިނުވުމާއި، ފުލުހުންގެ އިދާރާއިން އެދޭކޮންމެކަމެއް ކޮށްދެއްވަމުން ގެންދަވާ އުސޫލުން އަމަލުކުރައްވާފައިވުން.\n2. ރައްޔިތުންގެ މަޖިލީހުގެ މެންބަރަކު ޖިނާއީ ކުށެއްގެ ތުހުމަތުގައި ޕްރޮސިކިއުޓާ ޖެނެރަލްގެ އެދިވަޑައިގަތުމާނުލައި ބަންދުކޮށްފައި ބެހެއްޓިއިރު، އެއީ ރައްޔިތުންގެ މަޖިލީހުގެ މެންބަރުން ހައްޔަރުކުރުމުގައި އަމަލުކުރަން އޮންނަ އިޖުރާއަތާ ހިލާފުކަމެއްކަމަށްވާއިރުވެސް، އެކަން ބައްލަވައި، އެ އިޖުރާއަތަށް އަމަލުކުރެއްވުމަށް ކަމާބެހޭ ފަރާތްތަކަށް އެ ހިނދުން އެހިނދަށް އަންގަވާފައިނުވުމުގެ އިތުރަށް، އެ މެންބަރު ގިނަ ދުވަސްތަކެއް ވަންދެން ބަންދުގައި ބަހައްޓާފައިވާއިރު، އެކަން ރަނގަޅުކުރެއްވުމަށް އެއްވެސް މަސައްކަތެއް ގާނޫނީމަގުން ނުވަތަ ޝަރުއީމަގުން ނަމަވެސް ކުރައްވާފައިނުވުން.\n3. ޖިނާއީ ކުށްކުށުގައި ބަންދުކުރެވޭ މީހުން ބަންދުގައި ބެހެއްޓުމުގައި ޢަމަލުކުރުމަށް، ޖިނާއީ އިޖުރާއަތުގެ ޤާނޫނުގައި ބަޔާންކޮށްފައިވާ އުސޫލުތަކާ ޚިލާފަށް، ރައްޔިތުންގެ މަޖިލީހުގެ ބައެއް މެންބަރުންގެ ބަންދުގެ މުއްދަތު އިތުރުކޮށްފައިވާއިރު، އެކަން ހުއްޓުވާފައިނުވުމާއި، އެކަމުން މަނާވެގެންފައިނުވުން.\n4. ޖިނާއީ އިޖުރާއަތުގެ ގާނޫނުގައި ބަޔާންކުރާ އިޖުރާއަތުތައް ފުރިހަމަނުވެ ރައްޔިތުންގެ މަޖިލީހުގެ ބައެއް މެންބަރުންގެ މައްޗަށް ޝަރީއަތް ހިނގަމުންދިޔައިރު، އެކަން ހުއްޓުވާފައިނުވުމާއި ގާނޫނާއެއްގޮތަށް އެކަންކުރުމަށް ބާރުއަޅުއްވާފައިނުވުން.\n5. ޖިނާއީ ކުށެއްގެ ތުހުމަތުގައި ބަންދުކުރެވޭ މީހާއަށް އޭނާގެ ޙާޟިރުގައި ޝަރީއަތްކުރެވުމުގެ ހައްޤު ލިބިދީފައިވާއިރު، އަދި އެ ހައްގު ގާނޫނަކުން ހަނިކޮށްފައިނުވާއިރު، ރައްޔިތުންގެ މަޖިލީހުގެ މެންބަރެއްގެ މައްޗަށް ޖިނާއީ ކުށެއްގެ ޝަރީއަތްކޮށް ޣައިރު ޙާޟިރުގައި ހުކުމް ކުރެވިގެންދިޔައިރު، އެކަން ހުއްޓުވާފައިނުވުމާއި އެކަން ރަނގަޅުކުރެއްވުމަށް މަސައްކަތްކުރައްވާފައިނުވުން.\nއަބްދުﷲ ހުށަހެޅުއްވި މައްސަލައިގައި އިތުރަށް ބުނެފައި ވަނީ، ޕްރޮސިކިއުޓާ ޖެނެރަލް، ބިޝާމްގެ އަމަލުތައް ބެހެއްޓި ގޮތުގެ ސަބަބުން އެކި މައްސަލަތަކުގައި ދައުވާކޮށް، މުޖުތަމައުގެ މަސްލަހަތަށް ރިއާޔަތްކުރެއްވުމެއްނެތި، ހަމައެކަނި ސިޔާސީ ބޭނުންތަކަށްޓަކައި، އެކިފަރާތްތަކުގެ މައްޗަށް އުފުލުނު ތުހުމަތުތަކާއި ދައުވާތަކުގެ ސަބަބުން، ޖިނާއީ ކުށެއް ސާބިތުވުމެއްނެތި، ޖަލަށް ދާންނުޖެހޭ ނުވަތަ ބަންދުގައި ތިބެންނުޖެހޭ ބަޔަކު ޖަލުގައި ދުވަސްތަކެއް ހޭދަކުރަންޖެހިފައިވާ ކަމަށެވެ.\nއެ މައްސަލަ މެންބަރު އަބްދުﷲ މަޖިލީހަށް ހުށަހެޅުއްވީ، ގާނޫނުއަސާސީގެ 223 ވަނަ މާއްދާ އާއި، ރައްޔިތުންގެ މަޖިލީހުގެ ގަވާއިދުގެ 178 ވަނަ މާއްދާގެ ދަށުން އެވެ. އަބްދުﷲ މި މައްސަލަ މަޖިލީހަށް ހުށަހެޅުއްވި އިރު އޭނާ ރޭވަނީ ބިޝާމް މަގާމުން އިސްތިއުފާދެއްވުމަށް ގޮވާލައްވައިފަ އެވެ. އަދި އިސްތިއުފާ ނުދޭ ނަމަ، ޕީޖީގެ އިތުބާރުނެތް ކަމުގެ މައްސަލަ މަޖިލީހަށް ހުށަހެޅުއްވާނެ ކަމަށް ވެސް އޭނާ ރޭ ވަނީ ވިދާޅުވެފަ އެވެ.\nޕްރޮސެކިއުޓާ ޖެނެރަލްގެ އޮފީސް ރައްޔިތުންގެ މަޖިލިސް އައިޝަތު ބިޝާމް


Commission ge vaahaka thah PPM in kuvverikoffi\nކުރީގެ ރައީސް އަބްދުﷲ ޔާމީން-- ފޮޓޯ: މިހާރު\nމަރުތައް ބަލާ ކޮމިޝަންގެ ވާހަކަތައް ޕީޕީއެމުން ކުށްވެރިކޮށްފި\nމިނިވަން ނޫހުގެ ނޫސްވެރިޔާ ރިލްވާން އަބްދުﷲ އާ ގުޅިގެން ފުލުހުން ކުރި ތަހުގީގު "ޑައިވާޓް" ކުރަން ކުރީގެ ރައީސް އަބްދުﷲ ޔާމީން މަސައްކަތް ކުރެއްވި ކަމަށް ކުރި ތުހުމަތު އިދިކޮޅު ޕްރޮގްރެސިވް ޕާޓީ އޮފް މޯލްޑިވްސް (ޕީޕީއެމް) އިން ކުށްވެރިކޮށްފި އެވެ.\nރިލްވާނުގެ މައްސަލާގައި ކުރި ތަހުގީގުގެ ބައެއް މައުލޫމާތު އާއްމު ކުރުމަށް މަރުތަކާއި ގެއްލިފައިވާ މީހުންގެ މައްސަލަތައް ބަލާ ކޮމިޝަނުން އިއްޔެ ބޭއްވި ނޫސްވެރިންގެ ބައްދަލުވުމުގައި އެ ކޮމިޝަނުގެ ރައީސް ހުސްނުއް ސުއޫދު ވިދާޅުވީ ތަހުގީގު "ޑައިވާޓް" ކުރަން ޔާމީން މަސައްކަތް ކުރެއްވި ކަމަށެވެ.\n"ރިލްވާން ގެއްލިގެން ކުރި ތަހުގީގު ކުރި ޑައިވާޓް ކުރަން އޭރުގެ ރައީސް އަބްދުﷲ ޔާމީން މަސައްކަތް ކުރި ކަމުގެ ހެކި ވަނީ ލިބިފައި،" ސުއޫދު ވިދާޅުވި އެވެ.\nއެގޮތުން ފަންޑިތަ ހަދައިގެން ރިލްވާން ހޯދަން ކަމަށް ބުނެ، ފުލުހުން އެކި ތަންތަނަން ފޮނުވި ކަމަށާއި، މާފަންނާއި ވިލިމާލޭގައި ހުރި ގެޔަކަށް ދަންވަރު ގަޑީގައި ފުލުހުން ފޮނުވި ކަމަށް ސުއޫދު އިއްޔެ ހާމަކުރެއްވި އެވެ.\nއެކަމަށް ރައްދު ދިނުމުގެ ގޮތުން ޕީޕީއެމުން މިއަދު ނެރުނު ބަޔާނެއްގައި ބުނީ ރިލްވާނުގެ މައްސަލައިގަ ކުރި ތަހުގީގަށް ޔާމީން ހުރަސް އެޅުއްވި ކަމަށް ތުހުމަތުކޮށް ކޮމިޝަނުން އިއްޔެ ދެއްކީ ސާބިތު ނުހިފޭ ވާހަކަތަކެއް ކަމަށާއި އެކަން ހަރުކަށި އިބާރާތުން ކުށްވެރި ކުރާ ކަމަށެވެ.\n"ސެޕްޓެމްބަރު 1، 2019 ގައި ރިޔާސީ ކޮމިޝަނުން ކުރި ނާތަހުޒީބީ ބުހުތާނުގެ އަމަލު ހަރުކަށި އިބާރާތުން ކުށްވެރި ކުރަމެވެ. އަދި މިފަދަ ނާތަހުޒީބު އަމަލުތައް ތަކުރާރު ނުކުރުމަށް އަދުގެ ސަރުކާރަށާއި، އެންމެހައި މުއައްސަސާތަކަށް އިލްތިމާސް ކުރަމެވެ." ޕީޕީއެމްގެ ބަޔާނުގައި ވެއެވެ.\nޕީޕީއެމުން ބުނީ ރައީސް ޔާމީންގެ ސަރުކާރު އޮތް ދުވަސްވަރު، ރިލްވާން ގެއްލުވާލުމާއި ރައީސް ޔާމީނާއި ގުޅުމެއް އޮތް ކަމަށް އޭރުގެ އިދިކޮޅު ފަރާތްތަކުން ދެއްކި ވާހަކައަކީ ވެސް ދޮގު ކަމަށެވެ. އަދި އެކަމުގައި ރައީސް ޔާމީނާއި އެމަނިކުފާނުގެ ސަރުކާރާއި އެއްވެސް ގުޅުމެއް ނެތްކަން ރާއްޖޭގެ ހުރިހާ ރައްޔިތުންނަށް ހާމަވެގެން ހިނގައްޖެ ކަމަށް ބަޔާނުގައި ވެއެވެ.\nޕީޕީއެމްގެ ބަޔާނުގައި ވަނީ މިހާރުގެ ހޯމް މިނިސްޓަރު ޝެއިހް އިމްރާން އަބްދުﷲ އަށް ވެސް ފާޑު ވިދާޅުވެފަ އެވެ. އެގޮތުން ރައީސް ޔާމީން ބަދުނާމުވާ ގޮތަށް އިދިކޮޅު ފަރާތްތަކުން ދެއްކީ ސާބުތި ނުހިފޭ ވާހަކަތަކެއްކަން މިނިސްޓަރު ހާމަނުކޮށް ހުރުމަކީ އެމަނިކުފާނުގެ ނިޔަތާ މެދު ސުވާލު އުފެދޭ ކަމެއް ކަމަށް ޕީޕީއެމުން ބުނެއެވެ.\nއޭގެ އިތުރުން އިއްޔެ މަރު ކޮމިޝަނުން ހާމަކުރި މައުލޫމާތުތަކަކީ ރައީސް ޔާމީންގެ ސަރުކާރުގައި ފުލުހުންގެ ތަހުގީގުން ހާމަވެފައި ހުރި މައުލޫމާތުތަކެއް ކަމަށް ޕީޕީއެމުން ބުނެއެވެ. ޕީޕީއެމުން ވަނީ އެ މައްސަލާގައި ތުހުމަތުކުރެވޭ މީހުން ރައީސް ޔާމީންގެ ސަރުކާރުގައި ހައްޔަރުކޮށް ދައުވާކޮށްފައިވާކަން ވެސް ފާހަގަކޮށްފަ އެވެ.\nޕީޕީއެމުން އެހެން ބުނި ނަމަވެސް، ތަހުގީގު "ޑައިވާޓް" ކުރަން ޔާމީން އުޅުނު ކަމުގެ ހެކި ލިބިފައިވާ ކަމަށް ރިޔާސީ ކޮމިޝަނުން ބުނެ އެވެ. ޔާމީނުގެ އިތުރުން، އޭރުގެ ސަރުކާރުގެ ނައިބު ރައީސް އަހުމަދު އަދީބު ވެސް ވަނީ ތަހުގީގަށް ހުރަސް އަޅާފައި ކަމަށާއި، އޭނާއާ ދެކޮޅަށް ދައުވާ އުފުލޭ ވަރަށް ހެކި އެބަހުރި ކަމަށް ކޮމިޝަނުން ބުންޏެވެ.\nއެގޮތުން ފުލުހުން ދެ އިންޓެލިޖެންސް އޮފިސަރުން އިމިގްރޭޝަނަށް ފޮނުވައިގެން، ރިލްވާންގެ ޕާސްޕޯޓުގެ ކޮޕީއެއް ހޯދަން އަދީބު މަސައްކަތް ކުރެއްވި ކަމަށާއި، އެގޮތަށް އެކަން ކުރީ ރިލްވާން ރާއްޖެއިން ފުރާފައިވާ ކަމަށް ދެއްކުމަށް ކަމަށް ކޮމިޝަނުން ބުންޏެވެ. އެ ދެ ފުލުހުންނާ ދެކޮޅަށް ވެސް ދައުވާ އުފުލޭ ވަރަށް ހެކި އެބަ ހުއްޓެވެ.\nއޭގެ އިތުރުން ރިލްވާން މައްސަލާގައި ތުހުމަތު ކުރެވޭ މީހެއްގެ ބަންދުގެ މުއްދަތު އިތުރު ކުރަން ކޯޓަށް ހާޒިރު ކުރަން އޮތް ދުވަހު، އެމީހާ ދޫކުރަން ޖެހޭ ކަމަށް ބުނެ މާލޭގެ ޓީސީ ގޭންގަށް ނިސްބަތްވާ މުނާޒު "މުނާއްކޮ" އަދީބަށް މެސެޖު ކުރި ކަމަށާއި، ހަމަ އެދުވަހު އަދީބުގެ ފޯނުން އެ މައްސަލަ ބެލި ކްރިމިނަލް ކޯޓުގެ ގާޒީ އަބްދުﷲ ދީދީ އަށް އެ މެސެޖު ފޮނުވި ކަމަށާއި، އެ ދުވަހު މައްސަލަ ނިމުނުއިރު ތުހުމަތު ކުރެވޭ މީހާ ދޫކޮށްލި ކަމަށް ކޮމިޝަނުން ބުންޏެވެ.\nސުއޫދު ވިދާޅުވީ އެކަންކަމާ ހުރެ އަދީބުގެ މައްޗަށް އިންސާފު ގާއިމުކުރުމަށް ހުރަސްއެޅުމުގެ ދައުވާކުރެވޭނެ ކަމަށެވެ. ނަމަވެސް ރިލްވާން ގެއްލުވާލުމާއި ރައީސް ޔާމީނާ އެއްވެސް ގުޅުމެއް އޮތް ކަމުގެ ހެކި ކޮމިޝަނަށް ލިބިފައި ނުވާ ކަމަށް ސުއޫދު ވިދާޅުވި އެވެ.\nއިއްޔެ ހާމަކުރީ ޔާމީނުގެ ސަރުކާރުގައި ފުލުހުން ކުރި ތަހުގީގުން ހޯދި މައުލޫމާތު ކަމަށާއި، އެ މައްސަލާގައި ދައުވާކޮށް ޝަރީއަތް ހިންގި ކަމަށް ޕީޕީއެމުން ބުނި އިރު، މިދިޔަ އަހަރުގެ އޯގަސްޓް މަހު ކޯޓުން ކުރި ހުކުމުގައި ބުނީ ފުލުހުންގެ ތަހުގީގާއި، ޕީޖީން ދައުވާ އުފުލުމުގައި ބޮޑެތި އިހުމާލުތަކެއް ހުރި ކަމަށެވެ. އެހެންވެސް ތުހުމަތު ކުރެވުނު ދެ މީހުންގެ މައްޗަށް ކުށް ސާބިތު ނުވާ ކަމަށް އޮތީ ކަނޑައަޅާފަ އެވެ.\nޕީޕީއެމް ރިލްވާން ރައީސް ޔާމީން\nއަސްލުވެސް ރައީސް ޔާމިނުގެ ބޮލުގަ ހުރިހާ ކަމެއް އަޅުވަން އެމްޑީޕީން ތިހާވަރުތަކެއް ތި އަރުވަނީ ވެރިކަންލިބި އާރާބާރުތައް ހުރެމެ މިހާތަނަށް އޮއްޓަރެއް ހުރި އެއްވެސް ކަމެއް ނުކުރެވޭތީ! މުޅިންވެސް ކުރީ ސަރުކާރު ކުރީ ސަރުކާރު! އެމްޑީޕީއަކީ މިހާރު ވަރަށްބޮޑަށް ކޮރަޕްޓްވެފަ އޮތް ޕާޓީއެއް! އިހުލާސްތެރިން ގެ ބޭނުން ހިފާ އެތައް އަނިޔާއެއް ކުރިމަތިކުރުވާފަ ވެރިކަން ލިބުމުން އެމީހުންތައް ނަގާ ހޫރާލީ! މަގާމުތައް ބަހާލީ ގާތްތިމާގެ މީހުންނަށާ މުއްސަދިންގެ ދަރީންތަކަށް! މިހާ ހަޔާތްކުޑަވާނެ ކަމަށް ދުވަހަކުވެސް ހިއެއް ނުކުރަން! ކުރިއަށްއޮތް ކައުންސިލް އިންތިހާބުގެ ނަތީޖާއިން ޕާޓީއަށް ސަޕޯޓު އޮތްވަރު ފެނިގެންދާނެ!


މާފުށީ ޖަލުގެ ސަލާމަތީ ކަންކަން ބެލެހެއްޓުމުގައި ކަރެކްޝަނަލް ސާރވިސްގެ މުވައްޒަފުންނަށް އެހީތެރިވާން ޖެހިއްޖެ ޙާލަތެއްގައި ޖަލުގައި ފުލުހުން ތިބޭގޮތަށް ހަމަޖައްސައިފި\nހޯމަ ،20 އޮކްޓޯބަރ 2014 / 21:30\nމާފުށީ ޖަލުގެ ސަލާމަތީ ކަންކަން މިހާރަށްވުރެ ހަރުދަނާކޮށް، ޖަލުގެ ސަލާމަތީ ކަންކަން ބެލެހެއްޓުމުގައި ކަރެކްޝަނަލް ސާރވިސްގެ މުވައްޒަފުންނަށް އެހީތެރިވާން ޖެހިއްޖެ ޙާލަތެއްގައި އެހީތެރިވެދިނުމަށް މާފުށީގައި ފުލުހުންގެ އިތުރު ޓީމެއް ބައިތިއްބަން ހަމަޖައްސައި، މާފުށީ ޖަލުގެ ސަލާމަތީ ކަންކަން ބެލެހެއްޓުމުގައި ކަރެކްޝަނަލް ސަރވިސްގެ މުވައްޒަފުންނާއެކު ފުލުހުން ޙަރަކާތްތެރިވާން ފަށައިފިއެވެ.\nޖަލުގައި ތިބި ކުށްވެރިންގެ ތެރެއިން މުޖުތަމަޢަށް ނުރައްކާތެރި2ކުށްވެރިން ކަމުގައިވާ ކ. މާލެ، ގ. ކޯޒީ އިބްރާހީމް ޝަހްމު އާދަމް އާއި ގއ. މާމެންދޫ، ޖަވާހިރުވާދީ ފަރިޔާޝް އަޙްމަދު ޖަލުން ފިލައި ރައްޔިތުންގެ ހިތްތަކުގައި ނުތަނަވަސްކަން އުފެދިފައިވުމާއެކު ރައްޔިތުންނަށް ސަލާމަތާ ރައްކާތެރިކަން ކަށަވަރުކޮށްދީ ރައްޔިތުންގެ ނުތަނަވަސްކަމަށް ހަމަޖެހުން ގެނެސްދިނުމަށް ފުލުހުންނާ ކަރެކްޝަނަލް ސަރވިސްގެ މުވައްޒަފުން ގުޅިގެން މަސައްކަތްތަކެއް ކުރަން ވަނީ މަޝްވަރާ ކުރެވިފައެވެ. މިމަޝްވަރާތަކާއެކު ނިންމާފައިވަނީ މާފުށި ޖަލުގެ ސަލާމަތީ ކަންކަން ބެލެހެއްޓުމުގައި ކަރްކެޝަނަލް ސަރވިސްގެ މުވައްޒަފުންނަށް އެހީތެރިކަން ފޯރުކޮށްދޭން ޖެހޭ ޙާލަތްތަކުގައި އެހީތެރިވެދިނުމުގައި ފުލުހުން މަސައްކަތް ކުރުމަށެވެ.\nމުޖުތަމަޢަށް ނުރައްކާތެރި2ކުށްވެރިން ޖަލުން ފިލާފައި ވުމާއެކު އެ2ކުށްވެރިން ހޯދައި ރައްޔިތުންނަށް ރައްކާތެރިކަން ކަށަވަރުކޮށްދިނުމަށް ފުލުހުން ދަނީ މާލެއާއި އަތޮޅުތަކުގައި ޚާއްޞަ މަސައްކަތްތަކެއް ކުރަމުންނެވެ. މިމަސައްކަތުގައި ކަރެކްޝަނަލް ސަރވިސްގެ މުވައްޒަފުންގެ އިތުރުން ކަނޑުމަތީގައި ހިންގާ ޙަރަކާތްތަކުގައި ޤައުމީ ދިފާޢީ ބާރުގެ ކޯސްޓްގާޑުން ދަނީ ޙަރަކާތްތެރި ވަމުންނެވެ.\nފުލުހުން ކުރަމުންދާ މަސައްކަތުގެ ދަށުން މާލެ އަތޮޅުގެ ބައެއް ރަށްރަށާއި މާލޭގެ ބައެއް ސަރަޙައްދުތައް ބަލައި ފާސްކުރުމުގެ އިތުރުން ކޯޓުއަމުރުގެ ދަށުން ބައެއް ގޭގެވެސް ދަނީ ބަލައި ފާސްކުރަމުންނެވެ. އަދި އެއްގަމު ދަތުރުކުރާ އުޅަނދުތަކާއި ކަނޑު ދަތުރުފަތުރުކުރާ ބައެއް އުޅަނދުތައްވެސް ދަނީ ބަލައި ފާސްކުރަމުންނެވެ.\nމުޖުތަމައަށް ނުރައްކާތެރި ކުށްވެރިންގެ ގޮތުގައި ބެލެވޭ މި ދެ މީހުންނާ ބެހޭ އެއްވެސް މަޢުލޫމާތެއް ލިބިފައިވާނަމަ އެމަޢުލޫމާތެއް މޯލްޑިވްސް ޕޮލިސް ސަރވިސްގެ ހޮޓްލައިން ނަމްބަރު 3322111 އަށް ނުވަތަ ސީރިއަސް އެންޑް އޯގަނައިޒްޑް ކްރައިމް ޑިޕާޓްމަންޓްގެ ނަމްބަރު 9911099 އަށް ގުޅުއްވައި ހިއްސާކުރެއްވުން އެދެމެވެ. މިފަދަ ނުރައްކާތެރި މީހުން ހޯދުމުގައި އާއްމު ރައްޔިތުންގެ ފަރާތުން ފުލުހުންނަށް ލިބެމުންދާ އެއްބާރުލުން މިފުރުސަތުގައި ފާހަގަކޮށް ޝުކުރު ދަންނަވަމެވެ.


ދައުލަތުގެ އެހެން މުއައްސަސާތަކާ އަޅާބަލާއިރު ކޯޓުތަކުގެ ވަސީލަތްތަކާއި މުވައްޒަފުންގެ ޙާލަތު ވަނީވަރަށް ދަށުދަރަޖައިގައ | Judicial Service Commission\nދައުލަތުގެ އެހެން މުއައްސަސާތަކާ އަޅާބަލާއިރު ކޯޓުތަކުގެ ވަސީލަތްތަކާއި މުވައްޒަފުންގެ ޙާލަތު ވަނީވަރަށް ދަށުދަރަޖައިގައ\nޤާނޫނު އަސާސީން ވަކިކަންތައްތަކެއް ޙާޞިލުކުރަން ބޭނުންވިޔަސް ޝަރުޢީދާއިރާ ވޭތުވެދިޔަ 100 އަހަރަށްވުރެ ދިގުމުއްދަތުގައި ބައްޓަންވެފައިއޮތް ގޮތުން އެކަންކުރުމަށް ހުރަސްތަކަކާއި ދަތިތަކެއް ކުރިމަތިވަމުން ދެއެެވެ. އެގޮތުން ބަލާއިރު މިހާތަނަށް ޝަރުޢީދާއިރާގެ ހުރިހާކަމެއްވެސް ހިނގަމުން އައީ މަރުކަޒީ އުޞޫލުންނެވެ. ދައުލަތުގެ އެހެން މުއައްސަސާތަކާ އަޅާބަލާއިރު ކޯޓުތަކުގެ ވަސީލަތްތަކާއި މުވައްޒަފުންގެ ޙާލަތު ވަރަށް ދަށުދަރަޖައިގައިވާކަމަށް ފާހަގަކުރެވެއެވެ.\nޖުޑީޝަލް ސަރވިސް ކޮމިޝަނަށް ފާހަގަކުރެވުނު ބައެއް ކަންތައްތަކުގެތެރޭގައި ޝަރުޢީދާއިރާގެ ހުރިހާކަމެއްވެސް މަރުކަޒީ އުޞޫލުން ހިންގުމުގެ ސަބަބުން ކޯޓުތަކުގައި ތަމްރީނުވެފައިވާ ފަނޑިޔާރުން ތިއްބެވިނަމަވެސް ތަމްރީނުވެފައިވާ އިދާރީ މުވައްޒަފުން މަދުންނޫނީ ނެތްކަން ފާހަގަކުރެވެއެވެ. އެގޮތުން އެކައުންޓެންޓުން، މެނޭޖްމަންޓް ދާއިރާގެ މީހުން، އައިޓީ ދާއިރާގެ މީހުން، ރަޖިސްޓްރާއިން ކޯޓުތަކުގައި މަދުޢަދަދަކަށްތިބުމުން ޝަރުޢީދާއިރާގެ އިދާރީ ހިންގުމާއި ޢާންމުންނަށް ދޭޚިދުމަތްތައް ދިނުމުގައި ކޯޓުތަކުން ވަރަށްބޮޑެތި ދަތިތަކަކާ ކުރިމަތިލާންޖެހިފައިވެއެވެ. ޖުޑީޝަލް ސަރވިސް ކޮމިޝަނުން ދެކޭގޮތުގައި އާ ޤާނޫނު އަސާސީގައި ބަޔާންކޮށްފައިވާގޮތުގެ މަތިން ޝަރުޢީ ކޮންމެ ކޯޓަކީވެސް ޝަރުޢީ ކަންތައްތަކާއި އިދާރީ ކަންތައްތައް ހިންގުމުގައިވެސް އެހެން އެއްވެސް ކޯޓެއް ނުވަތަ އެހެންއެއްވެސް ފަރާތެއްގެ ނުފޫޒެއްނެތި ހިނގާ މިނިވަން މުސްތަޤިއްލު ކޯޓުތަކަކަށް ވާންޖެހޭނެއެވެ.\nޤާނޫނު އަސާސީ ބައްޓަންކުރެވިފައިވާ ގޮތުން ދިވެހިރާއްޖޭގެ ޝަރުޢީނިޒާމްގައި3މަރުޙަލާއެއްގެ ކޯޓުތައް އެކުލަވާލައްވާފައިވެއެވެ. އެހެންކަމުން ކޮންމެ މަރުޙަލާއެއްގެ ކޯޓަކުންވިއަސް އެކޯޓެއްގެ މަސައްކަތާގުޅޭގޮތުން ކަނޑައެޅިފައިވާ އިޚްތިޞާޞްއިން ބޭރުން، އެހެންކޯޓަކަށް ނުވަތަ މަތީ މަރުޙަލާއެއްގެ ކޯޓަކުން ދަށު މަރުޙަލާއެއްގެ ކޯޓަކަށްވިއަސް ނުފޫޒު ނުފޯރުވޭ ގޮތަށް ޢަދުލު އިންޞާފު ޤާއިމްކުރުމުގެ ނިޒާމް ހަމަޖެހިފައިވާކަން މިފުރުސަތުގައި ފާހަގަކުރަމެވެ.


Covid-19: Admit Kohfaivaa Meehunge Adhadhu 69 Ah, ICU Gai4Meehun - Vaguthu\nކޮވިޑް-19: އެޑްމިޓް ކޮށްފައިވާ މީހުންގެ އަދަދު 69 އަށް، އައީސީޔޫގައި ހަތަރު މީހުން\nރާއްޖެ އިން ކޮވިޑް-19 އަށް ފައްސިވާ މީހުންގެ އަދަދު އިތުރުވާން ފެށުމާއިއެކު ހޮސްޕިޓަލްގައި އެޑްމިޓް ކޮށްގެން ފަރުވާ ދޭން ޖެހޭ މީހުންގެ އަދަދު ދުވަހުން ދުވަހަށް އިތުރުވެ، މިހާރު އެޑްމިޓް ކޮށްފައިވާ މީހުންގެ އަދަދު 69 އަށް އަރައިފިއެވެ.\nހޮސްޕިޓަލްގައި އެޑްމިޓް ކޮށްފައިވާ މީހުންގެ ތެރެއިން ހަތަރު މީހަކަށް އައިސީޔޫގައި ފަރުވާދެމުން ގެންދާއިރު އެކަކު އޮތީ ވެންޓިލޭޓަރުގައެވެ. ހަތަރު މީހުންނަށް އައިސީޔޫގައި ފަރުވާ ދެމުން ގެންދަނީ ދަރުމަވަންތަ ހޮސްޕިޓަލްގައެވެ. އެހަތަރު މީހުންގެ އިތުރުން ދަރުމަވަންތަ ހޮސްޕިޓަލްގެ 16 ވަނަ ފްލޯގައި ދެ މީހަކަށް އަންނަނީ ފަރުވާ ދެމުންނެވެ.\nހުޅުމާލޭގައި ހުންނަ ކޮވިޑު ފެސިލިޓީގައި 38 މީހަކަށް ފަރުވާ ދެމުން އަންނަ އިރު ގއ.ވިލިނގިލީ ކޮވިޑް ފެސިލިޓީގައި ފަސް މީހަކަށް އަދި ގަން ކޮވިޑް ފެސިލިޓީގައި ހަތަރު މީހަކަށް ދަނީ ފަރުވާ ދެމުންނެވެ.\nރާއްޖެ އިން ކޮވުިޑް-19 އަށް ފައްސިވާ މީހުންގެ އަދަދު އިތުރުވާން ފެށުމާއިއެކު ބަލި ޖެހިފައި ތިބި މީހުންގެ އަދަދު ނުވަތަ އެކްޓިވް ކޭސްތަކުގެ އަދަދު އަންނަނީ ދުވަހުން ދުވަހަށް މަތިވަމުންނެވެ. މިހާރު އެކްޓިވް ކޭސްތަކުގެ އަދަދު 917 އަށް އަރައެވެ.\nރާއްޖެ އިން ކޮވިޑް-19 އަށް ފައްސިވި މީހުންގެ ޖުމްލަ އަދަދު މިހާރު 14513 އަށް އަރައެވެ. އޭގެތެރެއިން 13540 މީހަކު މިހާރު ވަނީ ބަލިން ރަނގަޅު ވެފައެވެ. 49 މީހަކު ކޮވިޑް-19 ޖެހިގެން ނިޔާވެފައިވެއެވެ. އެންމެފަހުން ކޮވިޑް-19 ޖެހިގެން ރާއްޖެ އިން މީހަކު ނިޔާވީ މިމަހުގެ 07 ވަނަ ދުވަހުއެވެ.


Raajje TV ge program akah sifain dhin "ehee" dhifaau kohfi\nރާއްޖެޓީވީގެ ޕްރޮގްރާމަކަށް ސިފައިން ދިން "އެހީ" ދިފާއުކޮށްފި\nރާއްޖެ ޓީވީގެ ޕްރޮގްރާމްގެ މަންޒަރެއް\nރާއްޖެ ޓީވީގެ ޕްރޮގްރާމެއްގެ ޝޫޓިންގައި މޯލްޑިވްސް ނެޝަނަލް ޑިފެންސް ފޯސް (އެމްއެންޑީއެފް) ގެ ގިނަ އުޅަނދުތަކެއް ބޭނުންކުރި މައްސަލަ ހޫނުވެފައިވާއިރު، އެކަން މިއަދު އެމްއެންޑީއެފުން ދިފާއު ކޮށްފި އެވެ.\nއެކަމާ ގުޅިގެން ގިނަ ބަޔަކު ފާޑު ކިޔަމުން ދާއިރު، އެމްއެންޑީއެފްގެ ތަރުޖަމާނު މޭޖާ އިބްރާހިމް އާޒިމް މިއަދު ވިދާޅުވީ ސިފައިންގެ އޮޕަރޭޝަންތަކަށް ދަތި ނުވާނެ ގޮތެއްގެ މަތިން ލިބެން ހުރި ވަސީލަތްތައް އާންމު ރައްޔިތުންނާއި، ވަކިވަކި ފަރުދުންނާއި އަމިއްލަ ޖަމިއްޔާ ޖަމާއަތްތަކާއި މީޑިއާ އިދާރާތަކާ ކުންފުނިތަކާއި ކައުންސިލްތަކުން އަދި ސުކޫލް މަދަރުސާތަކުގެ ހަރަކާތްތަކަށް ފޯރު ކޮށްދިނުމަކީ ޒަމާނުއްސުރެ ސިފައިން ކުރަމުން އަންނަ ކަމެއް ކަމަށެވެ.\n"މިއީ ރައްޔިތުންނާއި ދިވެހި އަސްކަރިއްޔާއާ ދެމެދު އޮންނަ ބަދަހި ގުޅުމާއި އިތުބާރު، އިތުރަށް ބަދަހިކޮށް ދެމެހެއްޓުމުގެ މާތް މަގުސަދުގައި ޒަމާނުންސުރެ، ފޯރުކޮށްދެމުންދާ ސިފައިން އިޖުތިމާއީ ހިދުމަތެއް،" އާޒިމް ވިދާޅުވި އެވެ.\nއެމްއެންޑީއެފް ރާއްޖެ ޓީވީ\nދޯންޏެއްގައި ރޯވެ ދެ މީހަކު ފިހިއްޖެ


މިއަށްވުރެ ފުރިހަމައަށް އެމްޑީޕީ ސަރުކާރެއް މިހާތަނަށް ހިނގާފައެއް ނެތް: ރައީސް ނަޝީދު – ދިވެހި ނޫސް\nHome ⁄ ހަބަރު ⁄ މިއަށްވުރެ ފުރިހަމައަށް އެމްޑީޕީ ސަރުކާރެއް މިހާތަނަށް ހިނގާފައެއް ނެތް: ރައީސް ނަޝީދު\nމިއަށްވުރެ ފުރިހަމައަށް އެމްޑީޕީ ސަރުކާރެއް މިހާތަނަށް ހިނގާފައެއް ނެތް: ރައީސް ނަޝީދު\nރައްޔިތުންނަށް ވެފައިވާ ވައުދުތައް ފުއްދުމަށްޓަކައި ސަރުކާރުންނާއި ވަޒީރުން ވަރަށް ބޮޑަށް މަސައްކަތް ކުރަމުންދާކަމަށާއި އެކަންތައް ރައްޔިތުންނަށް ވަރަށް ގާތުން ފެންނާނެކަމަށް ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވެއްޖެއެވެ.އެމްޑީޕީގެ އަންހެނުންގެ ރޫހުގެ ފަރާތުން ހޮނިހިރު ދުވަހު ފަށާފައިވާ “ރަށްވެހި ފެސްޓިވަލް” ފެށުމުގެ ރަސްމިއްޔާތުގައި ވާހަކަފުޅު ދައްކަވަމުން ރައީސް ވިދާޅުވީ، ރާއްޖެ ބަދަލުކޮށް އިސްލާހު ކުރާނީވެސް އެމްޑީޕީންކަމަށާއި ވެރިކަން ބަދަލުވުމާއެކު ގިނަ ކަންތައްތަކެއް ރައްޔިތުންނަށް ސާބިތުވެފައިވާކަމަށެވެ.އެގޮތުން ތައުލީމީ ނަޒަރިއްޔާއިން ބަލާލިކަމުގައިވިޔަސް އަދި ރައްޔިތުނަށް އިޖްތިމާއީ ރައްކާތެރިކަން ކަށަވަރުކުރުމަށް އެމްޑީޕީގެ ސަރުކާރުން ގިނަ މަސައްކަތްތަކެއް ކޮށް ހާލަތު ބޮޑުތަނުން ބަދަލުކޮށްފައިވާކަމަށް ވަނީ ފާހަގަކުރައްވާފައެވެ. ރަސްމިއްޔާތުގައި އިތުރަށް ވާހަކަ ދައްކަވަމުން ރައީސް ނަޝީދު ވިދާޅުވީ، މިއަށްވުރެން ފުރިހަމަ އެމްޑީޕީގެ ސަރުކާރެއް މިހާތަނަށް ހިނގާފައިނެތްކަމަށެވެ.\nއަޅުގަނޑުމެން ކުރީ ކޮންކަމެއްތޯ އަހާއިރުގައި، ރާއްޖޭގެ ކޮންމެ ރަށެއްގައި ގިނަ އަދަދަކަށް ކުދިން ޔުނިވާރސިޓީ ނިންމަނީ. އަޅުގަނޑުމެން އޯލެވެލް އޭލެވެލް ހެދި އިރު 2000 އެއްހާ ކުދިންނޭ އެކަން ކުރީ، މިއަދު ޔުނިވާރސިޓީގައި 10000 ކުދިން ކިޔަވަމުން އެދަނީ، ރައްޖެ ބަދަލަކުރާނީ ދިވެހި ރައްޔިތުންގެ ޑިމޮކްރެޓިކް ޕާޓީ. މިއަށްވުރެން ފުރިހަމަ އެމްޑީޕީގެ ސަރުކާރެއް ހިނގާފަކާއެއް ނެތް. ހިނގަމުން ނުވެސް ދޭ\n~ އެމްޑިޕީގެ ރައިސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު\nރައީސް ނަޝިދު ވިދާޅުވީ އެޕްރީލް4ގައި އޮންނަ ލޯކަލް ކައުންސިލް އިންތިހާބް އެމްޑިޕީން ކާމިޔާބުކުރާނީ ރައީސް ސޯލިހު ރައްޔިތުންނަށް ވެފައިވާ ވައުދުތައް ފުރިހަމައަށް ފުއްދަމުން ރައްޔިތުންނަށް އެނގެމުން ދާތީކަމަށާއި ރަށްރަށަށް ވަޑައިގެން ރައްޔިތުންގެ ކަންބޮޑުވުންތައް ވަރަށް ގާތުން ބަލަމުން ދާކަމަށެވެ. ރައީސް ނަޝީދު ވިދާޅުވީ އެމްޑީޕީން ވި ވައުދުތައް ފުއްދުމަށްޓަކައި އިންތިހާއަށް މަސައްކަތް ކުރަމުން ދާކަމަށާއި ނިކުމެ ބޮޑަށް ހިންދެމިލައި އިސްސަފުގައި ތިބެން ވެއްޖެކަމަށެވެ.\nކޮންފަރެންސް އަޅުގަނޑުމެން ނިންމާލާނީ، އަޅުގަނޑުމެން އުޅުނިން ހަވާ އަރުވަން. ބްރޯ ސިފަ ޖައްސައި ބްރޯއަށް ވުރެން ގަދަ ކޮށް އަރުވާލަން ހިތަށް އެރި. މާ މަޑުމަޑުންނޭ އަޅުގަނޑުމެން މިތިބެނީ. އަޅުގަނޑުމެން ހެސްކިޔާފަ މަސައްކަތް އެބަކުރަން. ރާއްޖޭގެ ރައްޔިތުންނަށް އިންތިހާއަށް ހެޔޮ އެބައެދޭ. ވަޒީރުންވެސް އިންތިހާއަށް އެބަ މަސައްކަތްކުރޭ. އަޅުގަނޑުމެން ނިކުމެ މާބޮޑަށް ހިންދެމިލާން ވެއްޖެ. އިސްސަފުގައި ތިބެންވެއްޖެ.\nރައީސް ނަޝީދު ވިދާޅުވީ ކުރީ ސަރުކާރުތަކުން ނިގުޅައިގަނެވިފައިވާ ބާރުތައް ކައުންސިލްތަކަށް އަނބުރައި ހޯދައިދީފައިވާ ކަމަށާއި މިއަދު ރައްޔިތުން ނިކުމެ ތިބީ 33 އިންސައްތަ އަންހެނުންގެ ބައިވެރިކަމާއެކު ރަށްވެރިކަން ކޮށް ރަަށަށް ތަރައްގީކުރުމަށް ނިންމައި އެ މަސައްކަތް ކާމިޔާބުކުރުމަށްކަމަށެވެ. އަދި އެކަން ތަނަވަސް އަޢުލަބިއްޔަތަކުން ކާމިޔާބުކުރާނެކަމަށް ރައީސް ނަޝީދު ވަނީ ވިދާޅުވެފައެވެ.


Raees Parley veriyaa aa bahdhalu kurahvaifi\nރައީސް ސޯލިހު މިއަދު ޕާލޭގެ ވެރިޔާ ސައިރިލް ގަޓްޗް އާ ބައްދަލުކުރައްވަނީ.-- ފޮޓޯ: ރައީސް އޮފީސް\nރައީސް ޕާލޭގެ ވެރިޔާ އާ ބައްދަލު ކުރައްވައިފި\nރައީސް އިބްރާހިމް މުހައްމަދު ސޯލިހު އާއި ޕާލޭ ފޯ ދަ އޯޝަންގެ ސީ.އީ.އޯ އަދި އެކުންފުނީގެ ބާނީ ސައިރިލް ގަޓްޗް އާ މިއަދު ބައްދަލު ކުރައްވައިފި އެވެ.\nރައީސް އޮފީހުގައި ބޭއްވި ބައްދަލުވުމުގައި ރައީސް ވަނީ ޕާލޭގެ މަސައްކަތްތަކަށް ތައުރީފު ކުރައްވާފަ އެވެ. އަދި ކަނޑުތައް ރައްކާތެރިކުރުމަށް އިސްނަންގަވާނެ ކަމުގެ ޔަގީންކަން ރައީސް ސޯލިހު ދެއްވި އެވެ.\nއެ ބައްދަލުވުމުގައި ގަޓްޗް ވަނީ ޕާލޭ މަސައްކަތްތަކާ ގުޅޭގޮތުން ރައީސް ސޯލިހު އަށް މައުލޫމާތު ދެއްވާފަ އެވެ. އެގޮތުން ދުނިޔޭގެ ކަނޑުތަކަށް ދިމާވެފައިވާ ނުރައްކާތައް އެ ކުންފުނިން ބަލަމުން އަންނަ ގޮތުގެ މައުލޫމާތު ވެސް ރައީސް އަށް ހިއްސާ ކުރެއްވި އެވެ.\nއޭގެ އިތުރުން ރާއްޖެއާ މެދު ޕާލޭން ވަރަށް ބޮޑެތި އުންމީދުތައް ކުރާ ކަމަށް ގަޓްޗް ވިދާޅުވި އެވެ. އަދި ރާއްޖެއަކީ ބައިނަލްއަގުވާމީ މަޝްރަހުގައި މޫސުމަށް އަންނަ ބަދަލުތައްފަދަ ކަންކަމުން ދިމާވާ ގޮންޖެހުންތަކުން ރައްކާތެރިވުމަށް ކުދި ގައުމުތައް ކުރިއެރުވުމަށް، ބޮޑު ބާރަކަށް ވެވިދާނެފަދަ ގާބިލުކަންހުރި ގައުމެއްކަމަށް އޭނާ ވިދާޅުވި އެވެ.\nޕާލޭގެ މައިގަނޑު މަގުސަދުކަމުގައިވާ ޕްލާސްޓިކުން ކަނޑުތައް ރައްކާތެރިކުރުމުގެ ސިޔާސަތު ކަމުގައިވާ 'އެއާ ސްޓްރެޓަޖީ' އާ ބެހޭ ތަފްސީލުތައް ވެސް މިއަދުގެ ބައްދަލުވުމުގައި ގަޓްޗް ވަނީ ރައީސް އާ ހިއްސާ ކުރައްވާފަ އެވެ.\nކަނޑު ޕާލޭ ރައީސް އޮފީސް ރައީސް ޞާލިޙް ތިމާވެށި


ބޯހިޔާވަހިކަން ހައްލުކުރުމަށް 17 ބިލިއަން ރުފިޔާ، ހޯދުމުގެ މަސައްކަތް ކުރިއަށް: މިނިސްޓަރު\nރައްޔިތުންގެ ބޯހިޔާވަހިކަމުގެ މައްސަލަ ހައްލު ކުރުމަށް 17،000 ފްލެޓް ބޭނުންވާ ކަމަށާއި އެކަމަށް 17 ބިލިއަން ރުފިޔާ ބޭނުންވާ ކަމަށް އިކޮނިމިކް މިނިސްޓަރު ފައްޔާޒު އިސްމާއީލް ވިދާޅުވެއްޖެ އެވެ.\nހުކުރު ދުވަހުގެ ރޭ އެމްޑީޕީގެ "އެޖެންޑާ 19"ގެ ޕެނަލް ޑިސްކަޝަންގައި ވާހަކަ ދައްކަވަމުން މިނިސްޓަރު ފައްޔާޒު ވިދާޅުވީ "ފަހި ދިިރިއުޅުން ކޯޕަރޭޝަން ލިމިޓެޑް" ކުންފުނި އުފެއްދުމުގެ ބޭނުމަކީ އަތްފޯރާ ފަށުގައި ރައްޔިތުންނަށް ބޭނުންވާ ވަރަށް ފްލެޓުތައް ރައްޔިތުންނަށް ހޯދައި ދިނުން ކަމަށެވެ.\nފައްޔާޒު ވިދާޅުވީ ބޯހިޔާވަހިކަމުގެ މައްސަލަ ހައްލު ކުރަން 17،000 ފްލެޓު ބޭނުންވާ ކަމަށާއި އެކަމަށް ބޭނުންވާ 17 ބިލިއަނެއްހާ ރުފިޔާ ހޯދުމުގެ މަސައްކަތް ކުރަމުން އަންނަ ކަމަށެވެ.\n"މި ދައްކަނީ އަގުހެޔޮ ފްލެޓުތަކުގެ ވާހަކަ. ތިން މިލިއަން، ފަސް މިލިއަނަށް ލިބޭ ބޮޑެތި ސިންގާ ފްލެޓުތަކުގެ ވާހަކައެއް ނޫން. އެކަމަށް ބޭނުންވެފައި ތިބި މީހުންނަށް އަތްފޯރާ ފަށުގައި ލިބޭނެ ފްލެޓު،" ފައްޔާޒް ވިދާޅުވި އެވެ.\nއެޕެނަލް ޑިސްކަޝަންގައި ބައިވެރިވެވަޑައިގެންނެވި ޕްލޭނިން މިނިސްޓަރު މުހައްމަދު އަސްލަމް ވިދާޅުވީ ސިނަމާލެ 1،2އަދި މާލެ ހިޔާ 1،2އެއީ މީގެ 25 އަހަރު ކުރީގެ އިމާރާތްތަކެއް ކަމަށާއި އެތަންތަން ހުރީ މަރާމާތުކޮށްގެން ނުގެންގުޅެވޭ ވަރަކަށް ކަމަށްވާނަމަ ޖެހޭނި "ތަޅާލަން" ކަމަށެވެ.\nއަސްލަމް އެގޮތަށް ވިދާޅުވީ ސިނާމާލެ 1، 2، އަދި މާލެ ހިޔާ 1،2ހުރީ "ބޮލަށް ވެއްޓޭ ވަރަށް" ހަލާކުވެފައި ކަމަށާއި އެކަމަށް އޮތް ހައްލަކީ ކޮބައިތޯ ޕެނަލް ޑިސްކަޝަންގައި ބައިވެރިވި މީހަކު ކުރި ސުވާލުގެ ޖަވާބުގަ އެވެ.\nނަމަވެސް ޕެނަލް ޑިސްކަޝަންގައި ބައިވެރިވި ކުރީގެ ރައީސް އަދި އެމްޑީޕީގެ ރައީސް މުހައްމަދު ނަޝީދު ވިދާޅުވީ އެމްޑީޕީ އަށް މަޖިލިހުގެ މެޖޯރިޓީ ނުލިބި އެތަން ތަޅާލައިގެން ނުވާނެ ކަމަށެވެ.\nރައީސް ނަޝީދު ވިދާޅުވީ ކުރިއަށް އޮތް މަޖިލިހަށް އެމްޑީޕީން އެކުލަވާލި "އެޖެންޑާ 19" ގައި ހިމެނޭ ސިޔާސަތުތަކަކީ ރައްޔިތުންނަށް "ޖުމްލަ ބަދަލެއް" އަންނާނެ ސިޔާސަތުތަކެއް ކަމަށެވެ.\nރައީސް ނަޝީދުވަނީ ސަރުކާރުގެ ސިޔާސަތުތައް ތަންފީޒުކުރުމަށް އެމްޑީޕީގެ ކެންޑިޑޭޓުންނަށް ވޯޓު ދެއްވުމަށް ރައްޔިތުންގެ ކިބައިން އެދިވަޑައިގަންނަވާފަ އެވެ.\nއަލީ ސުލައިމާން 16 މިނެޓު ކުރިން\nއައިޝާ އަޙްމަދު 21 މިނެޓު ކުރިން


ޢަލީ ޙުސައިން ނައިފަރީ - ވިކިޕީޑިއާ\nޢަލީ ޙުސައިން ނައިފަރީ\nއަލްފާޟިލް އަލްމަރުޙޫމް ނައިފަރު ޢަލީ ޙުސައިން އަކީ ލިޔުންތެރިއެކެވެ. ތަރުޖަމާ ކުރުން ތެރިއެކެވެ. ވާހަކަ ލިޔުންތެރި އެކެވެ. ޅެންވެރިއެކެވެ. ތަމްސީލު ލިޔުންތެރި އެކެވެ. ވާހަކަ ދެއްކުންތެރި އެކެވެ. ލިޔުންތެރިކަމުގެ ރޮނގުން އާންމު ޚިދުމަތުގެ އިނާމް 1985 ވަނަ އަހަރު އޭނާއަށް ލިބިވަޑައިގެންފައި ވެއެވެ. ދިގު މުއްދަތެއްގައި ދިވެހި އަދަބަށް ޚިދުމަތްކުރެއްވުމަށްފަހު އޭނާ މިދުނިޔެ ދޫކުރެއްވީ 25 ޖުލައި 2000 ވީ އަންގާރަ ދުވަހު ޅ.ނައިފަރު ޞިއްޙީ މަރުކަޒުގައެވެ. ފަސްދާނު ލެވުނީ ނައިފަރު ހުކުރު މިސްކިތުގެ ގަބުރުސްތާނު ގައެވެ.\nއަލްފާޟިލް އަލްމަރުޙޫމް ނައިފަރު ޢަލީ ޙުސައިން އަކީ ޅ. ނައިފަރު ޢިލްމީ އާއިލާ އެއްކަމަށްވާ ތަންހަޅި އާއިލާގެ މެންބަރެކެވެ. ދުނިޔޭގެ އަލިކަން ދެކެވަޑައިގަތީ 23 ޖޫން 1919 ގައި ޅ.ނައިފަރު މާވަޑި އީސާގޭގައެވެ. އެއީ މިހާރުގެ ނައިފަރުގެ ގިދުވާދީ އޭ ކިޔާގެއެވެ. ތަންހަޅި މޫސާ ކަލޭފާނުގެ ޙުސައިނާއި، މާވަޑި އީސާގެ މަރިޔަމް އާއި ދެކަނބަލުންގެ ނައިފަރު ޢަލީ ހުސައިންގެ ޅަފުރާގެ ދުވަސްތައް ހޭދަކުރެއްވީ ނައިފަރު ތަންހަޅި ގޭގައި ބައްޕައާއި ކާފަ ގެ ބެއްލެވުމުގެ ދަށުގައެވެ. އިލްޒާމީ ތަޢުލީމު ހޯއްދެވީ ބައްޕައާއި ކާފަގެ އަރިހުންނެވެ. އެއަށްފަހު ނައިފަރުގައި ހިންގަމުންގެންދާ މަދަރުސަތުލް އިފްތިތާޙް އަށް ވަދެވަޑައިގެން ފަޟީލަތުއް ޝައިޚް ޢަބުދުﷲ ފަހުމީ ދީދީ ނުވަތައަބްދުއްﷲ ޖަލާލުއްދީން ގެ އިސްދަރިވަރަކަށް ވެވަޑައިގަތުމުގެ ޝަރަފް ހޯއްދެވިއެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ5އޮގަސްޓު 2008، 21:03 ގައެވެ.


PPM PG ge dept. leader kamun Ilham isthiufaa dheefi\nމެންބަރު އިލްހާމް --\nޕީޕީއެމްގެ ޕާލަމެންޓްރީ ގްރޫޕްގެ ޑެޕިއުޓީ ލީޑަރު ކަމުގެ މަގާމާއި ރައްޔިތުންގެ މަޖިލީހުގެ އިގްތިސޯދީ ކޮމެޓީގެ މުގައްރި ކަމުގެ މަގާމުން ރައްޔިތުންގެ މަޖިލީހުގެ ދަނގެތީ ދާއިރާގެ މެންބަރު އިލްހާމް އަހުމަދު މިއަދު އިސްތިއުފާ ދެއްވައިފި އެވެ.\nރައްޔިތުންގެ މަޖިލީހުގެ ރައީސް ކަމުގައި ހުންނެވި އަބްދުﷲ މަސީހު މުހައްމަދުގެ އިތުބާރު ނެތް ކަމަށް ބުނެ 45 މެންބަރަކު ސޮއި ކުރައްވާ ވެއްދި ގަރާރުގައި ސޮއި ކުރެއްވި އިލްހާމް މިއަދު ވިދާޅުވީ އެ ދެ މަގާމުން އޭނާ އިސްތިއުފާ ދެއްވައި އެކަން ޕާލަމެންޓްރީ ގްރޫޕްގެ ލީޑަރު އަހުމަދު ނިހާން ހުސައިން މަނިކަން މިއަދު އަންގާފައިވާނެ ކަމަށެވެ.\nއޭނާ ވިދާޅުވީ އެ ދެ މަގާމުގައި ހިދުމަތް ކުރައްވަން އޭނާއަށް ދެއްވި ފުރުސަތަށްޓަކާއި ޝުކުރު އަދާ ކުރައްވާ ކަމަށާއި އެއީ ލިބި ވަޑައިގެންނެވި ވަރަށް ބޮޑު ތަޖުރިބާތަކެއް ކަމަށެވެ.\nމަޖިލީހުގެ އިގްތިސޯދީ ކޮމެޓީގެ މުގައްރަރިކަށް އިލްހާމް ހޮވީ ނޮވެމްބަރު 21، 2016 ގައެވެ. ޕީޕީއެމްގެ ޕީޖީ ގްރޫޕްގެ ޑެޕިއުޓީ ލީޑަރު ކަމަށް ހޮވީ ނޮވެމްބަރު 14، 2016 ގައެވެ. ޕީޕީއެމް އުފެއްދުމުގައި ރައީސް އަބްދުﷲ ޔާމީނާއެކު އިސްކޮށް ހަރަކާތްތެރިވެ ވަޑައިގެންނެވި އިލްހާމް ޖޭޕީގައި ހުންނެވުމަށްފަހު ޕީޕީއެމާއި ގުޅިފައިވަނީ ވެސް މިދިއަ އަހަރު އެވެ. ޑީއާރްޕީގެ ޒެޑް ފެކްޝަންގައި އެންމެ ބޮޑަށް ހަރަކާތްތެރިވެ ވަޑައިގެންނެވި ބޭފުޅުންގެ ތެރޭގައި ވެސް އިލްހާމް ހިމެނި ވަޑައިގަންނަވަ އެވެ.\nމަސީހު އިތުބާރު ނެތް ކަމުގެ ގަރާރުގައި ސޮއިކުރެއްވުމަށް ފަހު، މި މަގާމުތައް ދޫކޮށްލެވި އިލްހާމް މީގެ ކުރިން ވަނީ މަސީހުގެ އިތުބާރުގެ މައްސަލަ ވެއްދުމުން މަސީހު ދިފާއު ކުރައްވާ ވާހަކަފުޅު ދައްކަވާފަ އެވެ.


Kenya ge idhikolhu leader ves raees kamuge huvaa kuravvaifi | Mihaaru\nކެންޔާގެ އިދިކޮޅު ލީޑަރު އޮޑިންގާ ރައީސްކަމުގެ ހުވާ މިއަދު ކުރައްވަނީ. --ފޮޓޯ:އޭއެފްޕީ\nކެންޔާގެ އިދިކޮޅު ލީޑަރު ވެސް ރައީސްކަމުގެ ހުވާ ކުރައްވައިފި\n30 ޖެނުއަރީ 2018 - 20:17\nނައިރޯބީ (ޖެނުއަރީ 30) - ކެންޔާގައި މިދިޔަ އަހަރު ބޭއްވި ރިޔާސީ އިންތިޚާބުގެ ދެ ވަނަ ބުރު ކޮއިކޮޓް ކުރި އިދިކޮޅު ލީޑަރު ރައިލާ އޮޑިންގާ "ރައްޔިތުންގެ ރައީސްގ" ގޮތުގައި މިއަދު ހުވާ ކުރައްވައިފި އެވެ.\nވެރިރަށް ނައިރޯބީގެ ޕާކެއްގައި ބޭއްވި ހުވާ ކުރުމުގެ ރަސްމިއްޔާތު އެ ގައުމުގެ އެއްވެސް ޓީވީ ސްޓޭޝަކުން ނުދެއްކުމަށް ސަރުކާރުން އޮތީ އަންގައިފަ އެވެ. ނަމަވެސް ބައެއް ޓީވީ ސްޓޭޝަންތަކުގެ ވެބްސައިޓުން ވަނީ އެ ރަސްމިއްޔާތު ސްޓްރީމް ކޮށްފަ އެވެ.\nއޮގަސްޓް މަހު ކެންޔާގައި ބޭއްވި ރިޔާސީ އިންތިޚާބު ސުޕްރީމް ކޯޓުން ބާތިލް ކުރީ ވޯޓުގައި މަކަރު ހަދާފައިވާ ކަމަށް ބުނެ އެވެ. ރައީސް އުހުރު ކެންޔާއްޓާ ދެ ވަނަ ދައުރު ކާމިޔާބު ކުރެއްވީ އޮކްޓޯބަރު މަހު ބޭއްވި އިންތިޚާބުގަ އެވެ. އެ ފަހަރު އޭނާ ވަނީ ވޯޓުގެ 98 ޕަސެންޓް ހޯއްދަވައިފަ އެވެ. ނަމަވެސް ވޯޓުލީ 39 ޕަސެންޓް މީހުންނެވެ. އެ ބުރުގައި އޮޑިންގާ ވާދައެއް ނުކުރައްވަ އެވެ. އޭނާ ވިދާޅުވެފައި ވަނީ ވޯޓު އޮޅުވާލާނެކަން ޔަގީންވާ ކަމަށެވެ. ދެ ވަނަ ދައުރަކަށް ރައީސްކަމުގެ ހުވާ ކެންޔާއްޓާ ކުރެއްވީ ނޮވެމްބަރު މަހު އެވެ.\nއޮޑިންގާ ހުވާ ކުރުމުގެ ރަސްމިއްޔާތު އެއްވެސް ޓީވީއަކުން ނުދެއްކުމަށް ކެންޔާއްޓާ ވަނީ އަންގަވައިފަ އެވެ. އެޓާނީ ޖެނަރަލް ވިދާޅުވެފައި ވަނީ އިދިކޮޅު ލީޑަރު ހުވާ ކުރުމުގެ ރަސްމިއްޔާތު ބޭއްވުމަކީ ގައުމަށް ޣައްދާރުވުން ކަމަށެވެ.\nހުވާ ކުރުމުގެ ރަސްމިއްޔާތަށް ފަހު ސަޕޯޓަރުންނާ މުޚާތަބް ކުރައްވާ އޮޑިންގާ ވިދާޅުވީ އިންތިޚާބުތަކުގައި މަކަރާއި ހީލަތް ވެސް މިހާރު ވާވަރަށް ހެދިއްޖެ ކަމަށާއި އޭނާ ކުރިއަށް މި ނުކުމެވަޑައިގެންނެވީ އިރުމަތީ އެފްރިކާގެ ގައުމުގައި ފުރިހަމަ ޑިމޮކްރެސީއެއް ގާއިމް ކުރަން ކަމަށެވެ.\nއިތުރު ލިޔުންތައް ކެންޔާ


Ufaa nuviyas heelumun ufaa vaane! | Mihaaru\nއުފާ ނުވިޔަސް ހީނލުމުން އުފާވާނެ!\n14 އެޕްރީލް 2019 - 07:24\nމިއީ ހިނި އަންނަ ކަހަލަ ވާހަކައެކެވެ. ސައިންސްވެރިން ދިރާސާއަކަށް ފަހު ބުނަނީ އުފާވެރިކަމެއް ނެތް ނަމަވެސް ގަދަކަމުން ހީނލުމުން ވެސް ކޮންމެވެސް ވަރެއްގެ އުފާވެރިކަމެއް އިހްސާސްވާނެ ކަމަށެވެ.\n"އާންމު ވިސްނުމުގައި ގަބޫލުކުރެވިފައި އޮންނަނީ ހަމަ އާދައިގެ ގޮތެއްގައި ހިނިތުންވެލުމުން ކޮންމެވެސް ވަރެއްގެ އުފާވެރިކަމެއް އިހްސާސްވާ ކަމަށާއި މޫނު ހަދައި ބުމަ އަރުވައިފި ނަމަ މީހާގެ މޫޑު ސީރިއަސްވާ ކަމަށް،" ދިރާސާގައި އިސްކޮށް ހުންނެވި ޔުނިވަސިޓީ އޮފް ޓެނެންސީގެ ސޯޝަލް ސައިކޮލޮޖީ ގްރެޖުއޭޓް ނިކޮލަސް ކޯލްސް ވިދާޅުވި އެވެ.\nއެކަމަކު އޭނާ ވިދާޅުވީ މިއީ މިދިޔަ 100 އަހަރު ވެސް ސައިކޮލޮޖިސްޓުން ގަބޫލުކުރި ހަމައެއް ނޫން ކަމަށެވެ.\nމި ތިއަރީގެ ވާހަކަ މި ފަހުން އެންމެ ބޮޑަށް ދެކެވުނީ 2016 ވަނަ އަހަރު، ރިސާޗަރުންގެ 17 ޓީމަކަށް، ހިނިތުންވުމުން އުފާވާ ކަމަށް ބުނާ ތިއަރީއަކާ މެދު އެއްބަސްވުމަކަށް ނާދެވުނު ހާދިސާއަކަށް ފަހުގަ އެވެ. އެކަމަކު ކޯލް ވިދާޅުވީ މިއީ، ކުރިން މިކަމާ މެދު ގޮތެއް ނިންމަން ގެންގުޅުނު ވަރަށް ވުރެ މާ ގިނަ މައުލޫމާތު ލިބިގެން ނޫނީ ނުނިންމޭ ވަރުގެ ތިއަރީއެއް ކަމަށެވެ.\n"ބައެއް ދިރާސާތަކުން ފެނިފައެއް ނެތް އެކްސްޕްރެޝަނަކުން މީހާގެ އިހްސާސްތަކަށް ބަދަލެއް އަންނަ ކަމުގެ ހެއްކެއް،" އޭނާ ވިދާޅުވި އެވެ.\nނަމަވެސް ކޯލް ވިދާޅުވީ މިކަމާ ބެހޭ ގޮތުން މީހުން ހަދާފައިވާ ވަކި ދިރާސާތަކެއްގެ ނަތީޖާ އަށް ފޯކަސްކުރެވެން ނެތް ކަމަށެވެ.\n"ސައިކޮލޮޖިސްޓުން 1970ގެ ތެރެއިން ފެށިގެން އެ އަންނަނީ މިކަމުގެ ހަގީގަތް ހޯދަން މަސައްކަތްކުރަމުން، އެހެންވެ އަހަރެމެން ވެސް ބަަލައިލަން ބޭނުންވީ،"\nމިކަމަށް ކޯލްސް އާއި އޭނާގެ ޓީމުން ވަނީ މިދިޔަ 50 އަހަރު ތެރޭ މިކަމާ ބެހޭ ގޮތުން ކޮށްފައިވާ 138 ދިރާސާއަކުން މައުލޫމާތު އެއްކޮށްފަ އެވެ. މި ދިރާސާތަކުގައި، ދުނިޔޭގެ އެކި ހިސާބުތަކުން 11،00 އަށް ވުރެ ގިނަ މީހުން ބައިވެރިކޮށްފައިވެ އެވެ.\nމި ދިރާސާ ޓީމުގެ ނިންމުމަކީ މޫނުމަތީގެ ކުޑަ އެކްސްޕްރެޝަނަކުން ވެސް މީހާގެ މޫޑަށް އަސަރުކުރާ ކަމެވެ. އެގޮތުން، ހިނިތުންވުމުން އުފާވާ ކަމަށާއި މޫނު ހަދައި "ބުމަ ގޮށްޖެހުމުން" ރުޅިވެރިކަން އިހްސާސްވާ ކަމަށާއި މާޔޫސްކަމުގެ އެކްސްޕްރެޝަނެއް މޫނަށް ގެނެސްފި ނަމަ ދެރަވާ ކަމަށް ވެސް ޓީމުން ބުންޏެވެ.\nމި ދިރާސާ މިހާރު ވަނީ ސައިކޮލޮޖިކަލް ބުލެޓިން ޖާނަލްގައި ޝާއިއުކޮށްފަ އެވެ.\nދިރާސާއިން މިހެން ދެއްކި ނަމަވެސް ކޯލްސް ވިދާޅުވީ ނަފްސާނީ އެކި މައްސަލަތަކުގައި ބޭސް ކާ މީހުން އެ ހުއްޓާލާފައި ހިނިތުންވެގެން ތިބެން ދިމާކޮށްގެން ނުވާނެ ކަމަށެވެ.\nސައިންޓިފިކް ރިސާޗް ސައިކޮލޮޖީ


IburaitheriVaahaka: Meesthakun Ethanehge Dharu Kamugaivaa Narakaige Vaahaka - Vaguthu\n4 ހަފްތާ ކުރިން ( މެއި 6, 2021 )\nالحمد لله رب العالمين. والصلاة والسلام على أشرف الأنبياء والمرسلين و بعد:\nއަބޫ ޢިޔާޝް އަލްޤައްޠާނު ރަޙިމަހުﷲ ރިވާކުރެއްވިއެވެ.\nތިމަންބޭކަލުންނާއި ހިސާބަށް މުއްސަނދި ރަސްކަލެއްގެ ޚަބަރު ލިބުނެވެ. އަދި އެރަސްގެފާނުގެ ހުންނަވަނީ އެންމެ ދަރިކަނބަލެކެވެ. އެނޫން އެއްވެސް ދަރިކަލެއް ލިބިވަޑައިގަނުގަންނަވައެވެ. އަދި ރަސްގެފާނު މިދަރިކަނބަލުން ދެކެ ވަރަށް ބޮޑަށް ލޯބިވެވަޑައިގަނެއެވެ. އެގޮތުން މިދަރިކަނބަލުން ހިތްހަމަ ޖައްސަން އެކިކަހަލަ ކުޅިވަރުތައް އޮވެއެވެ. އެގޮތުގައި ޒަމާންތަކެއް ވޭތުވެއްޖެއެވެ.\nއޭރު ރަސްގެފާނުގެ އަރިހުގައި އަޅުވެރިބޭކަލެއް އުޅުއްވިއެވެ. އެއްރެޔަކު މި އަޅުވެރިޔާގެ ޤުރުއާނުގެ މިއާޔަތްތައް ވަރަށް ބާރަށް އަޑުހަރުކޮށް އެބަކިޔަވާ ވިދާޅުވެއެވެ.\n(يَا أَيُّهَا الَّذِينَ آمَنُوا قُوا أَنفُسَكُمْ وَأَهْلِيكُمْ نَارًا وَقُودُهَا النَّاسُ وَالْحِجَارَةُ ) سورة التحريم: 6\nމާނައީ: "އޭއީމާންވެއްޖެ މީސްތަކުންނޭވެ. ތިޔަބައިމީހުންގެ ނަފުސުތަކާއި އަދި ތިޔަބައިމީހުންގެ އަހުލުވެރިން ނަރަކައިން މިންޖުކުރާށެވެ. އެނަރަކައިގެ ދަރަކީ މީސްތަކުންނާއި ހިލައެވެ."\nމި އާޔަތްތައް ކިޔަވާ އަޑު ރަސްގެފާނުގެ ދަރިކަނބަލުން އިވިވަޑައިގަތެވެ. އަދި އެކަމަނާގެ ޚާދިމުންނަށް ކިޔެވުން ހުއްޓުވުމަށް އެންގިއެވެ. ނަމަވެސް އެބައިމީހުން ނުހުއްޓުވިއެވެ. އޭރު އަޅުވެރިޔާ މިއާޔަތްތައް ކިޔަވަމުންދިޔައެވެ. އަނެއްކާވެސް ޚާދިމުންނަށް އަމުރުކުރުމުންވެސް އެމީހުން ނުހުއްޓުވިއެވެ. ދެން އެކަމަނާ އެބަސްތަކަށް ހިތަށް ދަތިކަން ލިބި ހެދުމުން ބައެއް އިރާލައި އެކަމަނާގެ ބައްޕަގެ އަރިހަށް ދިޔައެވެ. އަދި އެވާހަކަ ކިޔައިދެއްވިއެވެ.\nރަސްގެފާނު އެކަމަނާއާއި ދިމާއަށް އެނބުރިވަޑައިގެން އެކަމަނާ ރޭ ހޭދަކުރެއްވި ގޮތުގެ ވާހަކައިން ޚަބަރު އެއްސެވިއެވެ. އަދި ރޮނީ ކޮންކަމަކާތޯ ސުވާލުކުރެއްވިއެވެ. އަދި އެކަމަނާގެ ގަޔާކައިރިކޮށްލެއްވިއެވެ.\nއެކަމަނާ ދެންނެވިއެވެ. ﷲއަށްޓަކައި ސުވާލުކުރަމެވެ. ﷲ ސުބުޙާނަހޫ ވަތަޢާލާއަށް އެތަނެއްގެ ދަރުކަމުގައި މީސްތަކުންނަށް ހިލަވާތަނެއް ވޭތޯއެވެ؟ ދެންނެވިއެވެ. އާނއެކެވެ. އެކަމަނާ ދެންނެވިއެވެ. އެވާހަކަ ތިމަންނާއަށް ބަޔާންނުކޮށްދެއްވީ ކީއްވެގެން ހެއްޔެވެ؟\nﷲ ގަންދީފައި ބުނަމެވެ. ތިމަންނާ މީރު އެއްޗެއްވެސް އަދި އަރާމު ތަންމައްޗެއްގައިވެސް ތިމަންކަމަނާގެ މަންޒިލަކީ ސުވަރުގެތޯ ނުވަތަ ނަރަކަތޯ، ކޮބައިކަމެއް އެނގިއްޖައުމަށްދާންދެން ލިބިނުގަންނާނަމެވެ. (އަދި އުޅުން އިޞްލާޙްކުރައްވައި އަޅުކަމުގައި އުޅުއްވިއެވެ.) .\nމަޞްދަރު: އިމާމު އިބުނު ޖައުޒީ ރަޙިމަހުﷲގެ ޞިފަތުއް ޞަފްވާ.


Sarukaarun husha alhaa gina bill thakakee viyafaari ah huras alhaa bill thah: Saeed\nސަރުކާރުން ހުށަހަޅާ ގިނަ ބިލުތަކަކީ ވިޔަފާރިތަކަށް ހުރަސްއަޅާ ބިލުތަކެއް: ސައީދު\nސަރުކާރުން ހުށަހަޅާ ގިނަ ބިލުތަކަކީ ރެގިއުލޭޓުކޮށްގެން ރައްޔިތުންނާއި ވިޔަފާރިތަކަށް ހުރަސްއަޅާ ބިލުތަކެއް ކަމަށް ރައްޔިތުންގެ މަޖިލީހުގެ މާވަށު ދާއިރާގެ މެންބަރު މުހައްމަދު ސައީދު ވިދާޅުވެއްޖެއެވެ.\nސައީދު މިފަދައިން ވިދާޅުވީ، މިއަދު އޮތް ރައްޔިތުންގެ ބަޖިލީހަށް ސަރުކާރުގެ ފަރާތުން ތިނަދޫ ދެކުނު ދާއިރާގެ އަބްދުﷲ ސަނީފު ހުށަހެޅުއްވި ޔުޓިލިޓީ ރެގިއުލޭޓަރީ އޮތޯރިޓީ ބިލުގެ ބަހުސްގައި، ވާހަކަދައްކަވަމުން ސައީދު ވިދާޅުވީ، މިބިލުގެ ދަށުން 1،000 ރުފިޔާއިން ފެށިގެން އެއް މިލިއަން ރުފިޔާއާ ހަމައަށް ވިޔަފާރިވެރިންނާއި އާންމުން ޖޫރިމަނާކުރެވޭ ގޮތަށް އޮތުމުން ގެއްލުން ލިބޭނީ ރައްޔިތުންނާއި ވިޔަފާރިތަކަށް ކަމަށެވެ.\nއަދި އެގޮތަށް ރެޑް ޓޭޕުތައް އިތުރުކޮށް އިގުތިސޯދީ ހަރަކާތަށް ހުރަސް އެޅުމުން ދިވެހިރާއްޖޭގެ އިގްތިސޯދަށް ހައްލެއް ލިބޭނެތޯވެސް ސައީދު ސުވާލުއުފެއްދެވިއެވެ.\nސައީދު ވިދާޅުވީ، ކޮނޯރާވައިރަސްގެ ސަބަބުން ރާއްޖޭގެ އިގުތިސޯދަށް ހހުރަސްތަކެއް ކުރިމަތިވެފައިވާކަމަށެވެ. ކޮރޯނާ ވައިރަސްގެ ސަބަބުން ރާއްޖެއަށް 100 މިލިއަން ރުފިޔާއަށްވުރެ ގިނަ އަދަދެއްގެ ފައިސާއިން ގެއްލުން ވަމުންދާކަމަށް ސައީދު ވިދާޅުވިއެވެ.\nއޭނާ ވިދާޅުވިގޮތުގައި މިވަގުތަކީ ވިޔަފާރިތަކަށް އެހީތެރިކަން ފޯރުކޮށްދީ ވަޒީފާތައް އިތުރުކުރަންވީ ވަގުތެވެ.\nމީގެއިތުރުން ސަރުކާރު ހިއްސާވާ ކުންފުނިތަކުގެ ހާލަތާމެދު ކަންބޮޑުވުން ފާޅުކުރައްވައި ދެއްކެވި ވާހަކައިގައި ސައީދު ވިދާޅުވީ، ޕެންޝަން ފަންޑުގެ ސީއީއޯއެއް ނެތް ކަމަށާއި އެމްއޭސީއެލްގެ ސީއީއޯއެއް އަދި ސީއެފްއޯއެއްވެސް ނެތް ކަމަށެވެ.\nއަދި އެލައިޑުގެ ހިންގުމުގެ ނިޒާމުވެސް އޮތީ ރަނގަޅު ހާލަތެއްގައި ނޫން ކަމަށް ސައީދު ވިދާޅުވިއެވެ.\nމި ބިލަށް ބަހުސްކުރެއްވި އެމްޑީޕީގެ ބައެއް މެންބަރުން ވަނީ އެބިލަކީ ސަރުކާރުގެ ސިޔާސަތާ ނުގުޅޭ ބިލެއްކަން ފާހަގަކުރައްވައިފައެވެ.\nއެބިލަށް ބަހުސްކުރައްވަމުން މާފަންނު މެދު ދާއިރާގެ މެމްބަރު އިބްރާހީމް ރަޝީދު (ބޮންޑޭ) ވިދާޅުވީ، ސަރުކާރުން ފޮނުވި ޔުޓިލިޓީ ބިލުގައި އޮތީ ބާރުތައް މާލެ އަށް ޖަމާކުރުމުގެ ނިޔަތް ކަމަށާއި އެއީ އެމްޑީޕީގެ ސިޔާސަތެއް ނޫން ކަމަށެވެ.\nއެ ބިލުން ކުރަން އުޅޭ ކަމަކީ ރާއްޖޭގައި ދޭ ފެނާއި ނަރުދަމާގެ ހިދުމަތް އަނެއްކާވެސް އިތުރަށް ކޮންޓްރޯލް ކުރުން ކަމަށާއި ސަރުކާރުގެ ނިޔަތް ސާފުވާން ޖެހޭ ކަމަށް ބޮންޑޭ ވިދާޅުވިއެވެ.\nބޮންޑޭ ވިދާޅުވީ ރައްޔިތުން ވޯޓް ދިނީ މީހަކަށް ނޫން ކަމަށާއި އެޖެންޑާ 19 ގެ ސިޔާސަތަށް ކަމަށެވެ.\nބޮންޑޭގެ އެވާހަކަތަކާއި ގުޅިގެން އެމްޑީޕީގެ މެންބަރުންގެ މެދުގައި ހިތްހަމަ ނުޖެހުން ފާޅުކުރައްވައި ބައެއް މެންބަރުން ވަނީ ބޮންޑޭގެ އެވާހަކަތަކާއި ދެކޮޅަށްވެސް ވާހަކަދައްކަވައިފައެވެ.\nއެގޮތުން ހަނިމާދޫ ދާއިރާގެ މެމްބަރު އަބްދުލްޣަފޫރު ވިދާޅުވީ، ބޮންޑޭ ވާހަކަދައްކަވަނީ ބިލުގައި އޮތް ވާހަކަތަކާއި މުޅިން ހިލާފަށް ކަމަށެވެ.\nބޮންޑޭގެ ވާހަކައާއި ގުޅިގެން ހެންވޭރު ދެކުނު ދާއިރާގެ ހުސައިން ޝަމީމް (އަނދުން ހުސައިން) ނިޒާމީ ނުކުތާއެއް ނަންގަވައި ބޮންޑޭގެ ވާހަކަތައް ހުއްޓުވައި ދިނުމަށް ރިޔާސަތުގައި އެދިވަޑައިގަތެވެ.\nކޮވިޑް-19 އުސްއަލި: ޔޫއޭއީގައި ދިވެއްސަކު ޕޮޒިޓިވްވިކަމަށް ބުނެވޭ ވާހަކައާއި މެދު އިތުރު ޝައްކުތަކެއް!013 minutes ago


SunOnline: Column: Judicial council ge iyye aai miadhaai maadhama\nއަޙުމަދު މާޖިދު 23 Aug 2019, 14:14\nދިވެހި ރާއްޖޭގެ އެންމެ މަތީ ކޯޓު، ސުޕްރީމް ކޯޓު: -- ފައިލް ފޮޓޯ/ ގެޓީ އިމޭޖްސް\nމި ޒަމާނުގެ ފުރަތަމަ ދުސްތޫރު ލިޔެވުނީ މީލާދީން 1787 ގައި ޔުނައިޓެޑް ސްޓޭޓްސް އޮފް އެމެރިކާގައެވެ. މިއަދުވެސް އެމެރިކާގައި އަމަލު ކުރަމުން ދަނީ އެ ގާނޫނުއަސާސީއަށެވެ. ފަރަންސޭސި ވިލާތުގެ ފުރަތަމަ ގާނޫނުއަސާސީ އެކުލަވައިލެވުނީ މީލާދީން 1791 ގައެވެ. އެއީ އެ ގައުމުގެ ޒަމާންވީ ރަސްކަން އިންގިލާބަކުން ނިމުމަކަށް ގެނައުމުގެ ފަހުންނެވެ. އޭގެ ދޮޅު ގަރުނެއްހައި ދުވަސް ފަހުން، އެތެރެވަރީގެ އިންޑިޔާގައި އެ ގައުމުގެ ފުރަތަމަ ގާނޫނުއަސާސީ އިއުލާން ކުރެވުނީ 1949 ގައެވެ.\nތަފާތު ތަންތަނުގައި، ތަފާތު ތާރީޚުތަކުގައި އިއުލާން ކުރެވުނު ގާނޫނުއަސާސީތަކެކެވެ. ނަމަވެސް މި ތިން ގާނޫނުއަސާސީގައި އެއްގޮތް ކަންތައްތަކެއް ހުރެއެވެ. އޭގެ ތެރެއިން އެއް ކަމަކީ، މި ގާނޫނުއަސާސީތައް ލިޔުނު މީހުން އެކަން ކުޅައީ ތިމަތިމާމެންގެ ގައުމާއި، ގައުމިއްޔަތާއި، ގައުމީ މަސްލަހަތަށް ވިސްނައިގެން ކަމެވެ. ގައުމުގައި ގާނޫނުގެ ހުކުމް ހިންގުމުގެ މާތް މަގުސަދުގައި ކަމެވެ. އެމެރިކާގެ ދުސްތޫރުގެ ފަލްސަފާ އެކަށައެޅުމާއި ދުސްތޫރު ލިޔުމުގައި އިސްކޮށް އުޅުއްވި އެލެގްޒޭންޑަރ ހެމިލްޓަނާއި، ޖޭމްސް މެޑިސަން ފަދަ ބޭފުޅުންނާއި، އިންޑިޔާގެ ދުސްތޫރު ލިޔުނު ކޮމިޓީގެ މުގައްރިރު ބީމާރާއޯ ރާމްޖީ އަމްބެދްކަރް ފަދަ ބޭފުޅުންގެ ހަޔާތްޕުޅާއި، މަސައްކަތް ކުރެއްވި ގޮތަށް ބަލައިލުމުން އެކަނިވެސް މި ދެންނެވި ބަހުގެ ތެދުކަން ފެނިވަޑައިގަންނަވާނެއެވެ.\nތެދެކެވެ. ގައުމެއް ދިރޭ ގައުމަކަށް ވަނީ ގައުމު ދެކެ ލޯބިވާ، ހައްގު ބަސް ބުނާ، އަމިއްލަ އެދުންތަކާއި އަމިއްލަ މަސްލަހަތުގެ މައްޗަށް ގައުމުގެ މަސްލަހަތާއި ގައުމިއްޔަތު އިސް ކުރާ ދަރީންގެ ސަބަބުންނެވެ. އެފަދަ ދަރީންގެ މިންނެތް މަސައްކަތުންނެވެ. ނައަމް ސޫތްޕޭ، ހިމާރޭ ކިޔައިގެން ނުލަފާ މީހުން ގޮވާ އެއްޗެއްސާއި، އުކާ ދޮގު ތުހުމަތުތަކާއި ނަފްރަތުގެ ތީރުތަކާއި، ކުރާ އަނިޔާއާ މެދުގައި ކެތްތެރި ވެގެން، އެފަދަ ދަރީން ކުރާ ހިއްމަތާއި ވާ ގުރުބާނީންނެވެ.\nއަޅުގަނޑުމެންގެ ގައުމަކީ މި ގޮތުން ވިސްނާ އިރު، ހައުދަހައި ވާ ނަސީބު ދެރަ ގައުމެކެވެ.\nގާނޫނުއަސާސީ ލިޔުމުގައި ނުބައި ނިޔަތް\n1932 ގައި ދިވެހިރާއްޖޭގެ ފުރަތަމަ ގާނޫނުއަސާސީ ވުޖޫދު ވެގެން އައީ އެތެރެވަރީގެ އެންމެ ފުރަތަމަ ގާނޫނުއަސާސީގެ ގޮތުގައެވެ. ވަރަށް ވެސް ބޮޑު ޝަރަފެއް، އެހެންނޫންތޯއެވެ؟\nއެކަމަކު މި ޝަރަފުވެރި ބޭރުފުށުގެ އެތެރޭގައި ފޮރުވިފައި އޮތީ ހުތުރުކަމުގެ އިންތިހާއެވެ. ދިވެހިރާއްޖޭގެ ފުރަތަމަ ގާނޫނުއަސާސީ އަކީ ގައުމިއްޔަތަށް ޓަކައި ވެވުނު މަސައްކަތެއް ނޫނެވެ. ގައުމަށް ޓަކައި އެޅުނު ފިޔަވަޅެއް ނޫނެވެ. ރައްޔިތުންނަށް ޓަކައި ކުރެވުނު ކަމެއް ނޫނެވެ. އެއީ ސިޔާސީ ގުޅަމަތިހިފުމެއްގެ ނަތީޖާއެވެ. އެތަންމިތަނުން، އެކި ދިމަދިމާއިން އައި ނުފޫޒުތަކުގެ އޮށްތަކުން ފެޅި ގަހެކެވެ. ބޮޑު ގެރިތަކުގެ ތަޅައިގަތުމެއްގެ ތެރެއިން އުފަންވި، ބަލަދުވެރީންނާއި ބެލެނިވެރީން ކުރެ އެކަކުގެ ވެސް ލޯބި ނުލިބުނު ދަރިއެކެވެ. ނަތީޖާޔަކީ ކުޑަ ދުވަސްކޮޅެއްގެ ތެރޭގައި، މޮޓަރު ބޯޓުގެ ގަޑުބަޑުގެ އިންގިލާބީ ތޫފާނުގައި އެ ގާނޫނުއަސާސީ ފަނާ ވެގެން ދިޔުމެވެ. ގުޅަކުޅޭ ފަސްގަނޑުގެ ހިރަފުހުގެ ތެރެޔަށް ބިމުގެ ވެއްޔާ މޮޑެވިގެން ދިޔުމެވެ.\nއޭގެ 76 ވަރަކަށް އަހަރު ފަހުން، އަޅުގަނޑުމެންގެ މިހާރުގެ ގާނޫނުއަސާސީ ލިބިގަތް އިރު، ކަންތައްތައް ހިނގައިދިޔަ ގޮތަށް ބެލުމުން ފެންނަނީ ތަންފުކެއް ވެސް ހުތުރުކަން ކުޑަ ނޫން މަންޒަރެކެވެ. ދެވަނަ ފެހި ގާނޫނުއަސާސީ ވެސް ލިޔުނު ބަޔަކު ލިޔުނު އިރު، އޭގެ އެތައް މާއްދާއެއް ލިޔެފައި ވަނީ އެ ބައެއްގެ ސިޔާސީ ނުބައި އެދުންވެރިކަމާއި، އަމިއްލަ އެދުންތަކުގެ އަންބޮނޑިޔަށް ބަރު ވާނެ ގޮތަށެވެ. ދިވެހި ގައުމަށް ކަނޑައެޅިގެން ލިބިގެން ހިނގައިދާނެ، ނުވަތަ ޔަގީނުން ލިބޭނެ ނިކަމެތިކަމާ މެދު އެއްވެސް ވަރަކަށް ހަމްދަރުދީއެއް ނުބަހައްޓާ ގޮތުގައެވެ. ގައުމަށް އަނިޔާވެރި ގޮތުގައެވެ.\nތިންހަތަރު މިސާލެއް ދަންނަވައިލާނަމެވެ.\nފުރަތަމަ ކަމަކަށް، ގާނޫނުއަސާސީގެ 71 ވަނަ މާއްދާއިން، ރައްޔިތުންގެ މަޖިލިހުގެ މެންބަރުންގެ އަދަދު ކަނޑައެޅުމާ ބެހޭގޮތުން އެކަށައެޅި އުސޫލެވެ. އެ މާއްދާ ލިޔެފައި ވަނީ، އެއިރު ރައްޔިތުންގެ ޚާއްސަ މަޖިލިހުގައި ތިބި މެންބަރުންނަށް، ޚާއްސަ މަޖިލިހުގެ މަސައްކަތް ނިމި އެ މަޖިލިސް ރޫޅައިލުމަށް ފަހު، ދެން އޮންނަ އިންތިޚާބެއްގައި ރައްޔިތުންގެ މަޖިލިހުގައި ޖާގަ އޮންނާނޭ ވަރަށް އެތަނުގައި ގޮނޑި ބެހެއްޓޭނޭ ގޮތް ބަލައިގެންނޭ ދެންނެވުމުގެ ބޭނުމެއް އެބައޮތްތޯއެވެ؟\nދެވަނަ ކަމަކަށް، ގާނޫނުއަސާސީ އެކުލަވައިލާނީ ރިޔާސީ ނިޒާމެއް އޮންނަ ގޮތަށްތޯ، ނުވަތަ ބަރުލަމާނީ ނިޒާމަކަށްތޯ ބެލުމަށް ނެގުނު ވޯޓުގައި ރައްޔިތުންގެ އަޣްލަބިއްޔަތުން ރިޔާސީ ނިޒާމަކަށް ވޯޓު ދިނީމާ، ރައްޔިތުންނަށް މަކަރު ހަދައިގެން، ބަރުލަމާނީ ނިޒާމުގެ ބައެއް އުސޫލުތައް ހިމަނައިގެން، "ހައިބްރިޑް" ނިޒާމެއް ގާއިމު ކުރި ކުރުމެވެ. ރިޔާސީ ނިޒާމެއްގައި ރައީސަށް އޮންނާން ޖެހޭ އެތައް ބާރެއް ނުދީ، ރިޔާސީ ނިޒާމެއްގައި މަޖިލިހަށް އޮވެގެން ނުވާނެ ބައެއް ބާރުތައް މަޖިލިހަށް ދީގެންނެވެ. މި ޖަރީމާގެ ތެރެއިން، ރިޔާސީ ނިޒާމަކަށް ރައްޔިތުން ވޯޓު ދީފައި އޮތީތީ މަޖުބޫރު ވެގެން ދިވެހިރާއްޖޭގެ އިއްޒަތްތެރި ރައީސުލްޖުމްހޫރިއްޔާ އަކީ ދައުލަތުގެ ވެސް އަދި ސަރުކާރުގެ ވެސް އިސް ވެރިޔާ ކަމަށް ނަމުން ކަނޑައެޅުމަށް ފަހުގައިމެ، ރައީސަށް ދެވިފައި އޮންނާން ޖެހޭ މުހިއްމު ގިނަ ބާރުތަކެއް ނުދީ ގާނޫނުއަސާސީ ލިޔުނީއެވެ. ކީއްވެގެންތޯއެވެ؟ އަލްއުސްތާޛު މައުމޫން ޢަބްދުލްޤައްޔޫމް ރައީސްކަމަށް ވަޑައިގެންފާނެ ކަމަށް އޮތް ބިރުވެރިކަމެއްގެ ބޮޑުކަމުން، އެމަނިކުފާނަށް ލޮޓި ދޭން ވެގެންނެވެ. ރައީސްކަމަށް ވަޑައިގަންނަވާން ވާއިރަށް އެމަނިކުފާނުގެ ދެއަތްޕުޅު ފުރަގަހަށް ލައި ބަންނާން ވެގެން ހެދި ހީލަތެއްގެ ގޮތުގައެވެ.\nތިންވަނަ ކަމަކީ، މިނިވަން އަދުލުއިންސާފު ގާއިމު ކުރުމުގެ ބާރު ވާ ކޮށްލާނޭ ގޮތެއް ހަދާން ވެގެން، ދިވެހިރާއްޖޭގެ އުއްތަމަ ފަނޑިޔާރަކީ ވެސް ގާތްގަނޑަކަށް ރަމްޒީ މަގާމަކަށް ހެދީއެވެ. ގާނޫނުއަސާސީ ހެދުމުގައި ޖަރީމާ ހިންގި މީހުން އެންމެ ފުރަތަމަ މަސައްކަތް ކުރީ ވެސް، އުއްތަމަ ފަނޑިޔާރެއްގެ މަގާމު އެއްގޮތަކަށް ވެސް ނުބާއްވާށެވެ. މިއީ ޤަޟާއީ ނިޒާމަކީ ކޮބައިކަން، ފަނޑިޔާރުގެޔަކީ ކޮން ތަނެއްކަމުގެ އަލިފު ވެސް ދަންނަ ބަޔަކު ނުކުރާނެ ކަމެއްކަން ޔަގީނެވެ. ނަމަވެސް އުޅުނީ އެހެން ހަދާށެވެ. ނަސީބަކުން އެކަން ކާމިޔާބު ވާގޮތް ނުވީމާ، ދެން އުއްތަމަ ފަނޑިޔާރަށް އެއްވެސް ބާރެއް ނުލިބޭ ގޮތަށް ގާނޫނުއަސާސީ އެކުލަވައިލީއެވެ. އެންމެ ކުޑަމިނުން، ފަނޑިޔާރުންގެ ކަންކަން ބަލާ ކޮމިޝަނުގައި ވެސް އުއްތަމަ ފަނޑިޔާރު ނުހިމެނޭ ގޮތަށް ލިޔުނީއެވެ.\nހަތަރުވަނަޔަށް އޮތީ މަޝްހޫރު 285 ވަނަ މާއްދާގެ ކަޅު ވާހަކައެވެ. އެ މާއްދާގެ (ހ) ލިޔުނު އިރު ހިންގި ކަޅު ޖަރީމާގެ ވާހަކައެވެ. އެއްވެސް ސަބަބެއް ނެތި، ތައައްސުފީ ގޮތުން، އިސްތިބްދާދީ ގޮތުން، އަނިޔާވެރި ގޮތުން، ނުހައްގުން، ބޭއިންސާފުން، އެއިރު ހުންނެވި އުއްތަމަ ފަނޑިޔާރު ފަޟީލަތުއް ޝައިޚް މުޙައްމަދު ރަޝީދު އިބްރާހީމްގެ މަގާމު ނިގުޅައިގަތް ގޮތުގެ ވާހަކައެވެ. އެމަނިކުފާނު އުއްތަމަ ފަނޑިޔާރުކަމުގައި ހުންނަވަނިކޮށް، ޖަންގަލީގެ އަޚްލާގާ އެއްގޮތަށް، މުރުތައްދު ފަނޑިޔާރޭ ގޮވަމުން، ތެދެއް ދޮގެއް ނުބަލައި ހިތުހުރިހައި ދޮގު ތުހުމަތުތަކެއް އެމަނިކުފާނުގެ އިސްތަށިފުޅުގައި އަޅުވަމުން އައިސް، އެންމެ ފަހުން އެންމެ ނާތަހުޒީބު މީހުންގެ ސުލޫކު ދައްކައި، ގާނޫނުއަސާސީގައި ނުހަލާލު މާއްދާއެއް ހިމަނައިގެން، އެމަނިކުފާނު ނިޒާމު ގެއްލުވައިލީއެވެ. މިތަނުގައި މި ދަންނަވަނީ، ޝައިޚް ރަޝީދަކީ ދުވަހަކު ކުށެއް ނުކުރައްވާ، ގޯހެއް ނުހައްދަވާ، އުނިކަމެއް ނެތް ބޭފުޅެކޭ ނޫނެވެ. މި ދަންނަވަނީ، ރާއްޖޭގައި އެއިރު ތިއްބެވި ފަނޑިޔާރުންގެ ތެރެއިން، ސީދާ އެމަނިކުފާނު މަގާމުން ވަކި ކޮށް އެއްލައިލުމަށް ޓަކައި ގާނޫނުއަސާސީގައި މާއްދާއެއް ލިޔުނު ލިޔުން، ރަނގަޅަކަށް ހެދޭނެ އެއްވެސް ގޮތެއް ނޯންނާނެ ވާހަކައެވެ. އެ އަނިޔާގެ ނިމުން އައީ، އެމަނިކުފާނު ދައުލަތަށް ކުރެއްވިހައި ޚިދުމަތުގެ ބަދަލުގައި ލިބިވަޑައިގަންނަވާން ޖެހޭ އިނާޔަތްތަކުން ވެސް މަހުރޫމު ކޮށްފައެވެ. އަނިޔާވެރިކަން މިޔަށް ވުރެ ބޮޑު ވާނީ، އެ އަނިޔާވެރިކަމުގައި ރަތްކުލަ ޖެހިގެންނެވެ.\nއިސްލާހު ކުރަނީއޭ، ޑިމޮކްރަސީ ގެންނަނީއޭ، އިންސާނީ ހައްގުތައް ނަގަހައްޓަނީއޭ، މިނިވަންކަން ގާއިމު ކުރަނީއޭ، ޚުދުމުޚުތާރިއްޔަތު ނެއްތައިލަނީއޭ ކިޔައިގެން، ދޮގާއި މަކަރާއި ހިންތަ ފިޔަވައި އެހެން ކަމެއް ނެތި، ނުލަފާ މީހުން ކުރާ ނުލަފާ ކަންކަން ފެނިވަޑައިގަންނަވާ ނޫންތޯއެވެ؟\nޖުޑީޝަލް ކައުންސިލުގެ އިއްޔެ\nގާނޫނުއަސާސީގެ 141 ވަނަ މާއްދާގެ (ށ) ގައި އޮންނަ ގޮތުން، ދިވެހިރާއްޖޭގައި އަދުލުއިންސާފު ގާއިމު ކުރުމުގެ ބާރުގެ އެންމެ އިސް ފަރާތަކީ ދިވެހިރާއްޖޭގެ ސުޕްރީމް ކޯޓެވެ. ގާނޫނުއަސާސީގެ ހަވަނަ ބާބުގެ އެހެނިހެން މާއްދާތަކުގައި ފަނޑިޔާރުގެއާ ބެހޭ އަސާސީ ވަރަށް ގިނަ އުސޫލުތަކާއި ހަމަތައް ބަޔާން ވެފައި ވެއެވެ. ނަމަވެސް ދައުލަތުގެ އެއް ބާރުގެ ހައިސިއްޔަތުން، އެކުލެވުންތެރި ގޮތެއްގައި ތަރުތީބު ވެގެން ހިނގާ ނިޒާމަކަށް ޖުޑީޝަރީ ހެދުމަށް ޓަކައި ބޭނުންވާ އުސޫލުތައް އެންމެ ފުރިހަމަޔަށް ލިޔެފައެއް ނެތެވެ. އަދުލުއިންސާފު ގާއިމު ކުރުމަށް ޓަކައި ކޯޓުތަކުން ކުރާ އެންމެހައި ކަންތައްތައް ރައްކައުތެރިކޮށް އިދާރީ ހިންގުމާ ބެހޭ ގަވާއިދުތައް ހެދުމަށް ކޯޓުތަކަށް ބާރު ދޭ 156 ވަނަ މާއްދާއެއް އޮންނަކަން އަޅުގަނޑު ހަނދާން ނައްތައެއްނުލަމެވެ. ނަމަވެސް މި ދެންނެވި ދެ މާއްދާޔާ އެކު ގާނޫނުއަސާސީގައި އެކުލެވޭން ޖެހޭ ވަރަށް އަސާސީ ބައެއް ކަންކަން ނެތެވެ. އޭގެ ތެރެއިން އެއް ކަމަކީ ޝަރުއީ ދާއިރާ އާއި ޝަރުއީ ނިޒާމުގެ މައިގަނޑު ސިޔާސަތުތަކާއި، ދާއިރާ ކުރި އަރުވައި ތަރައްގީ ކުރުމުގެ ކަންކަމުގައި ނިންމުންތައް ނިންމާނެ ޖުޑީޝަލް ކައުންސިލެއްގެ ވާހަކައެވެ.\nގާނޫނުއަސާސީން، ޖުޑީޝަލް ކައުންސިލެއް އުފައްދައިފައި ނެތުމުގެ ސަބަބުން އުފެދުނު އުނިކަން ފޫބައްދުމުގެ މުހިއްމު މަސައްކަތް އެންމެ ފުރަތަމަ ފެއްޓެވީ ކުރީގެ އުއްތަމަ ފަނޑިޔާރު އޮނަރަބްލް އަލްއުސްތާޛު އަޙްމަދު ފާއިޒް ޙުސައިންގެ ބެއްލެވުމުގެ ދަށުން، ހައިކޯޓުގެ ތެރެއިންނެވެ. އެއީ ޤާނޫނުއަސާސީ ތަޞްދީޤު ކުރެވުމަށް ފަހު، ދިވެހިރާއްޖޭގެ ސުޕްރީމް ކޯޓަށް ފަނޑިޔާރުން ޢައްޔަން ކުރެވި އެ ކޯޓުގެ މަސައްކަތް ހިނގައިގަތުމުގެ ކުރިން، ޤާނޫނުއަސާސީގެ 282 ވަނަ މާއްދާގެ (ށ) ގެ ދަށުން، ދިވެހިރާއްޖޭގެ ހައިކޯޓުގެ ފަނޑިޔާރުންގެ ތެރެއިން އެ ބޭފުޅުން ކަނޑައެޅުއްވި ބޭފުޅެއްގެ ގޮތުގައި، ޖުޑީޝަރީގެ އެންމެ އިސް ފަރާތުގެ ގޮތުގައި އެމަނިކުފާނު ހުންނަވައިގެންނެވެ. އެ ދުވަސްކޮޅުގެ ތެރޭގައި ހައިކޯޓާއި އެހެން ކޯޓުތަކުގެ ފަނޑިޔާރުންގެ ތިން ބައްދަލުވުމެއް ހައިކޯޓުގައި، އަލްއުސްތާޛު އަޙްމަދު ފާއިޒް ޙުސައިންގެ ބެއްލެވުމުގެ ދަށުން ބޭއްވުނެވެ. "ޖުޑީޝަލް ކައުންސިލް" މި ނަން ނުދެވުނަސް، އެއީ ޖުޑީޝަލް ކައުންސިލެއްގެ ބިންގާ އެޅުން ކަމުގައި ބެލެވިދާނެއެވެ.\n2008 ވަނަ އަހަރުގެ ސެޕްޓެންބަރު މަހުގެ 18 ވަނަ ދުވަހު ދިވެހިރާއްޖޭގެ ސުޕްރީމް ކޯޓު އުފެދިގެން، އެ ކޯޓު ހިނގާން ފެށިތާ ގާތްގަނޑަކަށް ދެ މަސް ދުވަހުގެ ތެރޭގައި، 27 ނޮވެންބަރު 2008 ގައި ނެރުނު ސާރކިޔުލަރއަކުން ޖުޑީޝަލް ކައުންސިލު އުފެއްދެވިއެވެ. ސުޕްރީމް ކޯޓުގެ ހުރިހާ ފަނޑިޔާރުންނާއި، ހައިކޯޓުގެ އިސް ފަނޑިޔާރާއި، މިހާރު މި ކިޔާ ސުޕީރިއަރ ކޯޓުތަކުގެ ގޮތުގައި އެއިރު ހުރި ހުރިހާ ކޯޓެއްގެ އިސްގާޒީންނާއި، ރަށުކޯޓުތަކުން ދެ މެޖިސްޓްރޭޓުން ހިމެނޭ ކައުންސިލެއްގެ ގޮތުގައެވެ. އެއިރު ސުޕްރީމް ކޯޓުން ޖުޑީޝަލް ކައުންސިލް އެކުލަވައިލެއްވި ގޮތާއި، އެ ކައުންސިލުގެ މަސައްކަތްތައް ކަނޑައަޅުއްވައިފައި ހުރި ގޮތަށް ބެލުމުން އެނގެނީ، 141 ގެ (ށ) އިން އެ ކޯޓަށް ދީފައި އޮތް ބާރު ބޭނުން ކުރުމުގައި، މުޅި ޖުޑީޝަރީ ޝާމިލު ކޮށްގެން މަސައްކަތް ކުރުމުގެ ރޫހު ހުރިކަމެވެ. ދީމިގުރާތީ ރޫހާއި، ޝޫރާގެ މަތިވެރި އުސޫލުން ކަން ކުރާން މަސައްކަތް ކުރެއްވިކަމެވެ.\nނަމަވެސް އެ މަސައްކަތުގައި އިސްތިބްދާދިއްޔަތުގެ ކަޅު މަރުތޭލުގެ އެތިފަހަރަކުން ޖަހައި، އެ މަސައްކަތް ފުނޑުފުނޑު ކޮށްލީ ރައްޔިތުންގެ މަޖިލިހުގައި މެޖޯރިޓީ އޮތް ޕާޓީންނެވެ. 2010 ވަނަ އަހަރު ފާސް ކުރި ދިވެހިރާއްޖޭގެ ކޯޓުތަކާ ބެހޭ ގާނޫނުންނެވެ. އެ ގާނޫނުގެ އަށްވަނަ ބާބުގައި ހިމެނޭ މާއްދާތަކުން އައު ގޮތަކަށް ޖުޑީޝަލް ކައުންސިލެއް އުފައްދައިގެންނެވެ. ޖުޑީޝަރީއާ އެއްވެސް ވަރަކަށް މަޝްވަރާ ކުރުމެއް ނެތި، އަދުލުއިންސާފު ގާއިމު ކުރުމުގެ އެންމެ އިސް ފަރާތް، އަދި ދައުލަތުގެ ސިޔާދަތުގެ ޤަޟާއީ ބާރުގެ އެންމެ މަތީ ވިލާޔަތު ލިބިގެންވާ ދިވެހިރާއްޖޭގެ ސުޕްރީމް ކޯޓުގެ އެއްވެސް ބަހެއް ނުހޯދައެވެ. ރޭވިގެން ދިޔައީ ސުޕްރީމް ކޯޓުގެ ބާރު ކަނޑުވައިލައި، އެ ކޯޓު ނިކަމެތި ކުރުމުގެ ނުބައި ރޭވުމެކެވެ. ދިވެހި ފަނޑިޔާރުގޭގެ މައްޗަށް ސިޔާސީ މަނަސް ފޯރުވުމުގެ ރޭވުމެކެވެ. ސުޕްރީމް ކޯޓުގައި އިސްލާމް ދީނުގެ ޝަރީޢަތަށް އަހުލުވެރި، އިސްލާމީ ޔުނިވަރުސިޓީތަކުން ކިޔަވައިވިދާޅުވެގެން ތިއްބެވި ބޭފުޅުން ތިއްބެވިޔަތީ، އެ ކޯޓުގެ ބާރު ކަނޑުވައިލައިގެން ވިޔަސް "އިސްލާމީ ޝަރީޢަތުގެ ބަލާވެރިކަން" ދަފަރާ ކުރުމުގެ ރޭވުމެކެވެ. އެ ރޭވުމުގެ ދަށުން، ގާނޫނުގައި ކަނޑައެޅީ ޖުޑީޝަލް ކައުންސިލުގައި ސުޕްރީމް ކޯޓުގެ ހަތް ފަނޑިޔާރުންގެ ތެރެއިން ފަސް ފަނޑިޔާރަކަށް ނުތިއްބެވޭނެ ކަމުގައެވެ. ކައުންސިލުގައި ހިމެނޭނީ ސުޕްރީމް ކޯޓުގެ އެންމެ ދެ ފަނޑިޔާރުން ކަމުގައެވެ. ރައްޔިތުންގެ މަޖިލިހުގައި ކޯޓުތަކާ ބެހޭ ގާނޫނުގެ ބިލާ މެދު ބަހުސް ކުރެވެމުން ދިޔައިރު، ކުޅުދުއްފުށީ ދެކުނު ދާއިރާގެ މެންބަރު މުޙައްމަދު ނަޝީދު ފަދަ ބައެއް ބޭފުޅުން، ސުޕްރީމް ކޯޓުން ޖުޑީޝަލް ކައުންސިލް ވަކި ގޮތަކަށް އެކުލަވައިލައިފައި އޮއްވައި، އެހެން ގޮތަކަށް ގާނޫނުން ކައުންސިލް އެކުލަވައިލުމަކީ ކޮށްގެން ވާނެކަމެއް ނޫން ކަމަށް ވަކާލާތު ވެސް ކުރެއްވިއެވެ. ނަމަވެސް، މި ގައުމުގައި ހެޔޮބަހަށް ގިނަ ފަހަރު ދެވެނީ ބީރު ކަންފަތް، އެހެން ނޫންތޯއެވެ؟\nދުސްތޫރީ ގާނޫނުގެ އުސޫލުތަކާއި ހަމަތަކަށް އަހުލުވެރި، އަދި ގާނޫނީ ވިސްނުމަކުން ވިސްނާ ކޮންމެ މީހަކު ވެސް ޖަދަލުތަކެއް ނުކޮށް އެއްބަސް ވާނޭ ފަދައިން، އަދުލުއިންސާފު ގާއިމު ކުރުމުގެ ބާރުގެ އެންމެ އިސް ފަރާތަކީ ދިވެހިރާއްޖޭގެ ސުޕްރީމް ކޯޓު ކަމަށް ގާނޫނުއަސާސީގެ 141 ވަނަ މާއްދާގެ (ށ) އޮތްހައި ހިނދަކު، އެ ހައިސިއްޔަތުން ލިބިދޭ ބާރުން އެ ކޯޓުގެ ވަކި ފަނޑިޔާރަކު، ނުވަތަ ބައެއް ފަނޑިޔާރުން އިސްތިސްނާއެއް ނުކުރެވޭނެއެވެ. 141 ގެ (ށ) އިސްލާހު ނުކޮށް، މިހާރު އޮތް ގޮތަށް އޮއްވައި ޖުޑީޝަލް ކައުންސިލުގައި ސުޕްރީމް ކޯޓުގެ ހުރިހާ ފަނޑިޔާރުން ނުހިމެނުމަކީ އެ މާއްދާގެ ބާރު ކަނޑުވައިލުމެވެ. އެހެނީ އެ މާއްދާގައި ސުޕްރީމް ކޯޓޭ ބުނާ ބުނުން ފުރިހަމަ ވަނީ އެ ކޯޓުގެ ހުރިހާ ފަނޑިޔާރުން ހިމެނިގެންނެވެ. ޖުޑީޝަލް ކައުންސިލު ގާނޫނުން އެކުލަވައިލި ގޮތް ގޯސް ވާ ސަބަބަކީ މިއެވެ. މިހެން މި ދަންނަވަނީ، އެ ކޯޓުގެ ހުރިހާ ފަނޑިޔާރުން ކައުންސިލުގައި ހިމަނާން އަޅުގަނޑު ވަކާލާތު ކުރާތީއެއް ނޫނެވެ. މި ކޮލަމުގެ ފަހުކޮޅުގެ ޕެރެގްރާފްތަކުން އެކަމުގައި އަޅުގަނޑުގެ ރައުޔު ފެނިވަޑައިގަންނަވާނެއެވެ. ގޯސް މި ކުރަނީ، ގާނޫނުއަސާސީގެ މާއްދާޔަކާ ޚިލާފަށް ގާނޫނު ހެދި ހެދުމެވެ.\nދިވެހިރާއްޖޭގެ ސުޕްރީމް ކޯޓަށް ލާނެތް ދީގެންނާއި ގައު އުކައިގެން، އަދި އެ ކޯޓުގެ ފަނޑިޔާރުންގެ ލޭ ބޮއިގެން ދިރިއުޅުން ބިނާ ކުރާ މީހުން ވަރަށް ހަރު އަޑުން ކިޔާ އެއްޗެއް އޮވެއެވެ. އެއީ، ކޯޓުތަކާ ބެހޭ ގާނޫނުން ޖުޑީޝަލް ކައުންސިލެއް އުފެއްދެވީމާ ވެސް، ސުޕްރީމް ކޯޓުން ބާރުތައް ބައް ކުރާން ވެގެން، އެ ކައުންސިލު ވެސް އުވައިލީއޭ މިއެވެ. މި ވާހަކަ ދައްކާ މީހުންނަށް އެނގިފައި ނޯންނަ ކަމަކީ، ނުވަތަ އެނގިފައި އޮތަސް ނޭނގޭ ކަމަށް ހެދިގެން އުޅޭ ކަމަކީ، ޖުޑީޝަލް ކައުންސިލެއް ގާއިމު ކުރުމަކީ ރައްޔިތުންގެ މަޖިލިހުގެ އިސްނެގުމެއް ނޫންކަމެވެ. ކުރީންވެސް ދެންނެވި ފަދައިން، ގާނޫނުއަސާސީގެ 141 ވަނަ މާއްދާގެ (ށ) އިން ސުޕްރީމް ކޯޓަށް ދިން، އަދުލުއިންސާފު ގާއިމު ކުރުމުގެ ބާރުގެ އެންމެ އިސް ފަރާތުގެ ހައިސިއްޔަތު ބޭނުން ކުރުމުގައި، ޝޫރާގެ މަތިވެރި އުސޫލުތައް ވީހައި ބޮޑަކަށް ގެންގުޅުއްވުމުގެ މަގުސަދުގައި، އެހެން ކޯޓުތަކުގެ ފަނޑިޔާރުން ވެސް ހިމެނޭ ގޮތަށް ޖުޑީޝަލް ކައުންސިލެއް އެކުލަވައިލެއްވީ ސުޕްރީމް ކޯޓުންނެވެ. 2010 ވަނަ އަހަރުގެ ކޯޓުތަކާ ބެހޭ ގާނޫނުން، ރައްޔިތުންގެ މަޖިލިހުން ކުރި ކަމަކީ އެ ކައުންސިލް ހަލާކު ކޮށް، ސުޕްރީމް ކޯޓުގެ ގިނަ ފަނޑިޔާރުންނަށް އެ ކައުންސިލުގައި ނުތިއްބެވޭގޮތް ހަދައި، ގާނޫނުއަސާސީގެ 141 (ށ) ގެ ބާރު ކަނޑުވައިލުމެވެ.\nރައްޔިތުންގެ މަޖިލިހުން ކޯޓުތަކާ ބެހޭ ގާނޫނުގެ ބާރުގައި، ޖުޑީޝަލް ކައުންސިލް ހަލާކު ކޮށްލުމަށް ރޭވި ރޭވުމުގައި، ފަނޑިޔާރުގޭގެ ތެރެއިން ވެސް އެހީތެރިކަމުގެ އަތްތަކެއްގެ މަދަދާއި ތާއީދު ލިބުނު ކަމަށް ބައެއް ބޭފުޅުން ވިދާޅުވެއެވެ. އެފަދަ ބޭފުޅުން ވިދާޅުވާގޮތުގައި، ދިވެހިރާއްޖޭގެ ސުޕްރީމް ކޯޓުން ބެލެނިވެރިކަމުގެ އިޚްތިސާސުގެ ތެރެއިން ކުރެއްވި ބައެއް ކަންކަމާ، އެހެން ކޯޓުތަކުގެ ބައެއް ބޭފުޅުންގެ މެދުގައި ކޮންމެވެސް ވަރެއްގެ ނުރުހުންތެރިކަމެއް އޮތެވެ. އެފަދަ ބޭފުޅުން ބޭނުންފުޅު ވީ، ޖުޑީޝަލް ކައުންސިލުގައި ސުޕްރީމް ކޯޓުގެ ފަނޑިޔާރުން ނުހިމަނައި ކައުންސިލް އުފައްދައި، އެގޮތުން ސުޕްރީމް ކޯޓުގެ ނުފޫޒު ކުޑަ ކުރާ ހަތިޔާރެއްގެ ގޮތުގައި ކައުންސިލް ބޭނުން ކުރެއްވުމަށެވެ. ނަމަވެސް މި މައުލޫމާތު ދެއްވި ފަރާތްތަކަށް ވުރެ މުއުތަބަރު އެހެން ބައެއް ބޭފުޅުން ވިދާޅުވާ ގޮތުގައި، އެއިރަކު ފަނޑިޔާރުންގެ ތެރޭގައި އެކަހަލަ އެއްވެސް ރޫހެއް ނެތެވެ. އެ ގޯހަކީ ހަމަސީދާ ރައްޔިތުންގެ މަޖިލިހުން ރޭވިގެން ދިޔަ ރޭވުމެކެވެ.\nކޮންމެއަކަސް، މިގޮތުން ސުޕްރީމް ކޯޓުގެ ބާރު ކަނޑުވައިލާން ކުރެވުނު މަސައްކަތަށް އެ ކޯޓުން ޖަވާބު ދެއްވީ، ގާނޫނުއަސާސީގެ 141 ވަނަ މާއްދާގެ (ށ) އާ ޚިލާފަށް ކޯޓުތަކާ ބެހޭ ގާނޫނުން އެކުލަވައިލި ޖުޑީޝަލް ކައުންސިލް، ސުޕްރީމް ކޯޓުގެ މަޝްހޫރު 2011 ވަނަ އަހަރުގެ2ނަންބަރު ރޫލިންގއިން އުވައިލެއްވި އުވައިލެއްވުމުންނެވެ. މިކަން ކުރެއްވީތީ، އެއިރުވެސް، މިހާރު ވެސް، ދޮގުވެރީންގެ ގާތުގައި ގޯހީ ސުޕްރީމް ކޯޓެވެ. ހަގީގަތުގައި ކަން ހިނގައިގެން ދިޔަ ގޮތް ބަލައި، ހަގީގަތާ އެއްގޮތަށް ވާހަކަ ދައްކަނީ މަދު ބައެކެވެ.\nކޯޓުތަކާ ބެހޭ ގާނޫނުން އެކުލަވައިލި ޖުޑީޝަލް ކައުންސިލް އުވައިލައްވައިފައި، ސުޕްރީމް ކޯޓުން ދެން ކަނޑައެޅުއްވީ، އެހައިތަނުން ފެށިގެން ޖުޑީޝަލް ކައުންސިލަކީ ސުޕްރީމް ކޯޓުގެ ފަނޑިޔާރުންގެ މަޖިލިސް ކަމުގައެވެ. އެ ނިންމެވުމަކީ އަމަލީ ނަޒަރަކުން ވިސްނާ އިރު އެންމެ ރަނގަޅު ގޮތް ކަމަކަށެއް ދެންނެވޭކަށް ނެތެވެ. ސަބަބަކީ، ކުރީން ނުހަނު ރަނގަޅަށް، އެހެން ކޯޓުތަކުގެ ފަނޑިޔާރުން ވެސް ތިއްބަވާ ގޮތަށް އަދި ޝޫރާގެ އުސޫލުން ހިނގަމުން އައި ކައުންސިލެއް، ހަމައެކަނި ސުޕްރީމް ކޯޓުގެ ފަނޑިޔާރުން ތިއްބަވާ ތަނަކަށް ވެގެން ދިޔަދިޔުމާއި، އޭގެ ސަބަބުން ނުކުތް ނޭދެވޭ ނަތީޖާތަކެވެ. އެހެން ނަމަވެސް، ޖުޑީޝަލް ކައުންސިލުގައި ތިއްބަވާނީ ހަމައެކަނި ސުޕްރީމް ކޯޓުގެ ފަނޑިޔާރުން ކަމަށް ނިންމެވި ނިންމެވުމަކީ ގާނޫނުއަސާސީއާ ފުށުއަރާ ނިންމުމެއް ކަމަށް ވެސް ބުނެވޭނެ އެއްވެސް ގޮތެއް ނެތެވެ. ސަބަބަކީ، އެއް ފަހަރަށް ވުރެ ގިނަ ފަހަރު ދެންނެވިދިޔަ ފަދައިން، ގާނޫނުއަސާސީގެ 141 (ށ) ގެ ދަށުން، އަދުލުއިންސާފު ގާއިމު ކުރުމުގެ އެންމެ އިސް ފަރާތަކީ ސުޕްރީމް ކޯޓު ކަމަށް ވުމެވެ.\nދިވެހިރާއްޖޭގެ ސިޔާސީންގެ ތެރެއިން މަދު އިސްތިސްނާއެއް ފިޔަވައި އެންމެން ވެސް ތިބެނީ، ފަނޑިޔާރުގެ އެމީހުންގެ ބާރުގެ ދަށުގައި ބެހެއްޓުމަށް ފާޑެއްގެ ދެއްވެއް ހިފައިފައެވެ. މި ކަމުގައި، އެކަކަށް އިނގިލި ދިއް ކުރެވޭނެ އަނެކަކު، އެއް ޕާޓީއަށް އިނގިލި ދިއް ކުރެވޭނެ އަނެއް ޕާޓީއެއް އޮތް ކަމަކަށެއް ނުފެނެއެވެ. ފިސާރި ބާރުގަދަ ބޭހަކުން ނޫނީ، މި ބައްޔެއް އެއުރެންގެ ކިބަޔަކުން ފިލާނެ ކަމަކަށް ނުފެނެއެވެ.\nޖުޑީޝަލް ކައުންސިލުގެ މިއަދު\n2018 ވަނަ އަހަރުގެ ތެރޭގައި، ސުޕްރީމް ކޯޓުން ވަނީ އެންމެ ފުރަތަމަ ވެސް ޖުޑީޝަލް ކައުންސިލް އޮތް ގޮތަށް އެ ކައުންސިލް އަލުން އެކުލަވައިލައްވައިފައެވެ. އެއީ ސުޕްރީމް ކޯޓުގެ ހުރިހާ ފަނޑިޔާރުންގެ އިތުރުން، ހައިކޯޓުގެ އިސް ފަނޑިޔާރާއި، ސުޕީރިއަރ ކޯޓުގެ އިސްގާޒީންނާއި، ދެ މެޖިސްޓްރޭޓުން ހިމެނޭ ގޮތުންނެވެ.\nއޮޅުމެއް ނެތް ގޮތުގައި، މިއީ ގާނޫނުއަސާސީއަށް ގެނެވޭ ހެޔޮ އިސްލާހަކުން، ގާނޫނުއަސާސީގެ ބާރުން ޖުޑީޝަލް ކައުންސިލެއް އެކުލަވައިލެވޭންދެން، ކައުންސިލް އޮތުން އެންމެ ރަނގަޅު ގޮތެވެ. އަދި މިހާރު ގާނޫނުއަސާސީގައި އޮތް 141 ވަނަ މާއްދާގެ (ށ) އެގޮތަށް އޮއްވައި، ޖުޑީޝަލް ކައުންސިލް އެކުލަވައިލެވޭނެ އެންމެ ރަނގަޅު ގޮތް ވެސް މެއެވެ.\nމި ތަނުގައި ހެޔޮ އިސްލާހޭ މި ދެންނެވީ، ފަހަކަށް އައިސް "އިސްލާހު" ގެ މާނަ ބަދަލު ވެފައި ވާތީއެވެ. ކުރީން އިސްލާހަކީ އޭގެ ޒާތުގައި ހެޔޮ ބަދަލެވެ. ނަމަވެސް މިހާރު "އިސްލާހު" މިއީ ބާރުވެރިކަން އޮންނަ ބަޔަކު ހިތުހުރި ގޮތަށް އަމަލު ކުރީމާ، އެ ބަޔަކު ހެދި އެއްޗެކެވެ. އެހެންކަމުން، ހެޔޮ ބަދަލޭ ބުނުމަށް ޓަކައި، މިހާރު "އިސްލާހު" ގެ ކުރިޔަށް "ހެޔޮ" ލައިގެން ނޫނީ ފުދޭނެ ކަމަކަށް ނުފެނެއެވެ.\nދެން އޮތީ ކުރިޔަށް ވިސްނުމެވެ. މުސްތަގުބަލަށް ވިސްނުމެވެ.\nޖުޑީޝަލް ކައުންސިލުގެ މާދަމާ\nކުރިމަގަށް ޓަކައި މިހާރު ކުރާން ޖެހޭ ކަމަކީ، ގާނޫނުއަސާސީއަށް ގެންނަ ހެޔޮ އިސްލާހަކުން، ހަވަނަ ބާބަށް މާއްދާތަކެއް އިތުރު ކޮށް، ޖުޑީޝަލް ކައުންސިލް އުފެއްދުމެވެ.\n2010 ވަނަ އަހަރު ރައްޔިތުންގެ މަޖިލިހުން ކޯޓުތަކާ ބެހޭ ގާނޫނުން ޖުޑީޝަލް ކައުންސިލް އުފެއްދި ގޮތަށް، މިހާރު ވެސް ގާނޫނަކުން އެ ކައުންސިލު ގާއިމު ކުރެވިދާނެ ނޫންހޭ ބައެއް ބޭފުޅުން ސުވާލު ކުރައްވައިފާނެއެވެ. މިސާލެއްގެ ގޮތުން، ޔުނައިޓެޑް ސްޓޭޓްސް އޮފް އެމެރިކާގައި ޖުޑީޝަލް ކައުންސިލެއްގެ ގޮތުގައި ހިނގާ "ޖުޑީޝަލް ކޮންފަރެންސް އޮފް ދަ ޔުނައިޓެޑް ސްޓޭޓްސް" 1922 ވަނަ އަހަރު ވުޖޫދަށް ގެނައީ އެ ގައުމުގެ ގާނޫނު ހަދާ މަޖިލިހުން ފާސް ކުރި ގާނޫނަކުން ނޫންހޭ، މިހެން ވެސް އައްސަވައިފާނެއެވެ. ތެދުފުޅެކެވެ. ޔުނައިޓެޑް ސްޓޭޓްސްގެ ޖުޑީޝަރީގެ އިސް ޕޮލިސީ ބޮޑީއެއްގެ ގޮތުގައި ޖުޑީޝަލް ކޮންފަރެންސް ގާއިމު ކުރީ ގާނޫނު ހަދާ މަޖިލިހުން ހެދި ގާނޫނަކުންނެވެ. ނަމަވެސް އޭގެ ސަބަބަކީ 1787 ގައި އެމެރިކާގެ ދުސްތޫރު ލިޔުނު ޒަމާނުގައި، މިނިވަން ޖުޑީޝަރީތައް ހިންގުމުގައި ގެންގުޅޭން ޖެހޭ ބެސްޓް ޕްރެކްޓިސްގެ ބައެއް މިންގަނޑުތަކަށް، ތަޖުރިބާ އާއި ދިރާސާގެ ތެރެއިން އެއްވެސް އައްޔެއް އެޅިފައި ނެތުމެވެ. އަދި، އެމެރިކާގެ ގާނޫނުއަސާސީ އިސްލާހު ކުރުމަށް އޮންނަ އުނދަގޫ އިޖުރާއާތުގެ ސަބަބުން، ފަހުން ޖުޑީޝަލް ކައުންސިލެއް ހެދުމުގެ މަސައްކަތް ކުރާން ޖެހުމުން، އެންމެ ފަސޭހަ ގޮތަކީ ގާނޫނަކުން އެކަން ކޮށްލުން ކަމުގައި ވާތީ، އެ ގޮތަށް ކަން ކުރިކުރުމެވެ.\nއެމެރިކާގެ ގާނޫނުއަސާސީ ލިޔުނުތާ 230 ވަރަކަށް އަހަރު ފަހުން، މިހާރުގެ ހާލަތު ތަފާތެވެ. ދައުލަތުގެ ބާރުތައް ވަކި ކުރެވި، މަބްދައުއް ދުސްތޫރިއްޔާގެ އުސޫލުތަކާ އެއްގޮތަށް ހިންގާ މިނިވަން ޖުޑީޝަރީތަކުގެ އެންމެ އިސް ޕޮލިސީ ބޮޑީގެ ގޮތުގައި ޖުޑީޝަލް ކައުންސިލް، ނުވަތަ ހައި ޖުޑީޝަލް ކައުންސިލް އެކުލަވައިލުމާ ބެހޭ އެންމެ ރަނގަޅު އުސޫލުތަކަކީ ކޮބައިކަން ލިޔެ ބަޔާން ކޮށްފައި ވާ ބައިނަލްއަގުވާމީ މިންގަނޑުތައް މިހާރު އެބަހުއްޓެވެ. އެގޮތުން އެންމެ ފާހަގަ ކޮށްލެވޭ، އެންމެ މުހިއްމު އެއް މިންގަނޑަކީ ކޮންސަލްޓޭޓިވް ކައުންސިލް އޮފް ޔޫރަޕިއަން ޖަޖަސްގެ އޮޕީނިއަން ނަންބަރ 10 (2007) އެވެ. އެ އޮޕީނިއަނުގެ 11 ވަނަ މާއްދާގައި އޮންނަނީ، ލިޔެވިގެންވާ ގާނޫނުއަސާސީއެއް އޮންނަ ދައުލަތެއްގައި ނަމަ، ޖުޑީޝަލް ކައުންސިލް އުފައްދައި އެ ކައުންސިލާ ބެހޭ އަސާސީ ކަންކަން އެކަށައަޅާން ޖެހޭނީ ގާނޫނުއަސާސީގައި ކަމުގައެވެ. އެގޮތުން، ކައުންސިލުގެ މެންބަރުންނަކީ ކޮބައިކަމާއި، ކައުންސިލުގެ ވާޖިބުތަކާއި މަސްއޫލިއްޔަތުތަކާއި ބާރުތަކާއި މަސައްކަތްތައް ކަނޑައެޅިގެން ދާން ވާނީ ގާނޫނުއަސާސީގެ މާއްދާތަކުގައި ކަމުގައެވެ.\nކޯޓުތަކާ ބެހޭ ގާނޫނުން 2010 ގައި ޖުޑީޝަލް ކައުންސިލް އުފެއްދި އުފެއްދުމުގައި އޮތް އެއް ގޯހަކީ ވެސް މިއެވެ. ގާނޫނުއަސާސީން އަންނާން ޖެހޭ އެއްޗެއް ގާނޫނަކުން ގެނައުމެވެ.\nމި އުސޫލުން ޖުޑީޝަލް ކައުންސިލް އުފެއްދުމަށް ޓަކައި ގާނޫނުއަސާސީ އިސްލާހު ކުރާ އިރު، އެންމެ ރަނގަޅު ވާނެ ގޮތެއް ކަމަށް އަޅުގަނޑަށް ފެންނަނީ އަދުލުއިންސާފު ގާއިމު ކުރުމުގެ ބާރުގެ އެންމެ އިސް ފަރާތަކީ ސުޕްރީމް ކޯޓު ކަމުގައި އޮންނަ ގާނޫނުއަސާސީގެ 141 ވަނަ މާއްދާގެ (ށ) ބަދަލު ކޮށް، އަދުލުއިންސާފު ގާއިމު ކުރުމުގެ ބާރުގެ އެންމެ އިސް ފަރާތަކީ ދިވެހިރާއްޖޭގެ އުއްތަމަ ފަނޑިޔާރު ކަމުގައި ލިޔެ އިސްލާހު ކުރުމެވެ. މިހެން ހެދުމުން، ސުޕްރީމް ކޯޓުގެ ހުރިހާ ފަނޑިޔާރުން ޖުޑީޝަލް ކައުންސިލުގައި ހިމެނުން ލާޒިމެއް ނުވާނެއެވެ. އަދި އެއިރުން ޖުޑީޝަލް ކައުންސިލުގައި ހިމެނިވަޑައިގަންނަވާނީ އުއްތަމަ ފަނޑިޔާރާއި، ހައިކޯޓުގެ އިސް ފަނޑިޔާރާއި، ސުޕީރިއަރ ކޯޓުތަކުގެ ގާޒީންނާއި، ދެ މެޖިސްޓްރޭޓުންނާއި، ޖުޑީޝަރީގެ އިދާރީ އެންމެ އިސް މަގާމުތަކުގެ ބޭފުޅުން ކަމުގައި ކަނޑައެޅިދާނެއެވެ. އޭގެ އިތުރުން ހިމެނުން ރަނގަޅީ ދައުލަތުގެ ބަންޑާރަ ނާއިބާއި، ދިވެހިރާއްޖޭގެ ބާރ ކައުންސިލުގެ ރައީސެވެ. އުއްތަމަ ފަނޑިޔާރު، އަދުލުއިންސާފު ގާއިމު ކުރުމުގެ އެންމެ އިސް ފަރާތުގެ ހައިސިއްޔަތުން ނިންމަވާ ނިންމެވުންތައް ނިންމަވާނީ ޖުޑީޝަލް ކައުންސިލުގެ ލަފާގެ މަތީން ކަމަށް ކަނޑައަޅާން ވާނެއެވެ. ކައުންސިލުގެ ސާދާ އަޣްލަބިއްޔަތުގެ ނިންމުންތަކަށް ތަބައަ ވެވަޑައިގަތުން އުއްތަމަ ފަނޑިޔާރަށް މަޖުބޫރު ނުވިޔަސް، ހަތަރުބައިކުޅަ ތިންބައިގެ އަޣްލަބިއްޔަތުން ނިންމާ ނިންމުންތަކަށް އަމަލު ކުރެއްވުން ލާޒިމު ވާ ގޮތަށް އޮންނާން ވެސް ވާނެއެވެ.\nގާނޫނުއަސާސީގައި ޖުޑީޝަލް ކައުންސިލުގެ ވާޖިބުތަކާއި މަސްއޫލިއްޔަތުތަކާއި ބާރުތަކާއި މަސައްކަތްތައް ބަޔާން އިރު، އަދުލުއިންސާފު ގާއިމު ކުރުމުގެ ބާރުގެ އާއްމު ސިޔާސަތުތައް ކަނޑައެޅުމާއި، ކޯޓުތަކުގެ އިދާރީ ނިޒާމާއި ހިންގުމާއި ކޯޓުތަކުން ކުރާ ކަންކަން ރައްކައުތެރި ކުރުމަށް ޓަކައި ގަވާއިދުތައް ހެދުމާއި، ޝަރުއީ ދާއިރާގެ މިނިވަންކަން ނެގެހެއްޓުމަށް ޓަކައި ކޯޓުތަކުން ޤަޟާއީ ގޮތުން ނިންމާ ނިންމުންތަކުގެ އިތުރުން ކުރާން ޖެހޭ ކަންކަން ކުރުމާއި، ޝަރުއީ ދާއިރާގެ މިޝަނާއި ވިޜަނާއި ސްޓްރެޓެޖީތައް އެކުލަވައިލުމާއި، ފަނޑިޔާރުގޭގެ ތަރައްގީގެ ޕްލޭންތައް އެކުލަވައިލުމާއި، ޝަރުއީ ދާއިރާގައި ހިމެނޭ ކޯޓުތައް ފިޔަވައި އެހެން އިދާރާތައް އުފެއްދުމަށް ނިންމައި ރައީސުލްޖުމްހޫރިއްޔާއަށް ދެންނެވުމާއި، އެފަދަ އިދާރާތައް ޖަވާބުދާރީ ކުރުވުން ފަދަ ކަންކަމެވެ. މި ގޮތަށް ޖުޑީޝަލް ކައުންސިލް އުފެދިއްޖެ ނަމަ، ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަނާއި، ދިވެހިރާއްޖޭގެ ޖުޑީޝަލް އެކަޑަމީ ފަދަ އިދާރާތައް ދާނީ އުއްތަމަ ފަނޑިޔާރުގެ އިރުޝާދުގެ ދަށުން ހިނގާ ގޮތަށް، ޖުޑީޝަލް ކައުންސިލުގެ ދަށަށެވެ. މި އިދާރާތައް ޖުޑީޝަލް ސަރވިސް ކޮމިޝަން ފަދަ، ޖުޑީޝަރީން ބޭރު، ކަމާނުބެހޭ ފަރާތްތަކުގެ ދަށަށް ގެންގޮސްގެން އުފެދޭނެ ހާސް ފިތުނަ އެއިރުން ދުރު ކުރެވޭނެއެވެ.\nމި ދެންނެވި ގޮތުގެ މަތީން ޖުޑީޝަލް ކައުންސިލް އެކުލަވައިލިޔަސް، ދިވެހިރާއްޖޭގެ ސުޕްރީމް ކޯޓުގެ ޤަޟާއީ ހައިސިއްޔަތަށް އެއްވެސް އުނިކަމެއް އައިސްގެން ނުވާނެއެވެ. ސުޕްރީމް ކޯޓު އޮންނާން ވާނީ ދިވެހި ދައުލަތުގެ ސިޔާދަތީ ބާރު އެކްސަރސައިޒް ކުރާ އެންމެ މަތީ ޤަޟާއީ ކިޔާނުގެ ގޮތުގައެވެ. ގާނޫނުއަސާސީ އާއި ގާނޫނުތައް މާނަ ކުރުމުގައްޔާއި ޝަރީއަތުން ބަލާ މައްސަލަތަކުގައި އެންމެ ފަހުގެ ނިންމުން ނިންމާ، އެންމެ މަތީ ކޯޓުގެ ގޮތުގައެވެ. ގާނޫނުއަސާސީގެ ބެލެނިވެރިޔާގެ ހައިސިއްޔަތުގައެވެ. ބެލެނިވެރިކަމުގެ އިޚްތިސާސުގެ ދަށުން، ހުރިހާ ކޯޓުތަކުގެ މައްޗަށް ވެސް އެންމެ އިސް ކޯޓަށް ލިބިއޮންނާން ޖެހޭ ބާރުތައް ލިބިގެންވާ ކޯޓެއްގެ ގޮތުގައެވެ. ޚުދު ޖުޑީޝަލް ކައުންސިލުން ނިންމާ ނިންމުންތައް ވެސް ބާތިލު ކުރުމުގެ ބާރު ލިބިގެން ވާ ކޯޓެއްގެ ގޮތުގައެވެ. ސަބަބަކީ، އެފަދަ ކޯޓެއް ނެތި ފަނޑިޔާރުގޭގެ ނިޒާމު ފުރިހަމަ ނުވާނެތީއެވެ. ގާނޫނެއް، އަދުލުއިންސާފެއް، ހަމައެއް ނަމައެއް ނުދަންނަ ބަޔަކަށް ސުޕްރީމް ކޯޓަކީ "އެވްރީ ޓޮމް، ޑިކް، އެންޑް ހެރީ" ރިޕޯޓު ލިޔެގެން ކުށްވެރި ކުރެވިދާނެ ތަނެއްހެން ހީވިޔަސް، އެކަން އޮންނަނީ އެހެން ނޫން ކަމުގައި ވާތީއެވެ.\nމި ދެންނެވި އުސޫލުން، ސުޕްރީމް ކޯޓަކީ ފަނޑިޔާރުގޭގެ އިދާރީ ކަންކަމާ ނުބެހޭ، ހަމައެކަނި އެންމެ މަތީ ކޯޓުގެ ހައިސިއްޔަތުގައި ހުންނަ ތަނަކަށް ވުމުން، ވަރަށް ގިނަ ފައިދާތައް ހާސިލު ކުރެވޭނެއެވެ. އެއް ކަމަކީ، އެ ކޯޓުގެ ފަނޑިޔާރުންގެ ވަގުތު ޤަޟާއީ މަސްއޫލިއްޔަތުތަކަށް ހުސް ކުރައްވާނެ ފުރުސަތު ލިބިވަޑައިގަތުމެވެ. އަނެއް ކަމަކީ، ސުޕްރީމް ކޯޓުގެ ފަނޑިޔާރުން އިދާރީ ކަންކަމުގައި ނިންމަވައިފައި އޮންނަ ނިންމުންތަކާ ގުޅިގެން އުފެދި، އެ ކޯޓާ ހަމަޔަށް އަންނަ ޚުސޫމަތުތަކުގައި އެ ކޯޓުގެ ފަނޑިޔާރުން ނިޔާ ކަނޑައަޅުއްވާން ވީމާ، އުފެދިގެންދާނެ މަސްލަހަތު ފުށުއެރުމުގެ ހާލަތުތައް މެދުވެރިވުން ހުއްޓުމަކަށް އައުމެވެ.\nޖުޑީޝަރީ އިސްލާހު ކުރުމުގެ އެއްވެސް ހެޔޮ ނިޔަތެއް، އެއްވެސް އިޚްލާޞްތެރި އިރާދާއެއް އޮތް ބަޔަކު ނަމަ، މިއީ ކަން ކުރާން އޮތް ފައުޅު ވެ ފެނިގެންވާ ރަނގަޅު ގޮތެވެ.\nއަޔާސޯފްޔާގެ ތާރީހީ ދަތުރުގެ ވާހަކަ 1


ފައިނު ކައުންސިލް އިދާރާ 11:00 PM ކޮވިޑް19 އާއި ގުޅޭ އެންގުންތައް, އިޢުލާން\nކޮވިޑް19 އާއި ގުޅިގެން މާލެ ސިޓީން ރަށްރަށަށް އަންނަ މީހުން ގޭގައި ކަރަންޓީނުވުމަށް ހެލްތް ޕްރޮޓެކްޝަން އޭޖެންސީން ކަނޑައަޅުއްވާފައިވާ އުޞޫލުގެ ދަށުން މީހަކު މިރަށަށް މިއަދު (07 ޖުލައި 2020) ގައި ދަތުރުކޮށްފައިވެއެވެ. މި ފަރާތްތައް ކަރަންޓީން ވެފައިވަނީ މިރަށު ރަނާއުގޭގައެވެ.\nއެހެންކަމުން، މިއަދުން ފެށިގެން 14 ދުވަހުގެ މުއްދަތަށް (20 ޖުލައި 2020 ގެ ނިޔަލަށް) ހެލްތް ޕްރޮޓެކްޝަން އޭޖެންސީން ވަކިގޮތެއް އަންގަންދެން، މިރަށު ރަނާއުގެއަށް އެޗް.ޕީ.އޭގެ އުޞޫލާއި ޚިލާފަށް އެއްވެސް މީހަކު ވަދެ ނިކުމެ އުޅުމަކީ މަނާކަމެއްކަމުގައި ދެންނެވީމެވެ.\nތާރީޚް ހ: 17 ޛުލްޤައިދާ 1441 ތާރީޚް މ:7ޖުލައި 2020\nމާލެ ސިޓީން ރަށަށް އައި މީހުން ގޭގައި ކަރަންޓީންވުން Reviewed by ފައިނު ކައުންސިލް އިދާރާ on 11:00 PM Rating: 5


ޔާނުގެ އެންމެ ބޮޑު ހުވަފެން: ދަގަނޑޭގެ ހަތް ނަންބަރު ޖާޒީ ލައިގެން...\nރިޕޯޓު: އަބްދުﷲ ޔާމީން (ޔާން)\nޔާނުގެ އެންމެ ބޮޑު ހުވަފެން: ދަގަނޑޭގެ ހަތް ނަންބަރު ޖާޒީ ލައިގެން ގައުމީ ޓީމަށް ކުޅުން\nޔާން ވެގެން ގޮސްފައިވަނީ ގައުމީ ފުޓްބޯޅަ ޓީމުގެ މެޗެއްގައި ކުޅެން އެރި އެންމެ ހަގު ކުޅުންތެރިޔާއަށް\n2017 ވަނަ އަހަރު މާލޭ ލީގުގެ އިތުރުން ޔާން ވަނީ ގްރީނާއެކު އެފްއޭ ކަޕްގައިވެސް ކުޅެފައި\nޔާން ފުޓްބޯޅަ ކުޅެން ޝައުގުވެރިވީ ކުޑައިރު ރަށުގައި އުޅޭ ބޮޑެތި މީހުންނާއެކު ކުޅެން ގޮސް އުޅުމުގެ ތެރޭގައި\n16 ސެޕްޓެންބަރ 2020 | ބުދަ 23:01\nރާއްޖޭގައި އުފެދުނު އެންމެ މޮޅު ފުޓްބޯޅަ ކުޅުންތެރިޔާ އަލީ އަޝްފާގު (ދަގަނޑޭ) ޒުވާން ފޯވާޑް އަބްދުﷲ ޔާމީން (ޔާން) އުރާލައިގެން\nހއ. ހޯރަފުއްޓަށް އުފަން އުމުރުން 19 އަހަރުގެ އަބްދުﷲ ޔާމީން (ޔާން) އަކީ އަރަމުން އަންނަ ޒުވާން ފުޓްބޯޅަ ކުޅުންތެރިއެކެވެ. ކުޑަ ދުވަސްކޮޅެއްގެ ތެރޭގައި މަޝްހޫރު ގިނަ ކޯޗުންގެ އިތުބާރު ހޯދި ކުޅުންތެރިއެކެވެ. ޒުވާން ކުޅުންތެރިން އުފެދެމުން އަންނަ ކަމުގެ ހެތްކެކެވެ.\n"ރާއްޖެ.އެމްވީ" އަށް ދިން ހާއްސަ އިންޓަވިއުއެއްގައި ކުލަބު ގްރީން ސްޓްރީޓްސްއަށް ކުޅެމުން އަންނަ ގައުމީ ފުޓްބޯޅަ ޓީމުގެ ފޯވާޑް ޔާން ބުނީ ފުޓްބޯޅަ ކުޅެން ޝައުގުވެރިވީ ކުޑައިރު ރަށުގައި އުޅޭ ބޮޑެތި މީހުންނާއެކު ކުޅެން ގޮސް އުޅުމުގެ ތެރޭގައި ކަމަށާއި، އޭގެ ފަހުން ފުޓްބޯޅައަށް ހިތްޖެހުނީ ކަމަށެވެ.\nރަށު ސްކޫލްގައި އޮންނަ މުބާރާތްތަކުގައިވެސް ޔާނަކީ އެހެން ކުޅުންތެރިންނާ ތަފާތު ކުޅުންތެރިއެކެވެ. ކޮއްޓުމާއި ނެއްޓުމުގެ ހުނަރާ އެއްވަރަށް ގޯލާއި ރައްޓެހި ކުޅުންތެރިއެކެވެ.\nސްކޫލު ނިންމުމަށްފަހު މާލެ އައިސް ކުޅެން ލިބުނު ފުރުސަތަކީ ޕްރޮފެޝަނަލް ފުޓްބޯޅަ ކުޅުންތެރިއަކަށް އޭނާ ވުމަށް ދެކެމުން އައި ހުވަފެނުގައި ހަގީގީ ކުލަ ޖެހެނު ފުރުސަތެވެ. 2017 ވަނަ އަހަރު މާލޭ ލީގުގެ އިތުރުން ޔާން ވަނީ ގްރީނާއެކު އެފްއޭ ކަޕްގައިވެސް ކުޅެފައެވެ. އެކަމަކު އޭރު ގްރީންގެ ފުރަތަމަ އެގާރައިން ޔާނަށް ފުރުސަތު ލިބޭ ގޮތެއް ނުވެއެވެ.\nޔާން ބުނީ އޭރުވެސް ދުވަހެއް ދުވަހަކަށްފަހު މަސައްކަތް ކުރަމުން އައި ގްރީންގެ ފުރަތަމަ އެގާރައިން ޖާގަ ހޯދައި، އޭނާގެ ހުނަރު އެންމެނަށް ދެއްކުމަށް ކަމަށެވެ.\nޔާން ވަނީ ގްރީނާއެކު 2018 ވަނަ އަހަރުގެ ޔޫތު ލީގު ކާމިޔާބުކޮށްފައި\n2018 ވަނަ އަހަރު ބޭއްވި ޔޫތު ލީގަކީ ޔާން ވިދާލި މުބާރާތެވެ. އުމުރުން 17 އަހަރުގައި ގްރީންގެ ޔޫތު ޓީމުގެ ކެޕްޓަން ބޭންޑާއެކު ނުކުތް އެ މުބާރާތް ޔާން ނިންމާލީ ރަން މެޑެއްޔާއެކުގައެވެ. އެ މުބާރާތް ގްރީނަށް ކާމިޔާބުކޮށްދިނުމުގައި ޔާނުގެ ހިއްސާ ބޮޑު ކަމަށް ގްރީންގެ މެނޭޖުމަންޓުން ބުނެއެވެ.\nޔާން ބުނީ އެ މުބާރާތަކީ މިހާތަނަށް އޭނާގެ ފަރާތުން ގްރީނަށް ކޮށްދެވުން ހަމައެކަނި ކަންތައް ކަމަށާއި، މިހާރު އޭނާގެ އަމާޒަކީ ގްރީނާއެއެކު އިތުރު ކާމިޔާބީތައް ހޯދުން ކަމަށެވެ. އަދި މިކަން ހާސިލް ނުކޮށް ގްރީން ދޫކޮށް އެހެން ޓީމަކަށް ބަދަލުވުމުގެ ހިޔާލެއް ނުގެން ގުޅޭ ކަމަށްވެސް އޭނާ ބުންޏެވެ.\nމި ހާތަނަށް އައިއިރު ވަރަށް ގިނަ ފަރާތްތަކެއްގެ އެހީ ލިބުނުކަން ފާހަގަކުރަމުން ޔާން ބުނީ ރަށުން މާލެ ބަދަލުވުމުގައި އެންމެ ބޮޑު އެހީއެއް ލިބިގެންދިޔައީ އޭނާގެ އާއިލާގެ ފަރާތުންނާއި، ދެ އެކުވެރިން ކަމަށްވާ އަރުޝަދު އަޝްރަފް (އަރޫ) އަދި ހުސެއިން ފަޔާޒް (ޕައްޓޯލް) ގެ ފަރާތުން ކަމަށެވެ. އަދި މާލެ އައިސް ގްރީނާ ގުޅުމަށްފަހު އެ ކުލަބުން ދިން އެހީ ދުވަހަކުވެސް ހަނދާން ނުނެތޭނެ ކަމަށްވެސް ޔާން ބުންޏެވެ. މީގެ އިތުރުން ޔާން ބުނީ ގްރީންގެ ކުރީގެ ކޯޗު އަލީ ސުޒޭނުގެ އިތުރުން ވަރަށް ބައިވަރު ކޯޗުންގެ އެހީ މިހާތަނަށް އައިއިރު ލިބިގެން ދިޔަ ކަމަށެވެ.\nޒުވާން އުމުރުގައި ޔާން އަންނަނީ ގްރީންގައި ތަފާތު ދައްކަމުން\n2018 ވަނަ އަހަރަކީ ޔާނުގެ ކެރިއަރުގައި މިހާތަނަށް އެންމެ ކާމިޔާބު ސީޒަން ކަމަށް އޭނާ ވަނީ ފާހަގަކޮށްފައެވެ. އެގޮތުން ޔާން ބުނީ ގައުމީ ފުޓްބޯޅަ ޓީމުގެ ސްކޮޑުގައި ހިމެނުން އެއީ ލިބުނު ބޮޑު އުފަލެއް ކަމަށާއި، އެއީ އޭނާގެ ކެރިއަރުގައި މިހާތަނަށް ލިބުނު އެންމެ ބޮޑު ކާމިޔާބީ ކަމަށެވެ. އަދި ބުނީ ސިންގަޕޫރާ ދެކޮޅަށް ރާއްޖެ ކުޅުން މެޗުގައި ކުޅެލަން ފުރުސަތު ލިބުމުން ބަޔާންކުރަން ނޭނގޭ ބޮޑު އުފަލެއްވި ކަމަށެވެ. މިއާއެކު ޔާން ވެގެން ގޮސްފައިވަނީ ގައުމީ ފުޓްބޯޅަ ޓީމުގެ މެޗެއްގައި ކުޅެން އެރި އެންމެ ހަގު ކުޅުންތެރިޔާއަށެވެ.\nމީގެ އިތުރުން ޔާން ބުނީ މިދިޔަ އަހަރު ގްރީނުގައި، ރާއްޖޭގައި އުފެދުނު އެންމެ މޮޅު ފުޓުބޯޅަ ކުޅުންތެރިޔާ އަލީ އަޝްފާގު (ދަގަނޑޭ) އާއެކު ކުޅެލަން ލިބުނު ފުރުސަތަކީ އޭނާގެ ހުވަފެން ހަގީގަތަކަށްވި ދުވަހެއް ކަމަށާއި، "އައިޑޮލް" އާއެކު ކުޅުމަކީ ކުޅުންތެރިޔަކަށް ލިބޭނެ އެންމެ ބޮޑު ކާމިޔާބީ ކަމަށެވެ.\nފުޓުބޯޅަ ކުޅުންތެރިންނަށް ބޮޑެތި ގޮންޖެހުންތަކަކާއި ކުރިމަތިލާން ޖެހިފައިވާކަން ފާހަގަކުރަމުން ޔާން ބުނީ، ކުލަބުތައް މާލީ ގޮތުން ވަރުގަދަވާނެ ދުވަހެއް އައުން އެއީ ދެކެން ބޭނުންވާ ދުވަހެއް ކަމަށާއި، މުސާރާއިގެ މައްސަލަތައް މިހާރު ކުޅުންތެރިންނަށް ދިމާވާ ކަމަށެވެ. އަދި ކޮންމެ ކުޅުންތެރިޔަކީ ހަމައެކަނި ފުޓްބޯޅައަށް ހުސްވެގެން އެކަންކުރާ ކުޅުންތެރިންނެއް ނޫން ކަމަށް ޔާން ބުންޏެވެ.\nޔާން ބުނީ އޭނާގެ މިހާރުގެ ޓާގެޓަކީ ދަގަނޑޭގެ ހަތް ނަންބަރު ޖާޒީގައި ގައުމީ ފުޓްބޯޅަ ޓީމުގެ ފުރަތަމަ އެގާރައިގައި ހިމެނިގެން ކުޅުން ކަމަށާއި، އެ ހުވަފެން ހަގީގަތަކަށް ހެދުމަށް ގަދަ އަޅައި މަސައްކަތް ކުރާނެ ކަމަށެވެ.\nމި ފުރުސަތުގައި "ރާއްޖެ.އެމްވީ" އިން ޔާން މިހާތަނަށް ހޯދައިފައިވާ ކާމިޔާބީތަކަށް މަރުހަބާ ކިޔައި، ކުރިއަށް އޮތް ތަނުގައި އިތުރު ކާމިޔާބީއަށް އެދެމެވެ.


REPORT: Valhakah Fahu Valheh, Jamaaiytherin Dhaa Ohoruvumuga! - Vaguthu\nނަމްބަރަށް ބަދަލު އައުމާއިއެކު އަނެއްކާވެސް ލުއިތަކުގެ ވާހަކަ - 13 ގަޑިއިރު ކުރިން\nވަޅަކަށް ފަހު ވަޅެއް، ޖަމާއަތްތެރިން ދާ އޮހޮރުވުމުގައި!\nކޮވިޑް-19 ބަލީގައި އިއްޔެ ނިޔާވި މީހާ ވަޅުލައި ނިންމާފައި، ޖަމާއަތްތެރިޔާ އަހުމަދު މުނައްވަރު އޮފީސް ބަޔަށް ވަދެ، ފުރަތަމަ ވެސް ބޭލީ ލައިގެން ހުރި ކޯޓާއި ފޭސް ޝީލްޑް ފަދަ ބަލިން ރައްކާތެރިކުރުމަށް އަޅާފައިވާ ސާމާނެވެ. ކޯޓުގެ އެތެރެއިން ލައިގެން ހުރީ ކަޅު ކުލައިގެ ޓީޝާޓެކެވެ. އަރައިގެން ހުރީ ގަން ބޫޓަކަށެވެ. ހުޅުމާލެ ސަހަރާގައި ހުރި މުނައްވަރު ފުރަތަމަ ވެސް ކައިރިއަށް އައިސް ހަމަނޭވާއެއް ލާފައި ހަމަޖެހިލިއެވެ. އެއީ މެންދުރުގެ އެންމެ އަވި ގަދަ ގަޑިއެވެ. މުނައްވަރު ހުރީ ގައިން ފޭބި ދަލުން ފޯވެފައެވެ. ހަމަޖެހިލާފައި ފުރަތަމަ ވެސް ޓީޝާޓުން ދާތައް ފެލާލީއެވެ.\nޖަމާއަތްތެރިކަމަކީ މުނައްވަރަށް އާ ކަމެއް ނޫނެވެ. ސޯޅަ އަހަރު ދުވަހު އެކަމުގައި އުޅުނު އިރު ވެސް ވަރުބަލި ކަމަކަށް ނުދައްކައެވެ. ރާއްޖެ އަށް އެރި އެންމެ ވަރުގަދަ ކޮވިޑް މި ރާޅުގައި އެތައް ބައެއްގެ ފުރާނަ ވަކިވެގެންދާ މި ދުވަސްވަރު، މުނައްވަރުގެ ގެއަކަށް ހުޅުމާލެ "ސަހަރާ" ހަދައިފިއެވެ. އެތަނުގައި ހުންނަ ކޮޓަރިއެއްގައި މެއި އަށް ވަނަ ދުވަހުން ފެށިގެން އޭނާގެ ދިރިއުޅުން ވަނީ ބަދަލުކޮށްފައެވެ. ކައި ބޮއެ ހަދަނީ ވެސް އެ ތަނުގައެވެ. ގާތްގަނޑަކަށް 36 ގަޑިއިރު "އަރާމް" ނުކޮށް ކުރި މަސައްކަތަކީ އިހަކަށް ދުވަހު ތަޖުރިބާކާރު ކުރަން ޖެހުނު ކަމެކެވެ.\nމުނައްވަރު އިސްވެ ކަށު ނަމާދެއް ކުރަނީ؛- ވަގުތު އިމޭޖަސް- މުހައްމަދު އަފްޒަލް\nމާލޭގެ އާ ސަހަރާގައި މަސައްކަތްކުރަމުން އައި މުނައްވަރު "ކައްވަޅު ކޮންނަން" ފެށީ ގަލޮޅު މަދަރުސާ އިން އޯލެވެލް ނިންމާފައެވެ. ކަށްވަޅު ކޮންނަ މީހެއްގެ މަސްއޫލިއްޔަތު އޭނާ އުފުލީ އެންމެ ހަ މަސް ދުވަސް ވަންދެނެވެ. އޭގެ ފަހުން ހަ މަސް ދުވަހުގެ ކޯހެއް ފުރިހަމަކޮށް، މީހުން ހިނެވުމުގެ ޒިންމާއާ ހަވާލުވިއެވެ. އޭރުއްސުރެ މިހާރު ވެސް އޭނާގެ މަސްއޫލިއްޔަތަކީ ބޮޑަށް މީހުން ހިނެވުމުގެ ޒިންމާއެވެ. ކަންނެތްކަމާއި ވަރުބަލިކަމެއް ނެތިއެވެ.\nމިއަދު މުނައްވަރަކީ އެތައް ބައެއްގެ ލޯބި ލިބިފައިވާ ޒުވާނެކެވެ. އެންމެ ހިތްދަތި ވަގުތު އާންމުންގެ އެހީތެރިޔާއެވެ.\nރާއްޖެ އަށް މި މަހަކީ ކޮވިޑްގެ ބަލިމަޑުކަމުގައި ވަރަށް ހިތްދަތި މަހެކެވެ. ރާއްޖެ އިން މިހާތަނަށް ކޮވިޑް ބަލީގައި 132 މީހަކު ނިޔާވެފައިވާ އިރު، މި މަހު ރިކޯޑު އަދަދަކަށް މީހުން ނިޔާވެފައިވެއެވެ. އެގޮތުން 59 މީހުން ވަނީ ނިޔާވެފައެވެ. މިދިޔަ ދެ ހަފުތާއެއްހާ ދުވަހަށް ބަލާއިރު ކޮންމެ ދުވަހަކު އެވްރެޖްކޮށް ތިން މީހުން މަރުވެއެވެ. އަދި ބައެއް ދުވަސް ދުވަހު، ހަތަރު މީހުންނާއި ފަސް މީހުން ވެސް ނިޔާވެފައިވެއެވެ.\nކޮވިޑްގައި ނިޔާވާ މީހުންގެ އަދަދުތައް އާދަޔާ ހިލާފަށް ގިނަވެފައިވާ މި ދަނޑިވަޅުގައި މުނައްވަރާއި ނުވަ ބައިވެރިންގެ ޓީމަށް ރަނގަޅަށް އަރާމްކޮށްލަން ވެސް ވަގުތެއް ނުލިބެއެވެ. ކޮވިޑް ބަލީގައި މީހަކު ނިޔާވާ ހަބަރު ލިބޭ އިރަށް ޖެހެނީ މަސައްކަތް ފަށާށެވެ. ރޭގަނޑެއް، ދަންވަރެއް، ފަތިހެއް އަދި ވިއްސާރަ އާއި ގަދަ އަތްވަކަށް އެ ހިދުމަތްތެރިން މިއަދު ނުބަލައެވެ. ކޮވިޑް ބަލީގައި ނިޔާވާ މީހުންގެ އަދަދުތައް ގިނަ ކަމުން މިހާރު ހުންނަނީ ވަޅުތައް ދުރާލައި ކޮނެފައެވެ. ހުޅުމާލެ ސަހަރާގެ ޖާގަ ތަނަވަސްކަމުން، ޖާގައިގެ ދަތިކަމެއް އަދި އިހްސާސް ކުރަން ނުޖެހެއެވެ.\n"އަޅުގަނޑުމެން އާންމުކޮށް މިހާރު ހަތަރު ވަޅު ކޮނެފައި ބައިންދަނީ. ހުސް ވަގުތެއް ލިބޭ އިރަށް ކުރާ ކަމަކީ އެއީ. މިހާރު އެކަމަކު އެއް ވަޅު ބާކީ އޮތީ. އިތުރު ވަޅުތައް ކޮންނަން ޖެހިފައި އެ ހުރީ،" ސަހަރާގައި ހުރެ މުނައްވަރުގެ ވާހަކަތައް ފެށިއެވެ.\nކޮވިޑް-19 ޖެހިގެން ނިޔާވާ މީހުން ވަޅުލުމުގައި އުޅޭ މީހުން؛- ވަގުތު އިމޭޖަސް- މުހައްމަދު އަފްޒަލް\nސަންދޯއް ހުންނަނީ "ފޫ އަޅައި ބަންދުކޮށްފައި"\nނުރައްކާތެރި ކޮވިޑް-19 ރޯގާ އައުމުގެ ކުރިން، އެކިއެކި ބަލިތަކުގައި ނުވަތަ އެ ނޫން ވެސް ކަންކަމުގައި ނިޔާވާ މީހުން ވަޅުލުމަށް ބޭނުން ކުރަނީ ތިން ފިލައަކުން ގުޅުވާލާއިގެން ހަދާފައިވާ ސަންދޯކަކުންނެވެ. އެކަމަކު، ކޮވިޑް-19 ގައި ނިޔާވާ މީހުންގެ ސަންދޯއް ވަރަށް ތަފާތެވެ. ކޮވިޑް-19 ގައި ނިޔާވާ މީހުންލުމަށް ސަންދޯއް ހުންނަނީ "ފޫ އަޅައި" ބަންދުކޮށްފައެވެ. މާނައަކީ ކުރިން ސަންދޯކުގައި ތިން ފިލައެއް ބޭނުން ކުރިޔަސް، މިހާރު ބޭނުން ކުރަން ޖެހޭނީ ހަތަރު ފިލައެވެ. ކޮވިޑް-19 މަރުތަކަށް ހާއްސަކޮށް ޖަހާފައިވާ ސަންދޯއްތަކުގެ ފުލުގައި ފިލައެއް ޖަހައި ބަންދު ކުރާނެއެވެ.\nއަދި ހިންމިތަކަށް ސިލިކޯން އަޅައި ލީކް ނުވާ ވަރު ކުރެއެވެ.\nސަންދޯކަށް މައްޔިތާ ލަނީ ބޮޑީ ބޭގަކަށްލުމަށްފަހުއެވެ. އެހެންވެ، އެހެން ސަންދޯއްތަކާ ހިލާފަށް މި ސަންދޯއްތައް ބޮޑެވެ.\nކޮވިޑް-19 ޖެހިގެން ނިޔާވި މީހެން ވަޅުލުމަށް ވަޅު ކޮންނަނީ.؛- ވަގުތު އިމޭޖަސް- މުހައްމަދު އަފްޒަލް\nކޮވިޑުގައި މަރުވާ މީހުން މާގިނައިރު ބޭއްވެން ނޯންނާތީވެ، މައްޔިތާ ސަހަރާ އަށް ގެނައުމާ އެކު މަސައްކަތް ފަށައި، ވީ އެންމެ އަވަހަކަށް ވަޅުލުމުގެ ކަންކަން ކުރުމަކީ މުނައްވަރުއާ ހަވާލު ކުރެވިފައި އޮތް ޒިންމާއެވެ. ވަޅުލުމުގެ ކަންކަން ކުރާ އިރު، މުނައްވަރާއި އޭނާގެ ޓީމުން އުޅެން ޖެހެނީ ވާރޭކޯޓު ލައި، އަތަށް އަންގި ލައްވައި އަނގަމަތީ މާސްކު އަޅައި އަދި އޭގެ މަތިން ފޭސް ޝީލްޑެއް އަޅުވައިގެންނެވެ.\nކޮވިޑް ބަލީގައި ނިޔާވާ މީހުންގެ މޫނު ބެލުމުގެ ކަންކަން މާ ގިނަ އިރަކު ނޯވެއެވެ. އާއިލާގެ ހުރިހާ މެމްބަރުން މޫނު ބަލައި ނިމިއްޖެ ނަމަ، ވަޅުލުމުގެ އިންތިޒާމުތައް ވީހާވެސް އަވަހަށް ހަމަޖައްސައެވެ. އަދި ވެލި ބޭނުންކޮށްގެން ތަޔައްމަމް ކުރުމަށް ފަހު، ބޮޑީ ބޭގް ސަންދޯކަށް ލައި މަތި ޖަހައެވެ. އެ މަންޒަރު އާއިލާގެ އެއްވެސް މެމްބަރަކަށް ނުދައްކާނެއެވެ. ސަންދޯއް ނެރެގެން ކަށު ނަމާދު ކުރަންދާ އިރު ވެސް ސަންދޯކުގައި ހިފުމަށް އާއިލާގެ މެމްބަރަކަށް ފުރުސަތެއް ނުދޭނެއެވެ. އެއީ ރައްކާތެރިކަމުގެ ފިޔަވަޅެއްގެ ގޮތުންނެވެ. ކަށު ނަމާދު ކުރަން މައްޔިތާ މިސްކިތް ތެރެއަކަށް ނުވައްދާނެއެވެ. ކަށު ނަމާދު ކުރާނީ މިސްކިތް ކައިރީގައި ހިޔާކޮށްފައި އޮންނަ ބައިގައެވެ. ކަށު ނަމާދު ކުރާ އިރު ވެސް ކުރީގައި ތިބޭނީ ޖަމާއަތްތެރިންނެވެ. އޭގެ ފަހަތުގައި އާއިލާގެ މެމްބަރުންނާއި އެހެނިހެން މީހުންނެވެ.\nކަށުނަމާދުކޮށްގެން ވަޅު ކައިރިއަށް ގެންދާ އިރު ވެސް ސަންދޯކުގައި ހިފަހައްޓައިގެން ތިބޭނީ ޖަމާއަތްތެރިންނެވެ. ސަންދޯއް ހިފައިގެންދާ އިރު ކުރީގައި އަބަދުހެން މުނައްވަރު ހުންނާނެއެވެ. ވަޅަށް ތިރިކޮށް، ވަޅުލުމުގެ ކަންކަން ނިމެންދެން އިސް މީހަކަށް ހުންނަ މީހަކީ ވެސް މުނައްވަރެވެ. ވަޅުލުމުގެ ކަންކަން ނިމުމުން، ކޯޓާ ހުރިހާ އެއްޗެއް ބާލައި ޑިސްއިންފެކްޓް ނޫނީ ދޮވެފައި ނޫނީ ދެ ވަނަ ފަހަރަށް ބޭނުމެއް ވެސް ނުކުރެއެވެ.\nހދ. ކުޅުދުއްފުއްޓަށް އުފަން މުނައްވަރު 36، "ވަގުތަށް" ބުނީ މިހާރު އެންމެ ބޮޑު ބުރައެއް އުފުލަން ޖެހިފައި ވަނީ ވަރަށް އަވަސް އަވަހަށް ކޮވިޑްގައި ނިޔާވާ މީހުން ސަހަރާ އަށް ވަޅުލާން ގެންނަމުންދާތީ ކަމަށެވެ. މީގެކުރިން، ހަ މީހުން މަސައްކަތު މީހުންގެ ގޮތުގައި އުޅުނު ނަމަވެސް މިހާރު އެ އަދަދު ވަނީ ނުވައަކަށް އިތުރުކޮށްފައެވެ. އިތުރު ބަޔަކު މިކަމުގައި ބައިވެރި ކުރަން ޖެހުނީ މުނައްވަރު ބުނި ގޮތުގައި "ބާރު ބޮޑު" ވެގެންނެވެ.\nކޮވިޑްގައި ނިޔާވާ މީހުން ލާން ބޭނުން ކުރާ ސަންދޯއް. --- ވަގުތު އިމޭޖަސް: މުހައްމަދު އަފްޒަލް\nސަހަރާ އިން ފެންނަނީ ވަރަށް ހިތްދަތި މަންޒަރެއް!\nކޮވިޑް-19 ބަލީގައި ނިޔާވި 100 އަށް ވުރެ ގިނަ މީހުންގެ އާއިލާތަކާ މުނައްވަރާ ހުރީ ބައްދަލުވެފައެވެ. ސަހަރާ އަށް އަންނަ ކޮންމެ މީހެއްގެ އިހްސާސްތައް އެންމެ ރަނގަޅަށް ފެންނާނެ އެކަކަށް މުނައްވަރު ވާނެއެވެ. އާއިލާގެ މެމްބަރުން ސަހަރާ އަށް އައިސް އެ ބާލާ ކަރުނަތައް އަސަރާ އެކީގައި ބަލަން ފެން ކަޅިވެފައި ހުރި އެކަކަކީ މިއަދު މުނައްވަރެވެ. ރާއްޖޭން މަރުވި ގިނަ މީހުންގެ ޖަނާޒާގެ ކަންތައްތައް ކުރިއަށް ގެންދިޔަ މީހާ ކިޔައި ދިން ގޮތުގައި ކޮވިޑުގައި ނިޔާވާ ގިނަ މީހުންގެ ފުރާނަ ނެތް މަސްގަނޑު އާއިލާ އަށް ފެންނަނީ، އެ މީހަކާ ބައްދަލުނުވެ އެތައް ދުވަހެއް ވެފައި ހުއްޓައި ސަހަރާއިންނެވެ. އެހެންވެ އެ ނިޔާވާ މީހުންގެ އާއިލާގެ މެމްބަރުން ކުރާ ހިތާމަ މާ ބޮޑު ކަމަށް އޭނާ ބުންޏެވެ.\n"ގިނަ މީހުން ކޮވިޑް ޖެހިގެން ފެސިލިޓީ އަށް މި ގެންދަނީ. ގެންދާ ފަހުން ނުއެއް ފެނޭ. ނުފެނި ހުރެފައި މަރުވެެގެން ހަށިގަނޑު ސަހަރާ އަށް ގެނައީމަ އެވާ އިހްސާސް އަޅުގަނޑަށް ފެނޭ. އާއިލާގެ މެމްބަރުން ވަރަށް ބޮޑަށް ރޮއެ ހަދާނެ،" މުނައްވަރު ކިޔައި ދިނެވެ.\n"އެ މަންޒަރަކީ މާލެ އިން ފެނުނު މަންޒަރާ ބަލާ އިރު ތަފާތު ބަލަން އުނދަގޫ މަންޒަރެއް،"\nނިޔާވާ މީހުން ތަޔައްމަމް ކުރުމަށް ބޭނުން ކުރާ ވެލި. --- ވަގުތު އިމޭޖަސް: މުހައްމަދު އަފްޒަލް\nކޮވިޑްގައި ނިޔާވާ މީހުންގެ ޖަނާޒާތައް ކުރިން ފާހަގަ ކުރިހެން ތަފާތެވެ. މައްޔިތާ ބޮޑީ ބޭގެއްގައި ސަހަރާ އަށް ގެނެސް މޫނު ބެލުމުގެ ކަންކަން ކުރިއަށް ގެންދާ އިރު، އެކަށީގެންވާ ކައިރި ހިސާބެއްގައި ތިބެ، މޫނު ބެލުމުގެ ފުރުސަތު މިހާރު ވަނީ ދީފައެވެ. މޫނުބަލާއިރު އެއްވެސް މީހަކަށް މައްޔިތާގެ ހަށިގަނޑުގައި އަތެއް ނުލެވޭނެއެވެ. ހިނެވުމުގެ ބަދަލުގައި ތަޔައްމަމް ކުރާ އިރު މައްޔިތާގެ ހަށިގަނޑުގައި ހިރަފުސް ވެލިން ހާކާލުމަށް ފަހު ބޮޑީބޭގުގެ ބޭރުން ކަފުނަށް ލުމަށް ފަހު ސަންދޯކަށް ލައި ވަޅުލަނީއެވެ.\nކޮވިޑުގެ ސަބަބުން މިދިޔަ އަހަރު އަންހެނުންނާއި ހަތަރު ކުދިން ރަށަށް ބަދަލުކޮށްފައިވާ މުނައްވަރު ބުނި ގޮތުގައި މިއީ މަސައްކަތަށް ވުރެ ބޮޑަށް ސިކުނޑިއަށް ބުރަ، ހާސްކަން ބޮޑު ކަމެކެވެ. އަދި ކުރާ މަސައްކަތަށް ވުރެ ހަށިގަނޑަށް ލިބޭ ބުރަ މާ ބޮޑު ކަމަށް އޭނާ ބުންޏެވެ.\nމުނައްވަރަށް މި ފަހުން އެންމެ ބޮޑު ބުރައެއް އުފުލަން ޖެހުނީ މިދިޔަ ހަފްތާގެ ބުދަ ދުވަހުއެވެ. އެއީ ކޮވިޑް ބަލީގައި އެންމެ ގިނަ ބަޔަކު ނިޔާވި ދުވަހެވެ. އެ ދުވަހު އެކަނި ވެސް މި ބަލީގައި ހަތް މީހަކު ވަނީ ނިޔާވެފައެވެ. މުނައްވަރު ބުނީ އެ ދުވަހު މަސައްކަތް ކުރަން ޖެހުނީ "ލޮލު ފިޔައެއް" ވެސް ނުޖަހާ ކަމަށެވެ.\n"އެ ވާ ގޮތަކީ މީހަކު މަރުވެގެން ނުގެނެ ލަސްވިޔަސް އަޅުގަނޑުމެން ތިބެން ޖެހޭނީ ސްޓޭންޑް ބައިގައި" މުނައްވަރު ބުންޏެވެ.\nމުނައްވަރެކޭ އެއްގޮތަށް ހުރިހާ ދިވެހިންގެ ހެޔޮ ދުއާއަކީ ކޮވިޑްގެ ވޭދަނަތައް ދަށްވެ، ބަލީގައި ނިޔާވާ މީހުން ހުއްޓުމަކަށް އައުމެވެ. 24 ގަޑިއިރުތެރޭ ހަތް މީހުން ވަޅުލާން ޖެހުނު ހިތާމަވެރި ދުވަސް ދެކެން ދެ ވަނަ ފަހަރަށް މުނައްވަރު ބޭނުމެއް ނުވެއެވެ. އޭނާގެ އެދުމަކީ ހުރިހާ އެންމެން ވެސް ފަރުދީ ޒިންމާ އަދާކުރުމެވެ. މޫނު ބަލަން އަންނަ މީހުން ވެސް އެޗްޕީއޭގެ ގައިޑްލައިނާ އެއްގޮތަށް އަމަލުތައް ބެހެއްޓުމެވެ.\nއާއިލާގެ މީހުންގެ ތެރެއިން ކޮވިޑަށް ފައްސިވެފައި ތިބި މީހުން މޫނު ބަލަން އައި ކަމުގައި ވިޔަސް، ފައްސި ނުވާ މީހުންނާ ކައިރިނުވުމަކީ މުނައްވަރުގެ އެދުމެކެވެ. އެހެން ނޫން ނަމަ، ނުރައްކަލަށް ހުށަހެޅެނީ މުނައްވަރާއި މޫނު ބަލަން ގޮސް ތިބި އެހެން މީހުންނެވެ.\nތިނަދޫ މިސްކިތްތަކުގައި ނަމާދުކުރުން މަނާކުރި މުއްދަތު އިތުރުކޮށްފި\nކޮވިޑް-19: ކުޑަ ކުދިންނަށް ވެކްސިން ދިނުމަށް ސްޕަޓްނިކް ސްޕްރޭއެއް\nމެއި 24, 2021 10:18\nމިސަރުކާރުން ވަރަށްދުރާލާ ކޮވިޑަށް ތައްޔާރުވި ، މާނަޔަކީ ކޮވިޑު ބަލިމަޑުކަމުގައި ލިބޭ އެހީން ވަށްކަންކުރަން ، ރައްޔިތުން އަތްދޮންނަން ގޭގަ ބައިތިއްބާފަ ވެރިމީހަ ދައުލަތުގެ ހަޒާނާ ދޮވެލަން ، ފިނޭންސް މިނިސްޓަރ ގައުމުގެ ހަރުމުދާތަށް މޯގޭޖުކޮށް ބިލިޔަން ބިލިޔަން ޑޮލަރ ހޯދާ އެހުރިހާ ޑޮލަރ ފެންފޮދެއް ސައިބޯނި ކޮޅެއްނުލާ ދޮވެ ދިރުވާލުން ފަސްމާމުލު ފަސްވަގުން ގައުމު ދަވާލައިފި\nމެއި 24, 2021 11:19\nހަމަ ކޮންމެ ކަމެއް ސަރުކާރުގަ ނުޖައްސަބަލަ\nﷲ ގެ ކުޅަދުންވަންތަކަން ގަބޫލް ނުކުރަނީތަ\nﷲ އޭ ފުރާނަ ގެންދަވަނީ\nމިއައްވުރެން ބޮޑެތި ގައުމު ތަކުގަވެސް ކިތައްމީހުން އެމަރުވާނީ\nބުނާބަސް އަހާ މީހަކުވެސް މިތާގަ ނޫޅެ\nމެއި 24, 2021 11:13\nސާބަހޭ މުނައްވަރު.ތިޔަ ފަދަ ޒުވާނަކު ރާއްޖެއިން ނުފެންނާނެ ކުރިއަށް އޮތް 20 އަހަރުވެސް.ތިޔަކުރާ ހިތްވަރު އެއީ ގައުމުގެ އެންމެ މަތީ ޝަރަފު ހައްގު ގުރުބާނީއެއް.ވަޅު ކޮންނަން ތިބި މީހުން އަތަށް އަންގިއެއް ވެސް ނުލައްވާ އަދި ހުސްފައިގަ ވަޅުތެރޭގަ އުޅޭ އުޅުން އިސްލާހްކޮށްލުން އެއީ ރަނގަޅު ކަމެއް ކަމުގަ ދެކެން.ވ.ވެދުން\nމެއި 24, 2021 11:39\nމުޅި ޤައުމު ލޮކްޑައުން ނުކޮށް މިޤައުމު ދެން ސަލާމަތެއެް ނުކުރެވޭނެ. ހުރިހާ ރައްތަކަށްވެސް މިބަލީގައި އެހީވާން ޑޮކްޓަރު ނަރުހުން އަދި އެހެނިހެން ކަންކަމަށް ބޭނުންވާމީހުން އަވަހަށް ފޮނުވާދީ ޤައުމު ލޮކްޑައުން ކުރޭ ކިތައްމެ ނަސޭހަތެއް ދިނަސް މިޅޮސް ކޮހަށް އެކައްޗެއްވެސް ނޭގޭނެ. ހަމަ ގަސްތުގައި މިކަން ކޮންޓްރޯލް ކުރެވެން އޮއްވާ އިންޑިޔާ މީހުން ގެނެސްގެން އިންޑިޔާއަށްވުރެ ބޮޑަ ކޮވިޑް ފަތުރާލީ މިކަމުގެ ހިތި ފެންނާނެ މަރުގެ ކޮވިޑްގައި ނިޔާވާ މީހުންގެ އާއިލާތަކަށް މަރުގެ ދިޔަ އިބޫ ދޭން ޖެހޭނެ މީ ހަމަ ގަސްތުގައި ކުރިކަމެއް\nމެއި 24, 2021 13:46\nއީމާންތެރިކަމުގެ ޒައްރެއްގެ މިންވަރުވެސް ހުރިމީހަކު ތިގޮތަށް ވާހަކަ ނުދައްކާނެ. ސިޔާސީވިއަސް ތީ ބޮޑުވަރު\nމެއި 24, 2021 11:45\nޤައުމު މިއޮތްގެން ނުރައްކާތެރި ކަމުގެ އެލާމް އަޅާ އަޅާ ނިމެނީ މީހުން މަރުވުން ގިނަވަނީ ކޮންޓްރޯލް ގެއްލިއްޖެ. ސަހަރޯ މިއިބޫ އަމިލްޔަށް ބަލި ޤަބޫލް ނުކުރާނެ ޕާޓީ އަކުން ނޫން ރައްޔިތުން ނިކުމެ މީނާ ބާލަންވީ މިގޮތަށް ރައްޔިތުން ލައްވާ ހަދުވަން މީނާ މިމަޑުކުރަނީ ދުނިޔޭގެ މީހުން ކުރިމަތީގައި އެއިރުން މީނަޔަށް ނުވެގެން ނިކުރެވިގެން ވެރިކަން ދޫކޮށްލީ ކަމަކަށް ނުވާނެނޫންތޯ! މީ ބޮޑު ބީތާއެއްތަ މިޤައުމު މިއޮތް ބިރުވެރިކަމަށް ވައްޓާލީ އެގިހުރެގެން ގަސްތުގައި.\nމެއި 24, 2021 13:58\nޝިރޯމެން އަދި ޅައީ. ތީ ވަރަށް ދަށުދަރަޖައިގެ މީހުން ދައްކާ ކަހަލަ ވާހަކަ. ބަލަ މީހުން ބަލިވުމާއި މަރުވުން އެއީ އިލާހީ ގާނޫގަ ވާކަންކަން. ޢެ ކިތަންމެ ވަރަކަށް ބަދަލު ކުރަން އުޅުނަސް ނުކުރެވޭނެ. ޢެއީ ގައުމުގަ ޢޭރަކުހުންނަ ވެރިއަކު ކުރާކަމެއްނޫން. ޥެރިމީހާ އެއޮތީ ކަލޭމެން މިހާލަތުގަ ކަންކުރަންވީގޮތް ބުނެދީފަ. ޢެގޮތަށް އަމަލު ކުރެވޭތޯ ބަލާބަލަ ހަޅޭއް ނުލަވާ. ގައުމުގެ ވެރިމީހާ ޖެހޭނެ ރައްޔަތުން ބަނޑަށް ނުޖައްސާވޭތޯވެސް ބަލަން. ކަލޭމެން ކަހަލަ މުއްސަނދި ތަނަވަސް މީހުންނަށް ލޮކްޑައުން ކޮށްގެން އުޅެވުނަސް ގިނަ ދިވެހި ރައްޔަތުންނަށް ލޮކްޑައުން ކޮށްގެން އަނގަޔާ އަތާ ދިމާނުވޭ. މީވެސް ވެރިމީހާ ވިސްނަންޖެހޭ ކަންކަން.\nމެއި 24, 2021 12:11\nއަޖައިބެއް. މީގެ ކުރިން ދުވާލަކު މީހަކު މަރުނުވަނީތަ؟\nމެއި 24, 2021 12:39\nދެއަހަރުތެރޭ 100 މީހުންގެ މަރުގެ ރިޕޯޓު ކުރަން ޖެހުނު މީހާ ލިޔެ ލިޔެ އިގިލި ފާވެގެން ހަދާނެ ގޮތެއް ނެތިފަޔޯ. 02 އަހަރު ތެރޭ 100 މީހުން ވަޅުލަން ޖެހިގެން ތަން ހުސްވެ، ވަޅުލަން ތިބި މީހުން ބުރާންތިވެ، މޮޔަވަނިއްޔޯ. ސިކުޑިއެއް ހުރިމީހަކު މިކަހަލަ ދެއުޅި އެއްނުވާ އެއްޗެހި ލިޔެފަ ހުންނަ ތަން ފެނުނީމަ މޮޔަވާނީ.\nމެއި 24, 2021 17:07\nތިހިރީ ހަމަ ރަގަޅަށް މޮޔަވެފަ. މި ދައްކަނީ ދެ އަހަރުގެ ވާހަކައެއް ނޫން. މި ދައްކަނީ މިމަހު މިހާތަނަށް 60 އަށްވުރެ ގިނަ މަރު ވީވާހަކަ. މިއަދު އެކަނި މިހާތަނަށް 8 މަރު ވީ ވާހަކަ. ދޭބަލަ 8 ވަޅު ކޮނެ 8 ޤަބުރު ވަޅުލަން ބުރާންތި ނުވޭތޯ.\nމެއި 24, 2021 12:51\nމުނައްވަރުގެ މަސައްކަތަށް ހަމަ ސާބަހާއި ޝުކުރިއްޔާ! ތި މަސައްކަތުގައި ކީރިތި ﷲ ބަރަކާތްލައްވައި މި ބަލިމަޑުކަމުން އަޅަމެންނާއި މުޖުތަމަޢު އަދި ދުނިޔެ ސަލާމަތް ކުރައްވާށި! އާމީން.\nމެއި 24, 2021 13:21\nވައްކަމަކަށް ފަހު ވައްކަމެއް، ރައްޔިތުން ދާ އޮހޮރުމުގަ!*\nމެއި 24, 2021 13:22\nމުނައްވަރު ފަދަ ހިތްވަރު ގަދަ ޒުވާނަކު ތިތާގަ ހުރި ކަމަށްޓަކައިވެސް އުފާކުރަން. ޢަޅުގަޑު މިއަހަރު އެންމެ ފަހުން އ.ޖަމާޢަތްތެރިއަކަށް ޢިއުލާން ކުރުމުން އެކަމަށް އެދުނިން، ތައުލީމީ ޝަރުތު ހަމަވިޔަސް ތަޖުރިބާ ނެތުމާއި އިންޓަވިއުންދަށުން މާކްސް ލިބިގެންނުހޮވުނު. އޭ2 ފޯމް ގައިވާގޮތުން ހޮވުނީ އެދުނު އެންމެންގެ ތެރެއިން އެންމެ ދުވަސްވެފައިވާ، ވަޤުތީ ގޮތުން އެތާ އޭރުވެސް އުޅޭ 60 އަހަރު ވެފައިވާ ކުރީގެ މެމްބަރެއްގެ މަންމަ، ޑިގުރީ ފެންވަރު ކުދިންވެސް ތިބި، އިންޓަވިއު އަކީ މިހާރު މީހުން ވަޒީފާއަށް ނެގުމުގައި އެންމެ މަކަރުވެރި ހަތިޔާރު\nމެއި 24, 2021 13:25\nވާރޭކޯޓު! ކޮންކަހަލަ ނޫސްވެރިކަމެއް!


Ethah baeh ge vadhaee salaamai eku Netflix ah heenarukan! | ThePress\n20 April 2022, 10:27\nނެޓްފްލިކްސް ރަމްޒުކޮށްދިނުމަށް ބޭނުން ކޮށްފައި ވާ ތަސްވީރެއް / ފޮޓޯ: ދަ ވާޖް\nދުނިޔޭގެ އެންމެ ވަރުގަދަ ވީޑިއޯ ސްޓްރީމިންގް ޕްލެޓްފޯމްގެ ގޮތުގައި ސިފަކުރަމުން އައި ނެޓްފްލިކްސް އަށް އިޝްތިރާކު ދައްކަމުން އައި2މިލިއަނެއްހާ މީހުން އެ ހިދުމަތް ބޭނުން ކުރުން ހުއްޓާލައިފިއެވެ.\nމި އަހަރުގެ ފުރަތަމަ ކުއާޓަރުގައި2މިލިއަން މީހުން ނެޓްފްލިކްސް އަށް އިޝްތިރާކު ދެއްކުން ހުއްޓާލާފައި ވާ އިރު، މިހާރު ހިނގަމުންދާ2ވަނަ ކުއާޓަރުގައިވެސް އިތުރު2މިލިއަން މީހުން ނެޓްފްލިކްސްގެ ހިދުމަތް ބޭނުން ކުރުން ހުއްޓާލާނެ ކަމަށް ވަނީ އަންދާޒާ ކޮށްފައެވެ.\nޖެނުއަރީ 2022 ގައި ނެޓްފްލިކްސްއިން ރިޕޯޓް ކުރި ގޮތުގައި، 2021 ވަނަ އަހަރު ނިމުނުއިރު އެ ހިދުމަތް ބޭނުން ކުރާ މީހުންގެ އަދަދަކީ 221.84 މިލިއަނެވެ. މާޗް 31، 2022 ގައި ނިންމާލި ފުރަތަމަ ކުއާޓަރުގައި އިޝްތިރާކު ދައްކައިގެން ހިދުމަތް ބޭނުން ކުރި މީހުންގެ އަދަދު 221.64 މިލިއަނަށް ވެއްޓިފައި ވާ ކަމަށް ނެޓްފްލިކްސް އިން ވަނީ ހާމަ ކޮށްފައެވެ.\nމިއީ ފާއިތުވީ 10 އަހަރު ދުވަހަށް ބަލާއިރު ކުއާޓަރެއްގެ ތެރޭގައި ނެޓްފްލިކްސް އަށް ކަސްޓަމަރުން ގެއްލުނު ފުރަތަމަ ފަހަރެވެ. އަދި މި އަދަދަކީ، ނެޓްފްލިކްސްގެ ހިދުމަތް މެދުކަނޑާލާފައި ވާ ރަޝިއާގެ ކަސްޓަމަރުން ނުހިމަނާ އޮތް އަދަދެއް ކަންވެސް ނެޓްފްލިކްސް އިން ފާހަގަ ކުރެއެވެ. ރަޝިއާގެ އަދަދުތައް ހިމަނާނަމަ 500000 އެއްހާ ކަސްޓަމަރުން އިތުރު ވާނެއެވެ.\nނެޓްފްލިކްސް އިން ވަކާލާތު ކުރާ ގޮތުގައި އިޝްތިރާކު ދައްކައިގެން ހިދުމަތް ބޭނުން ކުރާ މީހުންގެ އަދަދު ދަށް ވަނީ ވާދަވެރިކަން އިތުރުމާއި، އެކަކު އަނެކަކާ ޕާސްވޯޑް ހިއްސާކުރުން އިތުރު ވުމުގެ ސަބަބުންނެވެ.\nއިކޮނޮމީ ވިޔަފާރި މުނިފޫހިފިލުވުން ލައިފްސްޓައިލް\n2 މިލިއަން2ލައްކަ ނޭނގޭ ބަޔަކު ހަބަރު ލިޔަންވީމަ ވާނި މިހެން


މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 27 ޖަނަވަރީ 2020 ހޯމަ ދުވަހުގެ 14:00 ގެ ކުރިން، ގުރައިދޫ ސްކޫލް އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ،28 ޖަނަވަރީ 2020 އާއި 30 ޖަނަވަރީ 2020 އާ ދެމެދު، ގުރައިދޫ ސްކޫލް ގައެވެ.\nސުންގަޑި: 27 ޖަނަވަރީ 2020 14:00